zee keralaam sarigama contestent punya life | അച്ഛൻ ഹൃദയാഘാതത്തെ തുടർന്ന് മരിച്ചതോടെ ജീവിതത്തിന്റെ പ്രതീക്ഷകൾ അസ്തമിച്ചു; പിതാവിന്റെ വീട്ടിൽ നിന്ന് പടിയിറങ്ങിയപ്പോൾ പറക്കമറ്റാത്ത മക്കളുമായി അമ്മ ചെന്നെത്തിയത് സ്വന്തം വീട്ടിൽ; അവിടേയും അവഗണന ഏറിയപ്പോൾ കയ്യിലേയും കഴുത്തിലേയും ആഭരണങ്ങൾ വിറ്റ് അമ്മ ചെറിയ വീട് വാങ്ങി; അപ്രതിക്ഷിത അപകടം അമ്മയെ രോഗിയാക്കിയപ്പോൾ കുടുംബഭാരം ഏറി;സരിഗമവേദിയെ കണ്ണീർകടലാക്കി പുണ്യയുടെ ജീവിതം;താരത്തിന്റെ ജീവിതം കേട്ട് ഭാവന വരെ കരഞ്ഞു - MarunadanMalayali.com\nNovember 14, 2019 | 02:25 PM IST | Permalink\nജീവിതത്തിനേറ്റ മുറിവുണക്കാൻ സംഗീതത്തേക്കാൾ മികച്ചൊരു മരുന്നില്ല. എല്ലാ വ്യഥകളേയും ശുഭാപ്തിയിലെത്തിക്കാൻ അതിനു മാസ്മരിക കഴിവുണ്ട്. അപൂർവ്വം ചിലർക്കെ അതു കണ്ടെത്താൻ കഴിയൂ. ഇവരിൽ ഒരു പ്രതിഭയാണ് നഗാവഗത ഗായിക പുണ്യ പ്രദീപ്. മലയാളത്തിലെ ഏറ്റവും പുതിയ വിനോദ ചാനലായ സീ കേരളം അവതരിപ്പിക്കുന്ന സംഗീത റിയാലിറ്റിഷോ 'സരിഗമപ'യിലൂടെ രംഗത്തെത്തിയ പുണ്യ കൈപ്പേറിയ ജീവിതാനുഭവങ്ങളിൽ നിന്ന് നല്ല ഭാവിയുടെ സ്വരവും താളവും കണ്ടെത്തിയ പ്രതിഭയാണ്. പുണ്യയുടെ ആ ജീവിതകഥ ആരുടേയും കരളലയിക്കും. അതിഥിയായി എത്തിയ നടി ഭാവനയ്ക്ക് പോലും പുണ്യ പറഞ്ഞത് കേട്ട് കരച്ചിലടക്കാൻ സാധിക്കാത്തത് കണ്ടിരുന്നവരിലും വേദനയായി മാറുകയാണ്.\nചുരുങ്ങിയ കാലം കൊണ്ട് മലയാളികളുടെ ജനപ്രിയ ടെലിവിഷൻ പരിപാടിയായി മാറിയ സരിഗമപയിലെ മികച്ച ഗായകരുടെ നിരയിൽ ഒരാളായ പുണ്യപ്രദീപ്. കഴിഞ്ഞ ദിവസം തന്റെ സ്വരമാധുരിക്കു പിന്നിലെ ആ ജീവിതം പറഞ്ഞപ്പോൾ കണ്ണുനിറയാത്തവരായി ആരും ഉണ്ടായിരുന്നില്ല. പുണ്യയെ കുറിച്ച് വായിച്ചറിഞ്ഞ് പരിപാടിക്കെത്തിയ മലയാളികളുടെ പ്രിയ താരം ഭാവനയ്ക്കു മുമ്പിലാണ് തന്റെ ജീവിതം പുണ്യ പറഞ്ഞത്.\nഗ്രെയ്റ്റർ ഓസ്റ്റിൻ മലയാളീ അസോസിയേഷൻ 'സരിഗമ 2017 ' ടാലെന്റ്‌റ് ഷോ സംഘടിപ്പിച്ചു\nസംഗീതം കേട്ടു മാത്രം അഭ്യസിച്ച പുണ്യ കഴിഞ്ഞ ദിവസം എ ആർ റഹ്മാൻ ഈണം നൽകിയ കടൽ എന്ന സിനിമയിലെ നെഞ്ചുക്കുള്ളെ... എന്ന ഗാനം അതിമനോഹരമായി പാടി എല്ലാവരേയും കയ്യിലെടുത്തു. ഇതിനു പിന്നാലെയാണ് സരിഗമപയിലെ തന്റെ കൂട്ടുകാർക്കോ ജഡ്ജസിനോ പിന്നണി പ്രവർത്തകർക്കോ അറിയാത്ത ആ കഥ പുണ്യ പറഞ്ഞത്.\nഅച്ഛൻ പ്രദീവ് 2002ൽ ഹൃദയാഘാതത്തെ തുടർന്ന് മരണപ്പെട്ടതോടെയാണ് പുണ്യയുടെ ജീവിതം മാറിമറിഞ്ഞത്. ഏക ആശ്രയമായിരുന്ന പിതാവിന്റെ വേർപ്പാട് ആ കുടുംബത്തെ ഉലച്ചു കളഞ്ഞു. ജീവിതത്തിൽ പിന്നീടങ്ങോട്ട് അപ്രതീക്ഷിത ആഘാതങ്ങളാണ് നേരിടേണ്ടി വന്നത്. അമ്മയ്ക്കും ചേച്ചിക്കുമൊപ്പം പുണ്യയ്ക്ക് അച്ഛന്റെ വീട്ടിൽ നിന്ന് ഇറങ്ങേണ്ടി വന്നു. പറക്കമുറ്റാത്ത മക്കളേയും കൊണ്ട് ആ അമ്മ സ്വന്തം വീട്ടിൽ അഭയം തേടി.\nഎന്നാൽ അവിടേയും അവഗണനകളായി. ഇറക്കി വിടുമെന്ന് അമ്മവീട്ടുകാരിൽ ഒരാൾ പറയുന്നത് പുണ്യ കേട്ടു. ഒടുവിൽ രണ്ടു പെൺമക്കളെയും കൂട്ടി അമ്മ ആ വീട്ടിൽ നിന്നും ഇറങ്ങി. കയ്യിലുണ്ടായിരുന്ന ആഭരണങ്ങൾ വിറ്റു സ്വരൂപിച്ച തുക കൊണ്ട് സ്വന്തമായി ഒരു ചെറുവീട് വാങ്ങി. അമ്മ ജോലിക്കു പോയിത്തുടങ്ങിയതോടെ ജീവിതം വീണ്ടും പച്ചപിടിച്ചു എന്നാൽ ഒരു അപകടത്തിൽ അമ്മ കിടപ്പിലായി. രണ്ടുവർഷത്തോളമാണ് ആ കിടപ്പ് നീണ്ടത്. കുടുംബത്തിന്റെ താങ്ങായ അമ്മയ്ക്കുണ്ടായ ഒരു അപകടം പുണ്യയ്ക്ക് താങ്ങാവുന്നതിലും അപ്പുറമായിരുന്നു.\nപുണ്യയുടെ സംഗീതം പഠിച്ച കഥയും കണ്ണുകൾ ഈറനണിയിക്കുന്നതാണ്. അടുത്ത വീട്ടിലെ ചേച്ചിയെ സംഗീതം പഠിപ്പിക്കാൻ വന്ന അദ്ധ്യാപകനെ കേട്ടാണ് അഞ്ചാം വയസ്സിൽ പുണ്യയുടെ സംഗീത പാഠം ആരംഭിക്കുന്നത്. അത്രയ്ക്കു പ്രാണനായിരുന്നു അവൾക്ക് സംഗീതം. എന്നാൽ അയൽപ്പക്കത്തെ ആ ചേച്ചി ഉന്നത പഠനത്തിനായി പുറത്തു പോയതോടെ പുണ്യയുടെ കേൾവിയിലൂടെ മാത്രമുള്ള ആ സംഗീത പഠനം നിലച്ചു. പാട്ടു കേൾക്കാനും വീട്ടിൽ സൗകര്യമുണ്ടായിരുന്നില്ല. പുണ്യയുടെ ഉള്ളിലെ സംഗീത പ്രതിഭയെ കണ്ട അമ്മയാണ് സ്വർണവളകൾ വിറ്റ് ഒരു സി ഡി പ്ലെയർ വാങ്ങിക്കൊടുത്തത്. അതായി പിന്നീട് പുണ്യയുടെ സംഗീത ഗുരു.\nവിങ്ങിപ്പൊട്ടിയാണ് ഈ കഥ പുണ്യ പറഞ്ഞത്. ഇതൊടൊപ്പം തന്നെ അമ്മ രണ്ടാമത് വിവാഹം ചെയ്ത തങ്ങളുടെ അച്ഛനെകുറിച്ച് പുണ്യ പറഞ്ഞതും കൈയടികളോടെയാണ് സദസ് സ്വീകരിച്ചത്. 2009ൽ അച്ഛൻ എത്തിയതോടെയാണ് താൻ സംഗീതപഠനം തുടങ്ങിയതെന്നും എല്ലാ പിന്തുണയും നൽകുന്നത് അച്ഛനാണെന്നും തന്റെ സ്വന്തം അച്ഛൻ തന്നെയാണ് ഇതെന്നും അച്ഛനെ ചേർത്ത് പിടിച്ച് പറഞ്ഞത് കേട്ടപ്പോൾ കരഘോഷമായിരുന്നു വേദിയിൽ. ചേച്ചിയുടെയും പുണ്യയുടെയും നിർബന്ധത്തിനു വഴങ്ങിയാണ് അമ്മ വീണ്ടും വിവാഹിതയാകുന്നത്. ഇപ്പോൾ അച്ഛനാണ് അവൾക്ക് എല്ലാം.\nസ്റ്റേജിലെത്തിയ ഭാവനയ്ക്കും കണ്ണീർ അടക്കാനായില്ല. പുണ്യയെ ചേർത്തു പിടിച്ചാണ് താരം ആശ്വസിപ്പിച്ചത്. ഈ കഥകളൊന്നും ആരോടും പുണ്യ പറഞ്ഞിട്ടുണ്ടായിരുന്നില്ല. ആരാലും അറിയാതെ തന്റെ വേദനകൾ ഉള്ളിൽ ഒതുക്കി പാടി പുണ്യ 'സരിഗമപ' വേദിയിൽ എല്ലാവരുടെയും പ്രിയ പാട്ടുകാരി ആയി മാറി. പുണ്യയുടെ ജീവിതം കേട്ട് നടി ഭാവനയും, അവതാരകൻ ജീവയും അച്ഛനെ നഷ്ടമായ ശേഷമുള്ള സ്വന്തം ജീവിതം തുറന്നു പറഞ്ഞത് എല്ലാവരുടെയും കണ്ണുകൾ നനച്ചു.


പുതിയ ബിഎംഡബ്ല്യു4സീരീസ് കണ്‍വേര്‍ട്ടിബിള് മാർച്ചിൽ -4NEWS\nപുതിയ ബിഎംഡബ്ല്യു4സീരീസ് കണ്‍വേര്‍ട്ടിബിള് മാർച്ചിൽ\nപുതിയ ബി‌എം‌ഡബ്ല്യു4സീരീസ് കണ്‍വേര്‍ട്ടിബിള് അവതരിപ്പിച്ചു. അടുത്ത വര്‍ഷം മാര്‍ച്ചില് ബി‌എം‌ഡബ്ല്യു പുതിയ മോഡല് അന്താരാഷ്ട്ര വിപണിയില് എത്തിക്കാന് തുടങ്ങും. കൂപ്പ്, ഹോട്ട് എം4വേരിയന്‍റ് അവതരിപ്പിച്ചതിനുശേഷം രണ്ടാം തലമുറ4സീരീസ് ശ്രേണിയിലെ ഏറ്റവും പുതിയ കൂട്ടിച്ചേര്‍ക്കലാണ് ഡ്രോപ്പ്-ടോപ്പ് ഫോര്-സീറ്റര്.\nമുമ്പത്തെ കണ്‍വേര്‍ട്ടിബിള്4സീരീസ് മടക്കലില് ഹാര്‍ഡ്-ടോപ്പ് ഉപയോഗിച്ചപ്പോള്, പുതിയ പതിപ്പില് തുണി മേല്‍ക്കൂരയാണ് ഉള്ളത്.4സീരീസ് കണ്‍വേര്‍ട്ടിബിള് ലൈനപ്പിന് തലക്കെട്ട് നല്‍കുന്നത് M440i xDrive ആണ്, ഇത് ആദ്യമായി കണ്‍വേര്‍ട്ടിബിള് വേര്‍ഷനില് വാഗ്ദാനം ചെയ്യുന്നു.\n374 എച്ച്‌പി മില്‍ഡ്-ഹൈബ്രിഡ്, ആറ് സിലിണ്ടര് പെട്രോള് എഞ്ചിന്, ഫോര് വീല് ഡ്രൈവ് എന്നിവ ഇതിലുണ്ട്. രണ്ട് നാല് സിലിണ്ടര് പെട്രോള് എഞ്ചിനുകളും ഉണ്ട്, 184 എച്ച്‌പി, 258 എച്ച്‌പി, 190 എച്ച്‌പി നാല് സിലിണ്ടര് ഡീസല് എന്നിവ വാഗ്ദാനം ചെയ്യുന്നു. എല്ലാ എഞ്ചിനുകളും 8 സ്പീഡ് ഓട്ടോമാറ്റിക് ഗിയര്‍ബോക്സ് ഉപയോഗിക്കുന്നു.\nTags: BMW 4series convertible\nPrevious ഏഴ് മാസങ്ങള്‍ക്ക് ശേഷം ഉംറ കര്‍മ്മം പുനരാരംഭിച്ചു\nNext ‘എന്റെ കെ.എസ്.ആർ.ടി.സി”: മൊബൈൽ റിസർവ്വേഷൻ ആപ്പുമായി സര്‍ക്കാര്


മതിൽ ഇടിഞ്ഞു വീണു; യുവതി രക്ഷപെട്ടത് തലനാരിഴയ്ക്ക്; മൂന്ന് കാറുകൾ പൂർണമായും തകർന്നു - RashtraDeepika\nമതിൽ ഇടിഞ്ഞു വീണു; യുവതി രക്ഷപെട്ടത് തലനാരിഴയ്ക്ക്; മൂന്ന് കാറുകൾ പൂർണമായും തകർന്നു\nഇടിഞ്ഞു വീണ മതിലിന് അടിയിൽ പോകാതെ യുവതി തലനാരിഴയ്ക്ക് രക്ഷപെടുന്നതിന്‍റെ ഞെട്ടിക്കുന്ന ദൃശ്യങ്ങൾ വൈറലാകുന്നു. ചൈനയിലെ ഗാൻസ്ഹു സിറ്റിയിലാണ് ഏറെ അമ്പരപ്പുളവാക്കുന്ന ദൃശ്യങ്ങൾ അരങ്ങേറിയത്.\nഅപകടം മനസിലാക്കിയ യുവതി ഓടി രക്ഷപെട്ടത് കൊണ്ടാണ് ജീവൻ തിരികെ ലഭിച്ചത്. എന്നാൽ സമീപത്ത് പാർക്ക് ചെയ്തിരുന്ന കാറുകൾക്കു മുകളിലേക്കാണ് കല്ലും മണ്ണും ഇടിഞ്ഞു വീണത്. സംഭവത്തിൽ ആർക്കും പരിക്കേറ്റിട്ടില്ലെന്നാണ് റിപ്പോർട്ടുകൾ സൂചിപ്പിക്കുന്നത്. എന്നാൽ മൂന്ന് കാറുകൾ പൂർണമായും തകർന്നു.\nഫസൽക്കേസ്: കാരായിമാരെ നാടുകടത്തിയതിനെതിരേ കതിരൂരിൽ നാളെ മുതല് നിരാഹാരസത്യഗ്രഹത്തിനൊരുങ്ങി ഡിവൈഎഫ് ഐ


എത്ര പഴയ വേഗത കുറഞ്ഞ കമ്പ്യൂട്ടറും വേഗത കൂട്ടാൻ5പൊടിക്കൈകൾ |5Tips to Increase Speed of Your Windows 10 System - Malayalam Gizbot\n41 min ago ലോക്ക്ഡൌൺ കാലത്ത് ഗൂഗിൾ മാപ്സ് നിങ്ങളെ സഹായിക്കും\nഎത്ര പഴയ വേഗത കുറഞ്ഞ കമ്പ്യൂട്ടറും വേഗത കൂട്ടാൻ5പൊടിക്കൈകൾ\n| Published: Wednesday, June 20, 2018, 10:00 [IST]\nനമ്മൾ ഉപയോഗിക്കുന്നത് വിൻഡോസ് പിസി ആവട്ടെ ലാപ്ടോപ്പ് ആവട്ടെ, ഒരു പരിധി വരെയുള്ള ഉപയോഗം കഴിഞ്ഞാൽ പതിയെ സിസ്റ്റം അല്പം വേഗത കുറയാൻ തുടങ്ങും. ഇത് ഹാർഡ്‌വെയർ പ്രശ്നം മാത്രമല്ല, പലപ്പോഴും സോഫ്റ്റ്‌വെയർ പ്രശ്നങ്ങളും ഇതിന് കാരണം ആകാറുണ്ട്.\nഅത്തരത്തിൽ വിൻഡോസ് 10 പിസി അല്ലെങ്കിൽ ലാപ്ടോപ്പ് ദീർഘകാലം ഉപയോഗിച്ച ശേഷം വേഗത കുറയുന്ന സാഹചര്യം വരുമ്പോൾ എങ്ങനെ വേഗത ആദ്യത്തേത് പോലെ ആക്കാം എന്നതിനെ കുറിച്ചാണ് ഇന്നിവിടെ പറയാൻ പോകുന്നത്.\nനിങ്ങളുടെ വിൻഡോസ് സിസ്റ്റം ഓപ്പൺ ചെയ്യുന്ന സമയത്ത് ഒരുപാട് പ്രവർത്തനങ്ങൾ തനിയെ ലോഡ് ചെയ്യപ്പെടും. ഇവ ഒഴിവാക്കേണ്ടതുണ്ട്. ഇതിനായി ടാസ്‌ക് ബാറിൽ റൈറ്റ് ക്ലിക്ക് ചെയ്യുക. ശേഷം ടാസ്‌ക് മാനേജർ എടുക്കുക. അവിടെ സ്റ്റാർട്ട് അപ്പ് ടാബ് കാണാം. അത് ക്ലിക്ക് ചെയ്യുക. അവിടെ സിസ്റ്റം ഓപ്പൺ ആകുമ്പോൾ തനിയെ ലോഡ് ചെയ്യപ്പെടുന്ന സർവീസുകൾ കാണാം. ആവശ്യമില്ലാത്തവ റൈറ്റ് ക്ലിക്ക് ചെയ്ത് ഓഫ് ചെയ്യാം.\n'വിൻഡോസ് ടിപ്സ്' ഒഴിവാക്കുക\nസംഭവം നമ്മുടെ വിൻഡോസ് 10 പ്രവർത്തനം സുഗമമാക്കുന്നതിന് വേണ്ടിയാണ് വിൻഡോസ് ടിപ്സ് ഇടക്കിടെ കാണിക്കുക. പക്ഷെ പലപ്പോഴും ഇത് നമ്മുടെ സിസ്റ്റത്തെ നല്ല തോതിൽ വേഗത കുറയ്ക്കാൻ കാരണം ആകാറുണ്ട്. ഇത് ഒഴിവാക്കാനായി Start> Settings> System Tab> Notifications and Actions ൽ പോകുക. അവിടെ 'Get tips, tricks and suggestions’ ഓഫ് ചെയ്യാനുള്ള ഓപ്ഷൻ കാണാം. അവിടെ ഓഫ് ചെയ്താൽ പിന്നീട് ഈ ടിപ്സുകൾ കാണിക്കില്ല.\nവിൻഡോസ് ഉള്ള കാലം മുതലേ ഉള്ള ഒരു ഓപ്ഷൻ ആണ് ഡിസ്ക് ക്ലീനപ്പ്. ഇത് എടുക്കുന്നതിനായി വിൻഡോസ് കോർട്ടന സെർച്ച് ബാറിൽ ഡിസ്ക് ക്ലീനപ്പ് എന്ന് ടൈപ്പ് ചെയ്യുക. ലിസ്റ്റിൽ നിന്നും ഡിസ്ക് ക്ലീനപ്പ് തുറക്കുക. ഇവിടെ നിങ്ങൾക്ക് ആവശ്യമുള്ളതും ഇല്ലാത്തതുമായ എല്ലാ ഫയലുകളും കാണാം. അവയിൽ നിന്നും സിസ്റ്റം മുക്തി നേടുന്നതോടെ കൂടുതൽ വേഗതയും കരുത്തും നിങ്ങളുടെ സിസ്റ്റത്തിന് ലഭിക്കും.\nബോൾട്ട് വെയറുകൾ ഒഴിവാക്കുക\nഇന്നിറങ്ങുന്ന പല ലാപ്ടോപ്പുകളും പിസികളും ഒട്ടനവധി പ്രീ ഇൻസ്റ്റാളേഡ് ആപ്പുകളുമായാണ് എത്തുന്നത്. നമുക്ക് പ്രത്യേകിച്ച് യാതൊരു ആവശ്യവുമില്ലാത്ത ഇത്തരം ആപ്പുകൾ സിസ്റ്റത്തെ നിരന്തരം വേഗത കുറയ്ക്കുന്നതിന് ഒരു കാരണം ആകാറുണ്ട്. ഇവ ഒഴിവാക്കാനായി കണ്ട്രോൾ പാനലിൽ കയറി അണിൻസ്റ്റാൾ പ്രോഗാംസ് വഴി ആവശ്യമില്ലാത്തവ ഒഴിവാക്കാം.\nമറ്റു ചില പൊടിക്കൈകൾ\nസിസ്റ്റത്തിന്റെ രൂപഘടനയിൽ മാറ്റം വരുത്തിയും വേഗം കൂട്ടാം നമുക്ക്. ഇതിനായി സ്റ്റാർട്ടിൽ റൈറ്റ് ക്ലിക്ക് ചെയ്ത് സിസ്റ്റം എടുക്കുക. അവിടെ ഇടതുഭാഗത്ത് അഡ്വാൻസ്ഡ് സിസ്റ്റം സെറ്റിങ്‌സ് എടുക്കുക. അവിടെ System Properties ഡയലോഗ് ബോക്‌സ് കാണാം. അതിൽ സെറ്റിങ്‌സ് ക്ലിക്ക് ചെയ്യുക. ഇവിടെ കുറച്ചു കാര്യങ്ങൾ നിങ്ങൾക്ക് ഒഴിവാക്കാം. അല്ലെങ്കിൽ 'Adjust for best performance' ക്ലിക്ക് ചെയ്യുകയും ആവാം.\nയുവാക്കളെ വീഴ്ത്താൻ 600 രൂപ ദിവസക്കൂലി കൊടുത്ത് യുവതിയെ നിർത്തി ഡേറ്റിങ്ങ് ആപ്പ് തട്ടിപ്പ്!\n5 Tips to Increase Speed of Your Windows 10 System\nStory first published: Wednesday, June 20, 2018, 10:00 [IST]


ഐഎസ്എല്; ഇന്നെങ്കിലും ഒരു ജയം ലഭിക്കുമോ? ബെംഗളുരുവും ചെന്നൈയും നേര്‍ക്കുനേര് - Malayalam MyKhel\n» ഐഎസ്എല്; ഇന്നെങ്കിലും ഒരു ജയം ലഭിക്കുമോ? ബെംഗളുരുവും ചെന്നൈയും നേര്‍ക്കുനേര്\nUpdated: Sunday, November 10, 2019, 11:33 [IST]\nബെംഗളുരു: ഐഎസ്എല് ആറാം സീസണില് ഒരു ജയം പോലും സ്വന്തമാക്കാന് കഴിയാതെ ഉഴലുകയാണ് ബെംഗളുരു എഫ്‌സിയും ചെന്നൈയിന് എഫ്‌സിയും. മൂന്നു കളികളില് ബെഗംളുരു സമനിലയില് കുടുങ്ങിയപ്പോള് രണ്ട് തോല്‍വിയും ഒരു സമനിലയുമാണ് ചെന്നൈയിനുള്ളത്. ഇരുടീമുകളും ഞായറാഴ്ച ബെംഗളുരുവിന്റെ മൈതാനത്ത് ഏറ്റുമുട്ടാനിറങ്ങുമ്പോള് ആദ്യജയം ലക്ഷ്യമിടുന്നു. രാത്രി 7.30നാണ് മത്സരം.\nസ്വന്തം മൈതാനത്ത് ബെംഗളുരുവിന് ജയിക്കാന് കഴിയുമെന്നാണ് പ്രതീക്ഷ. ക്യാപ്റ്റന് സുനില് ഛേത്രി ഉള്‍പ്പെടെയുള്ള മുന്നേറ്റനിരയ്ക്ക് ഗോളുകള് കണ്ടെത്താന് കഴിയാത്തത് ടീമിന് ക്ഷീണമാണ്. സുനില് ഛേത്രി, ഉദാന്ത സിങ്, ആഷിഖ് കരുണിയന് സഖ്യം ഫോമിലേക്ക് തിരിച്ചെത്തിയാല് കാര്യങ്ങള് അനുകൂലമാകും. ബെംഗളുരു ഗോള് കീപ്പര് ഗുര്‍പ്രീത് സിങ് സന്ധുവിനെ മറികടക്കുക ചെന്നൈയ്ക്ക് എളുപ്പമാകില്ല. പ്രതിരോധത്തില് രാഹുല് ഭെക്കെയും സംഘവും ബെംഗളുരുവിന്റെ കോട്ടകെട്ടും.\nകഴിഞ്ഞ സീസണില് തീര്‍ത്തും നിറംമങ്ങിയ ചെന്നൈ ടീമിന് ഇക്കുറിയും തിരിച്ചടിയാണ്. പുതുതായി ടീമിലെത്തിയ കളിക്കാര് ഇനിയും ഇണങ്ങിച്ചേര്‍ന്നിട്ടില്ല. വിശാല് കെയ്ത്ത്, ലാലിയാന്‍സുവാല ചങ്‌തെ, എഡ്വിന് വന്‍സ്‌പോള് തുടങ്ങിയ ഇന്ത്യന് താരങ്ങളും ഫോമിലെത്തിയിട്ടില്ല. അനിരുഥ് ഥാപ്പ, റാഫേല് ക്രിവെല്ലാരോ സഖ്യവും ഉണര്‍ന്നു കളിക്കുന്നില്ല. നാലാം മത്സരത്തിലും തോറ്റാല് പരിശീലകന് ജോണ് ഗ്രിഗറിയുടെ സ്ഥാനത്തിനും ഇളക്കം തട്ടിയേക്കാം. ബെംഗളുരു രണ്ട് ഗോള് മാര്‍ജിനില് ജയിക്കുമെന്നാണ് പ്രവചനം.\nRead more about: isl bengaluru fc chennaiyin fc football ഐഎസ്എല് ഫുട്‌ബോള്\nStory first published: Sunday, November 10, 2019, 11:28 [IST]


ഷക്കീലയെ പോലെ ആളുകള് ഷര്‍മിലിയെയും ഇഷ്ടപ്പെട്ടു, പക്ഷെ നടിയുടെ സിനിമാജീവിതത്തില് സംഭവിച്ചത് - Pravasishabdam\nHome Entertainment ഷക്കീലയെ പോലെ ആളുകള് ഷര്‍മിലിയെയും ഇഷ്ടപ്പെട്ടു, പക്ഷെ നടിയുടെ സിനിമാജീവിതത്തില് സംഭവിച്ചത്\nഎം.ടി വാസുദേവന് നായരുടെയും കെ.എസ് സേതുമാധവന്റെയും സിനിമകളിലൂടെ തുടക്കം കുറിച്ചിട്ട് ഗ്‌ളാമര് സിനിമകളില് അഭിനയിക്കുന്നത് ശരിയല്ല എന്ന തോന്നലിലാണ് സിനിമ വിടാന് താന് തീരുമാനിച്ചതെന്ന് ഷര്‍മ്മിലി പറയുന്നു 2000ല് ചെഞ്ചായം എന്ന ചിത്രത്തില് മോഹിനി ടീച്ചര് എന്ന കഥാപാത്രമുണ്ടെന്ന വിളി വന്നതിനെക്കുറിച്ച് പ്രമുഖ മാധ്യമത്തിനു നല്‍കിയ അഭിമുഖത്തില് താരം പങ്കുവച്ചതിങ്ങനെ..’ ഗ്‌ളാമറസ് വേഷമാണ് താല്‍പര്യമുണ്ടോ എന്ന് ചോദിച്ചുകൊണ്ട് 2000ല് ചെഞ്ചായം എന്ന ചിത്രത്തില് മോഹിനി ടീച്ചര് എന്ന കഥാപാത്രത്തിനായി വിളിച്ചു. ഞാനന്ന് ഗ്‌ളാമര് കഥാപാത്രങ്ങളെ ഏറെക്കുറെ വിട്ട മട്ടാണ്.\nതടി നന്നായി കൂടിയിരുന്നു. എന്റെ അഴകില് എനിക്കു തന്നെ ഒരു വിശ്വാസക്കുറവ്. ഒടുവില് ചിലനിബന്ധനകളോടെ അഭിനയിക്കാമെന്ന് ഏറ്റു. മറയൂരിലായിരുന്നു ഷൂട്ടിംഗ്. ലൊക്കേഷനിലേക്ക് കാറില് പോകുമ്‌ബോള്‍മതിലുകളിലെല്ലാം ഇരട്ട റോജയുടെ സെറ്റില് ഞാന് കണ്ട പെണ്‍കുട്ടിയുടെ പടമുള്ള സിനിമാ പോസ്റ്ററുകള്. ഇതെന്ത് അത്ഭുതമെന്ന് പറഞ്ഞ് അന്വേഷിച്ചപ്പോള് മലയാള സിനിമയില് ഷക്കീല തരംഗമാണെന്ന് അറിഞ്ഞു. കിന്നാരത്തുമ്ബികള് എന്ന ഒറ്റ ചിത്രത്തോടെ ഷക്കീല മലയാളത്തിലെ താരറാണിയായിരിക്കുന്നു.\nഅത്തരമൊരു ചിത്രത്തില് അഭിനയിക്കാനാണ് ഞാനും പോകുന്നത്. എം.ടി വാസുദേവന് നായരുടെയും കെ.എസ് സേതുമാധവന്റെയും സിനിമകളിലൂടെ തുടക്കം കുറിച്ചിട്ട് ഗ്‌ളാമര് സിനിമകളില് അഭിനയിക്കുന്നത് ശരിയല്ല എന്ന് തോന്നി. തിരിച്ചു പോകാമെന്ന് മനസും പറഞ്ഞു. പക്ഷേ അറിയാവുന്ന തൊഴില് അഭിനയമാണ്. എന്തായാലും പരിധികള് നേരത്തെ പറഞ്ഞിരുന്നതിനാല് പേടിച്ചതുപോലെ ഒന്നും സംഭവിച്ചില്ല. സന്തോഷത്തോടെയാണ് ലൊക്കേഷനില് നിന്ന് മടങ്ങിയത്. രണ്ടു മാസം കഴിഞ്ഞു കാണും വീട്ടിലേക്ക് നിരന്തരം ഫോണ് കോളുകള് വന്നുകൊണ്ടിരുന്നു. മാഡം ഡേറ്റ് വേണം, ശമ്ബളം ഇത്ര തരാം, അഡ്വാന്‍സ് ഇത്ര തരാം എന്നൊക്കെ പറഞ്ഞുകൊണ്ടാണ് വിളിക്കുന്നത്. പിന്നീടാണ് സംഭവമറിയുന്നത് ചെഞ്ചായം സൂപ്പര് ഹിറ്റായിരിക്കുന്നു.\nഷക്കീലയെ പോലെ ആളുകള്‍ക്ക് ഷര്‍മിലിയെയും ഇഷ്ടപ്പെട്ടു. മലയാളത്തില് ആറുമാസത്തിനുള്ളില് ഒമ്ബത് ഗ്‌ളമര് സിനിമകളില് മാത്രമാണ് അഭിനയിച്ചത്. പലതിന്റെ പേര് അറിയില്ല. നമ്മളോട് പറയുമ്‌ബോള് ഒന്നും റിലീസ് ചെയ്യുമ്‌ബോള് മറ്റൊന്നും ആയിരിക്കും.’ ഷര്‍മിലി പറഞ്ഞു. പ്രിയദര്‍ശന്റെ അഭിമന്യു എന്ന ചിത്രത്തില് ഐറ്റം ഡാന്‍സാറായി എത്തി തെന്നിന്ത്യന് സിനിമാ ലോകത്ത് ഗ്ലാമറസ് റാണിയായി തിളങ്ങിയ ഷര്‍മിലി വളരെപ്പെട്ടന്നു തന്നെ സിനിമാ ലോകത്ത് നിന്നും അപ്രത്യക്ഷമാക്കുകയായിരുന്നു.\nPrevious articleജിജിന് ജഹാംഗീര് എന്ന ശ്രീലക്ഷ്മിയുടെ വരനെ തിരഞ്ഞ് സോഷ്യല് മീഡിയ\nNext articleമോശം കാര്യങ്ങള് മറക്കാന് ശ്രമിക്കുന്നുവെന്ന് നടി ധന്യ മേരി വര്‍ഗീസ്


കേരളം രൂക്ഷമായ വൈദ്യുതി പ്രതിസന്ധിയിലേക്ക്, 92,262 രൂപയുടെ സാമ്പത്തിക സഹായവുമായി റൂഫ് ടോപ്പ് സോളാര് പവര് പ്ലാന്റുകള് - Malayalivartha.com Widgets Magazine\nകേരളം രൂക്ഷമായ വൈദ്യുതി പ്രതിസന്ധിയിലേക്ക്, 92,262 രൂപയുടെ സാമ്പത്തിക സഹായവുമായി റൂഫ് ടോപ്പ് സോളാര് പവര് പ്ലാന്റുകള്\n11 FEBRUARY 2013 11:34 PM IST\nറീട്ടെയില് രംഗത്ത് ഭീമന്‍മാര് ഇനി റിലയന്‍സ്; ഫ്യൂച്ചര് ഗ്രൂപ്പിന്റെ ബിസിനസ് റിലയന്‍സ് വാങ്ങി; ബിഗ് ബസാറുകള് ഇനി റിലയന്‍സിന് കീഴില്; റിലയന്‍സ് റീട്ടെയില് രംഗത്ത് ഭീമന്മാര് ആകുമ്പോള് ഭീഷണി ആമസോണിനും ഫഌപ്പ് കാര്‍ട്ടിനും; കാരണം ഇതാണ്.\nവിപണിയില്ല: 'ഹാർലി' ഇന്ത്യ വിടുന്നു\nകേരളത്തില് പകലും രാത്രിയുമായി ഒരു മണിക്കൂറാണ് ഇപ്പോഴത്തെ ലോഡ് ഷെഡിംഗ്. ഇനി അത് കൂടാനാണ് സാധ്യത. പ്രധാനമായും ജലത്തെ ആശ്രയിച്ചുള്ള വൈദ്യുതി ഉത്‌പാദനമാണ് നമ്മുടേത്. അത്‌കൊണ്ട് തന്നെ വെള്ളത്തിന്റെ കുറവ് നമ്മുടെ വൈദ്യുതി മേഖലയെ കാര്യമായി ബാധിക്കാറുമുണ്ട്. ഈ അവസരത്തിലാണ് സോളാര് പവര് പ്ലാന്റുകളുടെ പ്രസക്തി. ഓരോ വീടും ഓരോ വൈദ്യുത നിലയമാക്കുന്ന പദ്ധതിക്ക് തുടക്കമാവുകയാണ്. സംസ്ഥാന സര്‍ക്കാരിന്റേയും കേന്ദ്ര സര്‍ക്കാരിന്റേയും സാമ്പത്തിക സഹായത്തോടെ അനെര്‍ട്ടാണ് ഈ പദ്ധതി നടപ്പാക്കുന്നത്.\nവീടുകളിലെ മേല്‍ക്കൂരകളില് സൗരോര്‍ജ പാനലുകള് സ്ഥാപിച്ച് വൈദ്യുതി ഉത്‌പാദിപ്പാക്കാന് കഴിയും. ഇതിലൂടെ നാലു മുതല് അഞ്ച് യൂണിറ്റ് വരെ വൈദ്യുതി ഉത്‌പാദിപ്പിക്കാനാകും.\nതാത്‌പര്യമുള്ളവര്‍ക്ക് അതത് ജില്ലകളിലെ അനെര്‍ട്ട് സെന്ററുകളില് 500 രൂപയുടെ ഡി.ഡി. നല്‍കി രജിസ്‌ററര് ചെയ്യാവുന്നതാണ്. അനെര്‍ട്ട് തയ്യാറാക്കുന്ന ലിസ്റ്റില് ഉള്‍പ്പെടുന്നവര്‍ക്ക് സോളാര് പാനലുകള് ലഭ്യമാകുന്നതാണ്. ഇതിനായി അനെര്‍ട്ട് അംഗീകരിച്ച 15 കമ്പനികളില് ഏതെങ്കിലുമൊന്ന് തെരഞ്ഞെടുക്കാം. 2,05000 രൂപയാണ് ഒരു പാനലിന്റെ വില. അതില് 92,262 രൂപ കേന്ദ്ര സംസ്ഥാന സര്‍ക്കാരുകളുടെ സഹായമായി ലഭിക്കും. ബാക്കിയുള്ള 1,12738 രൂപ ആവശ്യക്കാര് അടയ്‌ക്കണം.5വര്‍ഷ വാറണ്ടിയും 25 വര്‍ഷ പാനല് വാറണ്ടിയുമുണ്ട്.\nമഴയുള്ള ദിവസങ്ങളില് മുന്ന് ദിവസം വരെ ബാക്കപ്പ് മുഖേന വൈദ്യുതി ലഭിക്കുന്നതാണ്.\nപ്രസവം കഴിഞ്ഞ് മകള് വീട്ടിലെത്തിയപ്പോള് മകളുടെ ഭര്‍ത്താവുമായി അമ്മ ഒളിച്ചോടി (5 hours ago)\nമറ്റൊരു പുരുഷനൊപ്പം ഭാര്യയെ കണ്ട ഭര്‍ത്താവ് ചെയ്തത്? (6 hours ago)\nകളക്ഷന് കുറവായതിനാല് നാളെ റിലീസ് ചെയ്യാനിരുന്ന എല്ലാ മലയാള സിനിമകളും മാറ്റിവച്ചു (6 hours ago)\nകേരളത്തില് നിന്നുള്ള യാത്രക്കാര്‍ക്ക് നിയന്ത്രണം ഏര്‍പ്പെടുത്തി തമിഴ്‌നാടും പശ്ചിമ ബംഗാളും (6 hours ago)\nശിവകാശിയിലെ പടക്ക നിര്‍മാണശാലയില് വന് പൊട്ടിത്തെറി; ആറ് പേര് മരിച്ചു; നിരവധി പേര്‍ക്ക് പരിക്കേറ്റു (6 hours ago)\nഇംഗ്ലണ്ടിനെതിരായ ക്രിക്കറ്റ് ടെസ്റ്റില് ഇന്ത്യയ്ക്ക് ജയം... രണ്ടു ദിവസം കൊണ്ട് ഇംഗ്ലണ്ടിനെ അടിയറവ് പറയിച്ചാണ് ഇന്ത്യ മൂന്നാം ക്രിക്കറ്റ് ടെസ്റ്റില് വിജയം സ്വന്തമാക്കിയത് (6 hours ago)\nരമേശ് ചെന്നിത്തല തുറന്നു കാട്ടിയ അഴിമതികളെല്ലാം ശരിയാണെന്ന് തെളിഞ്ഞു: മുല്ലപ്പള്ളി രാമചന്ദ്രന് (6 hours ago)\nവയറുവേദനയും അസ്വസ്ഥകളുമായി എത്തിയ യുവതിയുടെ വയറ്റില് നിന്നും നീക്കം ചെയ്തത് എട്ടു കിലോ തൂക്കം വരുന്ന മുഴ (7 hours ago)\n'പാട്ട് സീനുകള് വരുമ്പോള് ചാനല് മാറ്റുന്ന, ബലാത്സംഘത്തിന്റെ അര്‍ത്ഥം ചോദിച്ചാല് അടികിട്ടുന്ന ഗൃഹാന്തരീക്ഷം കൈമുതലായിട്ടുള്ള നമ്മുടെ സമൂഹത്തില് ഇത് അസംഖ്യം കുട്ടികളുടെ അനുഭവമാണ്....' ചൈല്‍ഡ് അബ്യൂ (7 hours ago)\nവെള്ളിയാഴ്ച സംസ്ഥാനത്ത് 4,06,500 ഡോസ് വാക്‌സിനുകള് എത്തുമെന്ന് കേന്ദ്രം; 60 വയസിന് മുകളിലുള്ളവരുടെ വാക്‌സിനേഷന് വിപുലമായ ഒരുക്കങ്ങള്, നാളെ4ലക്ഷം ഡോസ് വാക്‌സിനുകള് എത്തും, മന്ത്രി കെ.കെ. ശൈലജ ടീച് (7 hours ago)\n'കോൺഗ്രസും യുഡിഎഫും രാഹുൽ ഗാന്ധിയും മത്സ്യത്തൊഴിലാളികൾക്ക് വേണ്ടി നിലയുറപ്പിച്ചപ്പോൾ രാജേഷിനും സിപിഎമ്മിനും നൊന്തു. അപ്പോഴാണു പച്ചക്കള്ളവുമായി രാജേഷ് അവതരിച്ചിരിക്കുന്നത്. രാജേഷ് ഈ വിഷയത്തിൽ സത്യം (7 hours ago)\nകര്‍ണാടക അതിര്‍ത്തിയില് കേരളത്തില് നിന്നുള്ളവരെ തടഞ്ഞ സംഭവം: കോവിഡില് രാജ്യത്ത് കുറഞ്ഞ മരണനിരക്കും മികച്ച ചികിത്സയും നല്‍കുന്നത് കേരളമാണെന്ന് മുഖ്യമന്ത്രി (7 hours ago)\n'വിധിച്ചിട്ടുണ്ട് എങ്കില് നമുക്ക് തന്നെ കിട്ടിയിരിക്കും.. വിധി/ഭാഗ്യം കൊണ്ട് തരും എന്ന് ചിന്തിച്ച് ഇരിക്കാതെ നമ്മുടെ ഭാഗം നമ്മള് പൂര്‍ണ്ണം ആക്കിയാല് വിധിയുടെ/ഭാഗ്യത്തിന്റെ ഭാഗം ദൈവം പൂര്‍ണ്ണം ആക്കി (7 hours ago)\nനരേന്ദ്രമോദി ആകാശം വിറ്റു തുലക്കുമ്പോള് പിണറായി വിജയന് വിദേശകുത്തകകള്‍ക്ക് കടല് വിറ്റ് തുലയ്ക്കുന്നു; പൂന്തുറയില് രമേശ് ചെന്നിത്തല സത്യാഗ്രഹം നടത്തി, രാവിലെ9മണിക്ക് ആരംഭിച്ച സത്യാഗ്രഹം വൈകിട (8 hours ago)\nദുബൈയില് 8 മലയാളികളടക്കം 17 യാത്രക്കാരുടെ ദാരുണമരണത്തിനിടയാക്കിയ ബസ് അപകടത്തില് ശിക്ഷിക്കപ്പെട്ട ഡ്രൈവറുടെ ശിക്ഷ ഒരു വര്‍ഷമായി കുറച്ചു (8 hours ago)


ആ 'സഹകരണം' നിര്‍ഭയയെ പഠിപ്പിച്ചിട്ടില്ല; പിതാവ് | Have taught my children to stand up for themselves, says Nirbhaya's father after convict blames victim - Malayalam Oneindia\nആ 'സഹകരണം' നിര്‍ഭയയെ പഠിപ്പിച്ചിട്ടില്ല; പിതാവ്\nUpdated: Tue, Mar 3, 2015, 15:20 [IST]\nദില്ലി: ദില്ലി കൂട്ടബലാത്സംഗത്തില് കൊല്ലപ്പെട്ട പെണ്‍കുട്ടിയ്‌ക്കെതിരെ പ്രതി നടത്തിയ പരാമര്‍ശത്തിന് മാതാപിതാക്കളുടെ മറുപടി. നിര്‍ഭയ, എതിര്‍ത്ത് നില്‍ക്കാതെ തങ്ങളോട് സഹകരിച്ചിരുന്നവെങ്കില് കൊല്ലപ്പെടില്ലെന്നായിരുന്നു പ്രതിയായ മുകേഷ് സിങിന്റെ പ്രസ്താവന. ആര്‍ക്ക് മുന്നിലും തോല്‍ക്കാനല്ല താന് മകളെ പഠിപ്പിച്ചതെന്നും സ്വന്തം കാലില് നില്‍ക്കാനാണ് പഠിപ്പിച്ചതെന്നും പ്രസ്താവനയോട് നിര്‍ഭയയുടെ പിതാവ് പ്രതികരിച്ചു.\n'ആര്‍ക്ക് മുന്നിലും തോല്‍ക്കാനും കീഴടങ്ങാനും മക്കളെ പഠിപ്പിച്ചിട്ടില്ല. അതാണ് ഞങ്ങള് കുട്ടികള്‍ക്ക് നല്‍കിയ പാഠം'- നിര്‍ഭയയുടെ പിതാവ് പറയുന്നു. മുകേഷ് സിങ് നടത്തിയ പരാമര്‍ശത്തെ മുഖവിലയ്‌ക്കെടുക്കുന്നില്ലെന്നും അവഞ്ജയോടെ തള്ളുന്നുവെന്നും നിര്‍ഭയയുടെ മാതാവ് പറഞ്ഞു.\nകൂട്ടബലാത്സംഗത്തെ ന്യായീകരിച്ച പ്രതി നടത്തയ പരാമര്‍ശങ്ങള് ബിബിസി ചാനലിന്റെ ഒരു ഡോക്യുമെന്ററിയ്ക്ക് വേണ്ടി ചിത്രീകരിച്ചതായിരുന്നു. കുറ്റവാളികളെ ഇത്തരം പരാമര്‍ശങ്ങള് നടത്തുന്നതിനും അഭിമുഖങ്ങള് നല്‍കാന് അനുവദിയ്ക്കുകയും ചെയ്യുന്നതിനെ നിര്‍ഭയയുടെ പിതാവ് അപലപിച്ചു. ശരിയായ ശിക്ഷ നല്‍കാത്തതിനാലാണ് ഇത്തരം പ്രതികരണങ്ങള് ഉണ്ടാകുന്നതെന്നും അദ്ദേഹം പ്രതികരിച്ചു.\nലോക വനിത ദിനത്തോട് അനുബന്ധിച്ച് സംപ്രേക്ഷണം ചെയ്യുന്നതിനാണ് ബിബിസി മുകേഷ് സിങിന്റെ അഭിമുഖം എടുത്തത്. കൂട്ടബലാത്സംഗത്തിന് ഇരയാകുമ്പോള് നിര്‍ഭയ സഞ്ചരിച്ച ബസിലെ ഡ്രൈവറയായിരുന്നു മുകേഷ് സിങ്.\nnirbhaya gang rape delhi police accused നിര്‍ഭയ കൂട്ടബലാത്സംഗം ദില്ലി പൊലീസ് പരാമര്‍ശം പ്രതി\nHave taught my children to stand up for themselves, says Nirbhaya's father after convict blames victim.


ഭാര്യയുടെ സ്‌നേഹത്തിന്റെ ആഴമളക്കാന് റോഡിന്റെ മധ്യത്തില് നിലയുറച്ച മദ്യപാനെ വാനിടിച്ച് തെറിപ്പിച്ചു; വീഡിയോ\nഭാര്യയുടെ സ്‌നേഹത്തിന്റെ ആഴമളക്കാനുള്ള മദ്യപാനായ ഭര്‍ത്താവിന്റെ ശ്രമം കൊണ്ടെത്തിച്ചത് വന് ദുരനന്തത്തില്. രാത്രിയില് തിരക്കുള്ള റോഡിന്റെ മധ്യത്തില് നിലയുറപ്പിച്ച് ഭാര്യയുടെ സ്‌നേഹത്തിന്റെ ആഴം അളക്കുന്നതിനായി ശ്രമിച്ച ഭര്‍ത്താവിനെ അമിതവേഗത്തില് വന്ന വാന് ഇടിച്ച് തെറിപ്പിക്കുകയായിരുന്നു. ചൈനയിലെ ഷെജിയാങിലാണ് സംഭവം. ഗുരുതരമായി പരുക്കേറ്റ യുവാവ് ആശുപത്രിയില് ചികിത്സയിലാണ്.\nതെരുവിലെ ട്രാഫിക്ക് ക്യാമറയില് നിന്ന് സംഭവത്തിന്റെ സിസിടിവി ദൃശ്യങ്ങള് പൊലീസിന് ലഭിച്ചു. പാന് എന്നാണ് യുവാവിന്റെ പേര്. മദ്യ ലഹരിയിലായിരുന്ന പാന് ഭാര്യയുമായുള്ള വഴക്കിനെത്തുടര്‍ന്നാണ് നടു റോഡില് നിലുറപ്പിച്ചത്. ഭാര്യ പല പ്രാവശ്യം ഇയാളെ പിടിച്ചു മാറ്റാന് ശ്രമിക്കുന്നുണ്ടെങ്കിലും അത് വകവെയ്ക്കാതെ യുവാവ് റോഡിന് നടുവില് നിലയുറക്കുകയായിരുന്നു.\nഭാര്യയുടെ സ്‌നേഹത്തിന്റെ ആഴം അളക്കാനായിട്ടാണ് താന് ഇത് ചെയ്തതെന്ന് പാന് പൊലീസിന് മൊഴി നല്‍കിയിട്ടുണ്ട്. തന്നെ ഭാര്യ പിടിച്ചു മാറ്റുമോ എന്നായിരുന്നു പാനിന് അറിയേണ്ടത്. പക്ഷേ പിടിച്ചു മാറ്റിയ ഭാര്യയെ തള്ളി നീക്കി വീണ്ടും റോഡിലേക്ക് ഇറങ്ങിയ പാനിനെ വണ്ടി ഇടിച്ചു തെറിപ്പിക്കുകയായിരുന്നു. തലയ്ക്ക് ഗുരുതരമായി പരിക്കേറ്റ പാനിന് നെഞ്ചിലും പരിക്കേറ്റിട്ടുണ്ട്.\n‘ഊര്‍മിള മതോന്ദ്കര് അശ്ലീല സിനിമാ താരം’; അധിക്ഷേപവുമായി കങ്കണ റണാവത്ത്: വിഡിയോ\nസാധാരണക്കാരെ പിഴിഞ്ഞ് ജീവനക്കാരുടെ ശമ്പള പരിഷ്‌കരണം; സര്‍ക്കാരിന് ഹൈക്കോടതിയുടെ രൂക്ഷ വിമര്‍ശനം


പ്രവാചക ശബ്‌ദം - നൈജീരിയായില് തോക്കുധാരികൾ തട്ടിക്കൊണ്ടുപോയ വൈദികന് മോചനം\nപ്രവാചക ശബ്ദം 30-09-2020 - Wednesday\nഡെൽറ്റ: നൈജീരിയയിലെ ഡെൽറ്റ സംസ്ഥാനത്തുനിന്ന് ശനിയാഴ്ച തോക്കുധാരികൾ തട്ടിക്കൊണ്ടുപോയ കത്തോലിക്ക വൈദികൻ മോചിതനായി. ഇന്നലെ സെപ്റ്റംബർ 29 ചൊവ്വാഴ്ച വൈകുന്നേരം നാലരക്കാണ് അദ്ദേഹത്തെ വിട്ടയച്ചതെന്ന് ഇസീൽ ഉക്കു രൂപതയുടെ കമ്മ്യൂണിക്കേഷൻ വക്താവ് ഫാ. ചാൾസ് ഉഗാൻവ കാത്തലിക് ന്യൂസ് ഏജൻസിയോട് പറഞ്ഞു. സെന്റ് പീറ്റർ ആൻഡ് പോൾ കത്തോലിക്ക ദേവാലയത്തിന്റെ ചുമതലയുള്ള ഫാ. ജൂഡ് ഒൻയബാഡിയെ സെപ്റ്റംബർ 26നു അദ്ദേഹത്തിന്റെ ഫാമിൽ നിന്നാണ് തട്ടിക്കൊണ്ടുപോയത്. ഫാമിലെ ജോലിക്കാർക്ക് വേതനം നൽകാൻ എത്തിയതായിരുന്നു വൈദികൻ. അദ്ദേഹത്തോടൊപ്പം ഒപ്പം മൂന്ന് ജോലിക്കാരെയും തട്ടിക്കൊണ്ടുപോയെങ്കിലും അവരെ അന്നു വൈകിട്ട് വിട്ടയച്ചിരിന്നു.\nപിടിച്ചുകൊണ്ടുപോയ സമയത്ത് തോക്കുധാരികൾ മർദ്ദിച്ചത് അല്ലാതെ വലിയ പരിക്കുകൾ ഫാ. ജൂഡിന്റെ ശരീരത്തിൽ ഇല്ലെന്നും ഫാ. ചാൾസ് ഉഗാൻവ വ്യക്തമാക്കി. എന്നാൽ മോചനദ്രവ്യം നൽകിയാണോ അദ്ദേഹത്തെ വിട്ടയച്ചതെന്ന് സ്ഥിരീകരിക്കാൻ വക്താവ് തയ്യാറായില്ല. ഇതിനു മുന്‍പും ഫാ. ജൂഡ് ഒൻയബാഡി തട്ടിക്കൊണ്ടുപോകലിന് ഇരയായിട്ടുണ്ട്. ആഫ്രിക്കയിൽ ഏറ്റവും കൂടുതൽ ജനങ്ങൾ അധിവസിക്കുന്ന രാജ്യമാണ് നൈജീരിയ. ഡെൽറ്റാ സംസ്ഥാനത്തെ ഇസീൽ ഉക്കു രൂപത ഉള്‍പ്പെടുന്ന പ്രദേശത്ത് കൂടുതലും ക്രൈസ്തവ വിശ്വാസികളാണ് അധിവസിക്കുന്നതെങ്കിലും മുസ്ലിം ആയുധധാരികളുടെ സാന്നിധ്യം ഇവിടെ സജീവമാണ്.\nഉത്തര നൈജീരിയയിൽ ക്രൈസ്തവരെ തട്ടിക്കൊണ്ടുപോകുന്നത് പതിവായി മാറിയിരിക്കുകയാണ്. ഇസീൽ ഉക്കു രൂപതയിലെ തന്നെ ആറ് വൈദികരെയെങ്കിലും 2018നു ശേഷം തട്ടിക്കൊണ്ടു പോയിട്ടുണ്ട്. ഇക്കഴിഞ്ഞ ജൂൺ മാസം അക്രമകാരികൾ തട്ടിക്കൊണ്ടുപോയ വൈദികന് ഗുരുതരമായ പരിക്കേറ്റിരുന്നു. മുസ്ലിം ഫുലാനി ഗോത്രവർഗക്കാര്‍ക്ക് പുറമെ ബൊക്കോഹറാം തീവ്രവാദികളിൽ നിന്നും കടുത്ത ഭീഷണിയാണ് നൈജീരിയയിലെ ക്രൈസ്തവർ നേരിടുന്നത്. സംഘടനയുടെ തീവ്രവാദ പ്രവർത്തനം മൂലം ഏകദേശം 20 ലക്ഷത്തിലധികം ആളുകൾക്ക് സ്വഭവനങ്ങളിൽ നിന്നും പലായനം ചെയ്യേണ്ടി വന്നിട്ടുണ്ട്.


August 26, 2019 Hidden Pockets 0\nമാസമുറയു०, അതിനെ തുടർന്നുണ്ടാവുന്ന നിർജ്ജീവമായ അണ്ടോല്പാദനവു० കഴിഞ്ഞു ഗർഭപാത്റ० ഒരു വിശ്രമത്തിലേക്കുളള യാത്ര തുടങ്ങുന്നു . തുടക്കത്തിലെ പതുക്കെ പതുക്കെ അതു ശരീരത്തിലുളള ഈസ്ട്റെജൻ കുറച്ചു കൊണ്ട് അണ്ടോല്പാദന० കുറയ്ക്കുന്നു. വർഷങൾ നീണ്ടു നില്ക്കുന്ന ഒരു സ്ഥിതിവിശേമാണ് മെനോപോസ് അഥവാ ആർത്തവവിരാമ०. ഈ അവസ്ഥ ശരീരം അണ്ടോല്പാദന० നിർത്തുന്നതു വരെ തുടർന്നു കൊണ്ടേയിരിക്കു०. ആർത്തവ വിരാമത്തിനും മുന്പും, ശേഷവും ശരീരത്തിനു ശാരീരികമായും, മാനസികമായു० മാററങൾ സംഭവിക്കുന്നത് സാധാരണമാണ്. പെരിമെനോപോസ് അഥവാ Read More


പ്രളയസമയത്ത് ഹര്‍ത്താല് നടത്തുന്നത് ശരിയോ? :: Janmabhumi Daily\nMonday 10 September 2018 1:21 pm IST\nകൊച്ചി: പ്രളയസമയത്ത് ഹര്‍ത്താല് നടത്തുന്നത് ശരിയോയെന്ന് ഹൈക്കോടതി. പ്രളയ ദുരിതാശ്വാസ പ്രവര്‍ത്തനത്തിനിടെ സംസ്ഥാനത്ത് ഹര്‍ത്താല് പ്രഖ്യാപിച്ചത് അനുചിതമെന്നായിരുന്നു ഹൈക്കോടതിയുടെ നിരീക്ഷണം. പ്രളയവുമായി ബന്ധപ്പെട്ട കേസ് പരിഗണിക്കവേ ചീഫ് ജസ്റ്റിസാണ് ഇക്കാര്യം പരാമര്‍ശിച്ചത്.\nഹര്‍ത്താലിനെതിരെ നേരത്തെ തന്നെ വ്യാപക പ്രതിഷേധം ഉയര്‍ന്നിരുന്നു. കെപിസിസി വൈസ് പ്രസിഡന്റ് വിഡി സതീശന്, മുന് മന്ത്രി എംകെ മുനീര് അടക്കമുള്ളവര് പ്രളയ സമയത്ത് ഹര്‍ത്താല് വേണ്ടെന്ന നിലപാടെടുത്തിരുന്നു.\nകൊടിക്കുന്നില് സമരം നടത്തുന്നത് സംസ്ഥാനസര്‍ക്കാരിനുവേണ്ടി\nകായികമേള നടത്തുന്നത് കുട്ടികളെ 'പിഴിഞ്ഞ്'\n'സിപിഎമ്മും യുഡിഎഫും നടത്തുന്നത് ഒത്തുകളി '\nഏകപക്ഷീയ അക്രമമാണ് സിപിഎം നടത്തുന്നത്: അഡ്വ.ജയപ്രകാശ്\nമുജാഹിദുകള് നടത്തുന്നത് തീവ്രവാദ പ്രവര്‍ത്തനം: സമസ്ത\nമനുഷ്യകുലത്തോട് തന്നെയാണ് ഇവര് വെല്ലുവിളി നടത്തുന്നത്


ഒയാസിസ് കോംപ്ലക്സിന്റെ മുകളിൽ നിന്ന് ജോൺ മരണത്തിന്റെ കയത്തിലേക്ക് വീണിട്ട് ഇന്ന് 33 വർഷം - Boolokam\nHome Entertainment ഒയാസിസ് കോംപ്ലക്സിന്റെ മുകളിൽ നിന്ന് ജോൺ മരണത്തിന്റെ കയത്തിലേക്ക് വീണിട്ട് ഇന്ന് 33 വർഷം\nഒയാസിസ് കോംപ്ലക്സിന്റെ മുകളിൽ നിന്ന് ജോൺ മരണത്തിന്റെ കയത്തിലേക്ക് വീണിട്ട് ഇന്ന് 33 വർഷം\nനിരവധി വിശേഷണങ്ങൾക്കുടമയായ ഒരു സിനിമാക്കാരനാണ് ജോൺ എബ്രഹാം. അവധൂതനായും, നിഷേധിയായും, അമിതമദ്യപനായും, അരാജകവാദിയായും, ബുദ്ധിജീവിയായും ജീവിച്ചു.മലയാളത്തിലെ മികച്ച ചലച്ചിത്രസംവിധായകരിൽ ഒരാളായി കണക്കാക്കപ്പെടുന്ന ജോൺ എബ്രഹാം (ഓഗസ്റ്റ് 11, 1937 – മേയ് 31, 1987) തിരക്കഥാകൃത്ത്, എഴുത്തുകാരൻ എന്നീ നിലകളിലും ശോഭിച്ചു.. ജോൺ തന്റെ സിനിമകളിലെ വ്യത്യസ്തത ജീവിതത്തിലും പുലർത്തിവന്നു. ഒഡേസ എന്ന ജനകീയ കലാപ്രസ്ഥാനത്തിന്റെ തുടക്കക്കാരനായിരുന്ന ജോൺ എബ്രഹാം വളരെ കുറച്ച് ചിത്രങ്ങളേ ചെയ്തിട്ടുള്ളുവെങ്കിലും അവയെല്ലാം വളരെയധികം ശ്രദ്ധ നേടുകയുണ്ടായി.\nചേന്നങ്കരി വാഴക്കാട് വി.റ്റി ഏബ്രഹാമിന്റെയും സാറാമ്മയുടെയും മകനായി 1937 ഓഗസ്റ്റ് 11-ന് കുന്നംകുളത്ത് ജനനം. ചങ്ങനാശ്ശേരിക്ക് സമീപമുള്ള കുട്ടനാട്ടിൽ വച്ച് പ്രാഥമിക വിദ്യാഭ്യാസവും തുടർന്ന് കോട്ടയം സി.എം.എസ് സ്‌കൂളിലും ബോസ്റ്റൺ സ്‌കൂളിലും എം.ഡി സെമിനാരി സ്‌കൂളിലുമായി ഹൈസ്‌കൂൾ വിദ്യാഭ്യാസവും പൂർത്തീകരിച്ചു. തിരുവല്ല മാർത്തോമ കോളേജിൽ നിന്നും സാമ്പത്തിക ശാസ്ത്രത്തിൽ ബിരുദം നേടി. ദർവാസ് യൂണിവേഴ്‌സിറ്റിയിൽ രാഷ്ട്ര മീമാംസയിൽ ബിരുദാനന്തരബിരുദത്തിന് ചേർന്നെങ്കിലും പൂർത്തീകരിച്ചില്ല. 1962-ൽ കോയമ്പത്തൂരിലെ എൽ.ഐ.സി ഓഫീസിൽ ഉദ്യോഗസ്ഥനായി ജോലി കിട്ടി.എന്നാൽ സിനിമയോടുള്ള അഭിനിവേശം കാരണം മൂന്ന് വർഷത്തിന് ശേഷം ജോലി രാജി വച്ച് പൂന ഫിലിം ഇൻസ്റ്റിറ്റ്യൂട്ടിൽ ചേർന്നു. സ്വർണ്ണമെഡലോടു കൂടി സംവിധാനത്തിൽ ഡിപ്ലോമ പൂർത്തിയാക്കിയ ഇദ്ദേഹം ബംഗാളി സംവിധായകനായിരുന്ന ഋത്വിക് ഘട്ടക്കിന്റെ കീഴിലും പഠിച്ചു.\nഋത്വിക് ഘട്ടക് ജോണിന്റെ സിനിമകളെ ആഴത്തിൽ തന്നെ സ്വാധീനിച്ചു. സ്വന്തമായി സിനിമ സംവിധാനം ചെയ്യും മുൻപ് ഋത്വിക് ഘട്ടക്കിന്റെ തന്നെ മറ്റൊരു ശിഷ്യനായ മണി കൗളിന്റെ ഉസ്കി റൊട്ടി (1969) എന്ന സിനിമയിൽ സഹായിയായി പ്രവർത്തിച്ചു. ഈ ചിത്രത്തിൽ ജോൺ ഒരു ഭിക്ഷക്കാരന്റെ വേഷവും ചെയ്തിട്ടുണ്ട്.1972-ൽ നിർമ്മിച്ച വിദ്യാർത്ഥികളേ ഇതിലേ ഇതിലേ ആയിരുന്നു ആദ്യ സിനിമ. മധുവും ജയഭാരതിയും ആയിരുന്നു കേന്ദ്ര കഥാപാത്രങ്ങൾ. തുടർന്ന് 1977-ലെ അഗ്രഹാരത്തിലെ കഴുതൈ എന്ന തമിഴ് സിനിമയും 1979-ലെ ചെറിയാച്ചന്റെ ക്രൂരകൃത്യങ്ങളും, 1986-ലെ അമ്മ അറിയാൻ എന്ന ചിത്രവും ജോണിനെ ഇന്ത്യൻ സിനിമയിൽ അവിസ്മരണീയനാക്കി. വ്യക്തമായ രാഷ്ടീയ നിരീക്ഷണങ്ങളും സാമൂഹ്യ വിമർശനവും പരീക്ഷണാത്മകതയും ജോണിന്റെ ഓരോ സിനിമയേയും വേറിട്ടു നിർത്തി.’അഗ്രഹാരത്തിലെ കഴുത’ യെന്ന ചിത്രത്തിനെതിരേ ഒരു വിഭാഗം ശക്‌തമായ പ്രതിഷേധത്തോടെ രംഗത്തിറങ്ങി. അഗ്രഹാരത്തിലേക്കു ജോൺ ഒരു കഴുതയെ നടത്തിക്കയറ്റിയത് സവർണ മേധാവിത്വത്തിന് എതിരേയുള്ള വെല്ലുവിളിയോടെയായിരുന്നു എന്ന ആരോപണം ഉയർന്നു.പ്രശസ്ത സംഗീത സംവിധായകൻ എം.ബി ശ്രീനിവാസൻ നായക കഥാപാത്രത്തെ അവതരിപ്പിച്ചു.എം.ജി.ആർ മുഖ്യമന്ത്രിയായിരുന്ന കാലഘട്ടത്തിലാണ് സിനിമ പിറന്നതെങ്കിലും പ്രദർശിപ്പിക്കാൻ ഒരു തിയേറ്റർ പോലും ലഭിച്ചില്ല.\nഅക്കൊല്ലത്തെ മികച്ച തമിഴ് സിനിമയ്ക്കുള്ള ദേശീയ പുരസ്കാരത്തിലൂടെ ജോൺ മറുപടി നൽകി. ‘ചെറിയാച്ചന്റെ ക്രൂരകൃത്യങ്ങളിൽ’ ഫ്യൂഡൽ വ്യവസ്‌ഥിതിയെയും പോലീസ് അരാജകത്വത്തെയും ജോൺ വരച്ചുകാട്ടി. ചിത്രത്തിൽ ഒരു ഭൂപ്രഭുവിനെ ജോൺ തെങ്ങിൻമുകളിലേക്കു കയറ്റിയതു ഒട്ടേറെ അർഥതലങ്ങളുള്ളതായി വ്യാഖ്യാനിക്കപ്പെട്ടു.ആ ഭാഗം അഭിനയിച്ചത് പ്രശസ്ത നടൻ അടൂർ ഭാസിയായിരുന്നു. നായകനായ അടൂർ ഭാസിയുടെ കരിയറിലെ ഏറ്റവും മികച്ച ചിത്രം. ഈ ചിത്രത്തിലൂടെ ഭാസി സംസ്ഥാനത്തെ മികച്ച നടനായി. ജോണിന് സ്പെഷ്യൽ ജൂറി പുരസ്കാരവും ലഭിച്ചു. ഒരു കാലഘട്ടത്തിൽ വസന്തത്തിന്റെ ഇടിമുഴക്കത്തിനു കാതോർക്കാനും, ചോരയിലൂടെ സ്‌ഥിതിസമത്വവാദം ഉറപ്പു വരുത്താനും യുവാക്കളെ ആഹ്വാനം ചെയ്‌ത നക്‌സലിസത്തിന്റെ അനന്തരഫലമായിരുന്നു ‘അമ്മ അറിയാൻ’ എന്ന ചലച്ചിത്രം. ജോയ് മാത്യുവിന്റെ അരങ്ങേറ്റ ചിത്രം. ബ്രിട്ടീഷ് അക്കാദമി മികച്ച 10 ഇന്ത്യൻ ചിത്രങ്ങൾ തിരഞ്ഞെടുത്തപ്പോൾ ദക്ഷിണേന്ത്യയിൽ നിന്നും ഇടം നേടിയ ഏക ചിത്രം.\nസാധാരണക്കാരന്റെ സിനിമ എന്നും ജോൺ എബ്രഹാമിന്റെ സ്വപ്നമായിരുന്നു. തനിക്ക് ഒരു ക്യാമറ മാത്രമേയുള്ളെങ്കിലും അതുമായി ജനങ്ങൾക്കിടയിലൂടെ നടന്ന് സിനിമ നിർമ്മിക്കാനാകുമെന്ന് അദ്ദേഹം വിശ്വസിച്ചു. കോഴിക്കോട് കേന്ദ്രമായി ഒഡേസ്സ എന്ന സമാന്തര സിനിമാ കൂട്ടായ്മയ്ക്ക് നേതൃത്വം നൽകി. ഒഡേസ്സയുടെ ശ്രമഫലമായി ജനങ്ങളിൽ നിന്നും പിരിച്ചെടുത്ത തുക കൊണ്ടാണ് അമ്മ അറിയാൻ നിർമ്മിച്ചത്. കേരളത്തിലങ്ങോളമിങ്ങോളം ആ സിനിമ പൊതുസ്ഥലങ്ങളിൽ പ്രദർശി‍പ്പിക്കുകയും ചെയ്തു. “ജനങ്ങളുടെ സിനിമ” എന്ന അദ്ദേഹത്തിന്റെ സ്വപ്നം ഒരളവു വരെ സാക്ഷാത്കരിക്കപ്പെട്ടു.\nഒരേ സമയം സിനിമ തന്റെ ഏറ്റവും വലിയ ദൗർബല്യവും ഏറ്റവും വലിയ ശക്തിയും ആണെന്നു ജോൺ എപ്പോഴും വിശ്വസിച്ചിരുന്നു. സിനിമയിലെ ഒരു ഒറ്റയാൻ ആയിരുന്ന ജോൺ എബ്രഹാം. തന്റെ സിനിമാജീവിതത്തെക്കുറിച്ച് വിലയിരുത്തിയിരുന്നതിങ്ങനെയാണ് :\nകലയ്‌ക്കു വേണ്ടി ജീവിതം ഉഴിഞ്ഞുവെച്ച ജോണിന് അതുപോലെ തന്നെ സുഹൃത്തുക്കളും ലഹരിയും ജീവശ്വാസമായിരുന്നു. 50-ആമത്തെ വയസ്സിൽ, 1987 മേയ് 31-ന് കോഴിക്കോട്ട് അങ്ങാടിയിലെ മിഠായിത്തെരുവിൽ ഒയാസിസ് കോംപ്ലക്സിന്റെ മുകളിൽ നിന്ന് ജോൺ മരണത്തിന്റെ കയത്തിലേക്ക് വീണിട്ട് ഇന്ന് 33 വർഷം. ‘ജനകീയ സിനിമയുടെ പിതാവ് ‘ എന്ന് ചലച്ചിത്ര-മാധ്യമ ലോകം ജോൺ എബ്രഹാമിനെ വിശേഷിപ്പിക്കാറുണ്ട്. ഡോകടർമാരുടെ അനാസ്ഥമൂലമാണ് ജോൺ അബ്രഹാം മരണപ്പെട്ടത് എന്ന് പ്രമുഖ ചികിത്സകനും അക്കാലത്ത് കോഴിക്കോട് മെഡിക്കൾ കോളേജിലെ ന്യൂറോസർജനുമായിരുന്ന ഡോ. ബി.ഇഖ്ബാൽ പറഞ്ഞിട്ടുണ്ട്. ആന്തരിക രക്തസ്രാവം കാരണമാവാം അദ്ദേഹം മരണപ്പെട്ടത് എന്നും ഇതു ആദ്ദേഹത്തെ പരിശോധിച്ച ഡോക്ടർമാർ ശ്രദ്ധിച്ചിരുന്നെങ്കിൽ ജോണിനെ രക്ഷപ്പെടുത്താമായിരുന്നെന്നും ഇഖ്ബാൽ അഭിപ്രായപ്പെട്ടിരുന്നു.\nഅഗ്രഹാരത്തിൽ കഴുതൈ (തമിഴ്)- സംവിധായകനുള്ള സംസ്ഥാന അവാർഡും, പ്രാദേശിക ചിത്രത്തിനുള്ള ദേശീയ അവാർഡും , ചെറിയാച്ചന്റെ ക്രൂരകൃത്യങ്ങൾ -സംവിധാനത്തിനുള്ള പ്രത്യേക അവാർഡ് , അമ്മ അറിയാൻ- ബർലിൻ ചലച്ചിത്രോത്സവത്തിൽ സ്‌പെഷ്യൽ ജൂറി അവാർഡ്\nഹൈഡ്സ് ആന്റ് സ്ട്രിംഗ്സ് (1969) ഇവ ഡോക്കുമെൻററികളാണ്.\nഅമ്മ അറിയാൻ (1986) എന്നിവ ഫീച്ചർ ഫിലിമുകളും…\nനിരവധി ചെറുകഥകൾ ജോൺ രചിച്ചിട്ടുണ്ട്. “കോട്ടയത്ത് എത്ര മത്തായിമാർ” എന്നത് പ്രശസ്തമായ ഒരു കഥയാണ്. അദ്ദേഹത്തിന്റെ കഥകൾ നേർച്ചക്കോഴി(1986), ജോൺ എബ്രഹാം കഥകൾ(1993) എന്നീ പേരുകളിൽ പുറത്തിറങ്ങിയിട്ടുണ്ട്. സിനിമയുള്ളകാലം മുഴുവൻ ജോൺ നമ്മെ പിന്തുടരും…. ഹോണ്ട് ചെയ്യും… സമാന്തരസിനിമയുടെ അമരക്കാരനായ ജോണിനെ പലരും പല രീതിയിൽ വാക്കുകളാൽ വിശേഷണങ്ങളാൽ ഇതിഹാസവൽക്കരിക്കും.\nPrevious articleഐശ്വര്യ രാജേഷിന്റെ ജീവിതം നമ്മുടെ കുട്ടികളെ പഠിപ്പിക്കേണ്ടത്\nNext articleകറുത്ത പെൺകുട്ടികളെ കണ്ട് പേടിക്കുന്ന സൂപ്പർ സ്റ്റാർ, അമേരിക്കയും നമ്മളും തമ്മിൽ വലിയ അകലം ഒന്നും ഇല്ല


nia against madani bail എന്.ഐ.എ\nതട്ടിക്കൊണ്ടുപോയ കലക്ടറുടെ ജീവന് ഭീഷണിയില്ല: സര്‍ക്കാര്\nMonday 21st February 2011 11:19am\nകൊച്ചി: കളമശ്ശേരി ബസ് കത്തിക്കല് കേസില് സൂഫിയ മഅദനി ഉള്‍പ്പെടെയുള്ള പ്രതികളുടെ ജാമ്യം റദ്ദാക്കണമെന്ന് എന്.ഐ.എ. കൊച്ചിയിലെ പ്രത്യേക കോടതിയിലാണ് ന്.ഐ.എ ആവശ്യം ഉന്നയിച്ചത്. നിയമവിരുദ്ധ പ്രവര്‍ത്തന നിരോധന നിയമപ്രകാരമാണ് എന്.ഐ.എ അപേക്ഷ നല്‍കിയത്.\nനിലവില് സൂഫിയ ഉള്‍പ്പെടെയുള്ള ചില പ്രതികള്‍ക്ക് കോടതി ഉപാധികളോടെ ജാമ്യം അനുവദിച്ചിട്ടുണ്ട്. കുറ്റപത്രം സമര്‍പ്പിച്ച ശേഷം ഇന്ന് കേസ് പരിഗണിച്ചപ്പോള് സൂഫിയ കോടതിയില് ഹാജരായിരുന്നില്ല. ആരോഗ്യ കാരണങ്ങളാല് അഭിഭാഷകന് മുഖേന അവധി ചോദിക്കുകയായിരുന്നു.\nഎന്നാല് നിയമവിരുദ്ധ പ്രവര്‍ത്തന നിരോധന നിയമപ്രകാരം കുറ്റം ചെയ്ത ഒരാള്‍ക്ക് ജാമ്യം അനുവദിച്ചാല് അത് വിചാരണയെ ബാധിക്കുമെന്ന് എന്.ഐ.എ കോടതിയെ അറിയിച്ചു. ഇതിനാല് ജാമ്യം റദ്ദാക്കണം. എന്.ഐ.എയുടെ ആവശ്യത്തില് തങ്ങളുടെ ഭാഗം വിശദീകരിക്കാന് കോടതി പ്രതി ഭാഗത്തിന് സമയം നല്‍കിയിട്ടുണ്ട്.\nകോഴിക്കോട് സ്‌ഫോടനക്കേസില് രഹസ്യ വിചാരണ\nകൊച്ചി: കോഴിക്കോട് ഇരട്ട സ്‌ഫോടനക്കേസില് രഹസ്യ വിചാരണക്ക് എന്.ഐ.എ കോടതിയുടെ അനുമതി. കേസുമായി ബന്ധമില്ലാത്തവര് കോടതിക്ക് പുറത്ത് പോകണമെന്ന് എന്.ഐ.എ കോടതി ജഡ്ജ് ആവശ്യപ്പെട്ടു.


Janmabhumi| എസ്.ബി.ഐയില് 8500 അപ്രന്‍റീസ് ഒഴിവുകൾ; ബിരുദം യോഗ്യത\nNovember 06, 2021, 08:54 p.m.\nസ്റ്റേറ്റ് ബാങ്ക് ഓഫ് ഇന്ത്യ ഏകദേശം 8500 ഒഴിവുകളിലേക്ക് അപേക്ഷ ക്ഷണിച്ചു. വിവിധ സോണുകളിലായാണ് 8500 അപ്രന്‍റീസ് ഒഴിവുകള് ഉള്ളത്.\nന്യൂദല്‍ഹി: സ്റ്റേറ്റ് ബാങ്ക് ഓഫ് ഇന്ത്യ ഏകദേശം 8500 ഒഴിവുകളിലേക്ക് അപേക്ഷ ക്ഷണിച്ചു. വിവിധ സോണുകളിലായാണ് 8500 അപ്രന്‍റീസ് ഒഴിവുകള് ഉള്ളത്.\nതാത്പര്യമുള്ളവർക്ക് എസ്.ബി.ഐയുടെ sbi.co.in എന്ന വെബ്സൈറ്റ് വഴി ഓണ്‍ലൈനായും അപേക്ഷ നല്‍കാം.\nഡിസംബർ പത്താണ് അപേക്ഷ സമര്‍പ്പിക്കുന്നതിനുള്ള അവസാന തീയതി. 2022 ജനവരിയില് പരീക്ഷ നടക്കും. . ഓൺലൈൻ പരീക്ഷയാണ് നടത്തുക. തദ്ദേശീയ ഭാഷാ പരീക്ഷയും ഉണ്ടായിരിക്കും. ഇത് രണ്ടിലെയും മികവ് കണക്കാക്കിയാണ് ഉദ്യോഗാർത്ഥികളെ തെരഞ്ഞെടുക്കുക.\nഒരു അംഗീകൃത സർവകലാശാലയുടെ കീഴിൽ നിന്ന് 2020 ഒക്ടോബർ 31 ന് മുമ്പ് ബിരുദം കഴിഞ്ഞവർക്ക് അപേക്ഷിക്കാം. 20 വയസിനും 28 വയസിനും ഇടയിലുള്ളവർക്കാണ് അപേക്ഷിക്കാൻ യോഗ്യതയുള്ളത്. എസ്.സി, എസ്.ടി, ഒ.ബി.സി, ഭിന്നശേഷിക്കാർ എന്നിവർക്ക് ഉയർന്ന പ്രായപരിധിയിൽ ഇളവ് ലഭിക്കും. തെരഞ്ഞെടുക്കപ്പെടുന്നവർക്ക് ആദ്യ വര്‍ഷങ്ങളില് സ്‌റ്റൈപന്‍റുണ്ടാകും. ആദ്യ വർഷം മാസം 15,000 രൂപയും രണ്ടാമത്തെ വർഷം 16,500 രൂപയും മൂന്നാം വർഷം 19,000 രൂപയും ലഭിക്കും.\nകരസേനയുമായി സഹകരിക്കാനാവുന്നത് അഭിമാനമെന്ന് എസ്ബിഐ; ധാരണാപത്രം സംയുക്തമായി പുതുക്കി


kerala Archives - Page2of 19 - Newscom - Malayalam News\nസംസ്ഥാനത്ത് സ്വര്‍ണവില കുറഞ്ഞു. ഇന്നത്തെ സ്വർണ്ണ വിലയിൽ ഇന്നലത്തെ സ്വർണ്ണ വിലയെ അപേക്ഷിച്ച് പവ് 160 രൂപയാണ് കുറവ് വന്നിട്ടുള്ളത്. ഒരു ഗ്രാം 22 കാരറ്റ് സ്വർണത്തിന് 4590 രൂപയാണ് വില. ഒരു പവൻ സ്വർണ വില ഈ മാസത്തെ മറ്റു ദിവസങ്ങളിലെ സ്വർണ്ണ വിലയെ അപേക്ഷിച്ച് കുറഞ്ഞു നിൽക്കുകയാണ്. ഒരു ഗ്രാം 22 കാരറ്റ്…\nസംസ്ഥാനത്തെ എൻജിനീയറിങ് പ്രവേശന നടപടികൾ നവംബർ 25 വരെ നീട്ടി. നിലവിൽ രണ്ട് അലോട്ട്മെന്റ് പൂർത്തിയാക്കിയ പ്രവേശനനടപടിയിൽ മൂന്നാം അലോട്ട്മെൻറും ബാക്കി സീറ്റുകളിലേക്ക് മോപ് അപ് കൗൺസലിങ്ങും നടത്തും. നിലവിൽ രണ്ടാം അലോട്ട്മെൻറ് പ്രകാരമുള്ള വിദ്യാർത്ഥിപ്രവേശനം ഇന്ന് അവസാനിക്കും. രണ്ട് അലോട്ട്മെൻറിന് ശേഷവും ഒട്ടേറെ എൻജിനീയറിങ് സീറ്റുകൾ ഒഴിഞ്ഞുകിടക്കുകയാണ്. ഐഐടി, എൻഐടികൾ ഉൾപ്പെടെയുള്ള സ്ഥാപനങ്ങളിലേക്ക് ആദ്യ…\nഇടമലയാർ ഡാം നാളെ തുറക്കും\nഇടമലയർ അണക്കെട്ടിന്റെ രണ്ട് ഷട്ടറുകൾ നാളെ തുറക്കും. രാവിലെ6മണി മുതലാണ് ഷട്ടർ പരമാവധി 80 സെന്റിമീറ്റർ വീതം ഉയർത്തുക. പെരിയാറിന്റെ തീരത്ത് ഉള്ളവർ ജാഗ്രത പാലിക്കണമെന്ന് ജില്ലാ ഭരണകൂടം അറിയിച്ചു. നീരൊഴുക്ക് ശക്തമായ സാഹചര്യത്തിൽ ഇടുക്കി ഡാം തുറന്നേക്കുമെന്നത് കൂടി കണക്കിലെടുത്താണ് തീരുമാനം. സ്ഥിതിഗതികൾ വിലയിരുത്താൻ ആർഡിഒയുടെ നേതൃത്വത്തിൽ കോതമംഗലത് അടിയന്തര യോഗം…\nഅഭിനയമികവിനാൽ മലയാളികളെ വിസ്മയിപ്പിച്ച പ്രിയപ്പെട്ട നടൻ നെടുമുടി വേണു(73) ഓർമയായി. ദേഹാസ്വാസ്ഥ്യത്തെ തുടര്‍ന്ന് അദ്ദേഹം ആശുപത്രിയിലായിരുന്നു. ഞായറാഴ്ച രാവിലെയാണ് തിരുവനന്തപുരത്തെ സ്വകാര്യ ആശുപത്രിയില് അദ്ദേഹത്തെ പ്രവേശിപ്പിച്ചത്. തീവ്രപരിചരണ വിഭാഗത്തിലായിരുന്നു. നേരത്തേ കൊവിഡ് ബാധിച്ചിരുന്നു. ഉദരസംബന്ധമായ അസുഖ ബാധിതനായ അദ്ദേഹം ഗുരുതരാവസ്ഥയില് ഐ.സി.യു.വില് ചികിത്സയിലായിരുന്നു. ദീര്‍ഘനാളായി ഇതേ അസുഖത്തിന് ചികിത്സ നടത്തിവരികയായിരുന്നു. മലയാള സിനിമയിലെ ഏറ്റവും പ്രതിഭാധനരായ…\nകേരളത്തില് ഇന്ന് 10,691 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 1639, തൃശൂര് 1378, തിരുവനന്തപുരം 1197, കോഴിക്കോട് 976, കോട്ടയം 872, കൊല്ലം 739, മലപ്പുറം 687, കണ്ണൂര് 602, പത്തനംതിട്ട 584, പാലക്കാട് 575, ഇടുക്കി 558, ആലപ്പുഴ 466, വയനാട് 263, കാസര്‍ഗോഡ് 155 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്….\nകൈവശാവകാശ സർട്ടിഫിക്കറ്റ് ലഭിക്കാൻ ഇനി അപേക്ഷയ്ക്കു പുറമേ അപേക്ഷകൻ സത്യവാങ്മൂലവും നൽകണം. റവന്യൂ വകുപ്പ് ഇറക്കിയ സർക്കുലറിലാണ് ഇക്കാര്യം വ്യക്തമാക്കുന്നത്. കൈവശം ഉള്ള ഭൂമി പട്ടയം ലഭിച്ചതാണോ അല്ലയോ എന്നാണ് അപേക്ഷകൻ സത്യവാങ്മൂലം നൽകേണ്ടതെന്നു സർക്കുലറിൽ പറയുന്നു. ഹൈക്കോടതി വിധി അനുസരിച്ചാണു നടപടി. ഇടുക്കിയിലെ ചില വില്ലേജുകളിൽ ഭൂ പതിവു ചട്ടങ്ങൾ പ്രകാരം പട്ടയം അനുവദിച്ചിട്ടുള്ള…\nകേരളത്തിൽ 82% പേരില് കൊവിഡ് ആന്റിബോഡി സാന്നിധ്യം; സര്‍വേ റിപ്പോര്‍ട്ട് ഇങ്ങനെ\nകേരളത്തില് 82 % ആളുകള്‍ക്ക് കൊവിഡിനെ പ്രതിരോധിക്കാനുള്ള ആന്റിബോഡിയുണ്ടെന്ന് ആരോഗ്യവകുപ്പ് നടത്തിയ സിറോ പ്രിവലന്‍സ് സര്‍വേയുടെ പ്രാഥമിക വിലയിരുത്തല്. 40 % കുട്ടികളില് ആന്റിബോഡി സാന്നിധ്യമുണ്ടെന്നാണു സൂചന. 14 ജില്ലകളില്‍നിന്ന് 30,000 സാംപിളുകള് ശേഖരിച്ചുനടത്തിയ പഠനത്തിന്റെ വിശകലനം പുരോഗമിക്കുകയാണ്. അന്തിമ കണക്കുകളില് മാറ്റം വരാം. കൊവിഡ് ബാധിച്ചോ വാക്സിനേഷനിലൂടെയോ പ്രതിരോധശേഷി ലഭിച്ചിട്ടുണ്ടോ എന്നറിയാനാണു സര്‍വേ നടത്തിയത്….\nകേരളത്തില് നിന്നുള്ള വിദ്യാര്‍ഥികളെ 10 ദിവസം ക്വാറന്റൈനില് താമസിപ്പിക്കാന് ഉത്തരവ്. കേരളത്തില് കൊവിഡ് വ്യാപനം തുടരുന്ന പശ്ചാത്തലത്തിലാണ് മലയാളി വിദ്യാര്‍ഥികള്‍ക്ക് കൂടുതല് നിയന്ത്രണം ഏര്‍പ്പെടുത്തി കോയമ്പത്തൂര് കോര്‍പ്പറേഷന് ഉത്തരവിറക്കിയത്. ഇതുമായി ബന്ധപ്പെട്ട് കോര്‍പ്പറേഷന് പരിധിയിലുള്ള കോളജുകള്‍ക്ക് നോട്ടീസ് നല്‍കി. ശരവണപ്പട്ടിയിലെ നഴ്‌സിങ് വിദ്യാര്‍ഥികള്‍ക്ക് കൊവിഡ് സ്ഥിരീകരിച്ച പശ്ചാത്തലത്തിലാണ് നിയന്ത്രണങ്ങള് കടുപ്പിക്കാന് കോയമ്പത്തൂര് കോര്‍പ്പറേഷന് തീരുമാനിച്ചത്. കൊവിഡ്…\nകാരവന് ടൂറിസം നയം പ്രഖ്യാപിച്ച് കേരളം. ടൂറിസം കാരവനുകളും കാരവന് പാര്‍ക്കുകളുമാണ് പദ്ധതിയിലെ പ്രധാന ഘടകങ്ങള്. അറിയപ്പെടാത്ത ടുറിസം കേന്ദ്രങ്ങളിലാകും കാരവന് ആദ്യ ഘട്ടത്തില് സജ്ജമാക്കുകയെന്ന് ടൂറിസം മന്ത്രി പി എ മുഹമ്മദ് റിയാസ് പറഞ്ഞു. ഒരു ടൂറിസം കേന്ദ്രത്തില് ലഭിക്കുന്ന എല്ലാ സൗകര്യവും വിനോദ സഞ്ചാരിക്ക് ഒരു വാഹനത്തില് ലഭിക്കും. സ്വകാര്യ നിക്ഷേപകരുമായി ചേര്‍ന്നാണ്…\nഗ്രാമീണ മേഖലയില് അഞ്ച് വര്‍ഷത്തിനുള്ളില് 500 പുതിയ ടൂറിസം കേന്ദ്രങ്ങള് കണ്ടെത്തും: മന്ത്രി പി.എ. മുഹമ്മദ് റിയാസ്\nകേരളത്തിലെ കാര്‍ഷിക പ്രവര്‍ത്തനങ്ങളെ സംരക്ഷിച്ചുകൊണ്ട് വിനോദസഞ്ചാര മേഖലയുമായി കൂട്ടിയിണക്കി കാര്‍ഷിക സമൂഹത്തിന് വരുമാനലഭ്യത ഉറപ്പാക്കാനായുള്ള കേരള അഗ്രി ടൂറിസം നെറ്റ് വര്‍ക്ക് പദ്ധതിക്കും ഫാം ടൂറിസം പരിശീലനങ്ങള്‍ക്കും തുടക്കമായി. ഉത്തരവാദിത്ത ടൂറിസം മിഷന് നടപ്പാക്കുന്ന പരിപാടിയുടെ സംസ്ഥാനതല ഉദ്ഘാടനം ടൂറിസം മന്ത്രി പി.എ. മുഹമ്മദ് റിയാസ് നിര്‍വ്വഹിച്ചു. ടൂറിസം മേഖലയെ കൂടുതല് ജനകീയമാക്കുന്ന പദ്ധതികള് ആസൂത്രണം…\nപ്രയോഗങ്ങള് ഒന്നും ഒരു തെറ്റായി തോന്നാത്തതാണ് ഭീകരമായ അവസ്ഥ; ലീഗിനെതിരേ ഹരിത\nപ്രയോഗങ്ങൾ ഒന്നും തെറ്റായി തോന്നാത്ത ലീഗ് നേതൃത്വത്തിൽ നിന്ന് ഇതിലും വലുതൊന്നും പ്രതീക്ഷിക്കുന്നില്ലെന്ന് ഹരിതയുടെ പ്രഥമ സംസ്ഥാന സെക്രട്ടറിയായിരുന്ന മിന ജലീൽ പറഞ്ഞു. നേതൃത്വത്തിനെതിരേ ചോദ്യങ്ങൾ ചോദിച്ചു കൊണ്ട് തന്നെയാണ് ഹരിത ഉയർന്നുവന്നതെന്നും. അതുകൊണ്ട് തന്നെ ചോദ്യങ്ങൾ ഇനിയും ചോദിക്കുമെന്നും അതിന് ഭാരമാവുന്ന എല്ലാ സ്ഥാനവും വേണ്ടെന്ന് വെക്കുന്നുവെന്നും സന്ധിയില്ലാസമരം തുടരുമെന്നും മിന ജലീൽ ഫെയ്സ്ബുക്കിൽ…\nസംസ്ഥാനത്ത് ഇന്ന് 20,487 പേര്‍ക്ക് കൊവിഡ്-19 സ്ഥിരീകരിച്ചു. തൃശൂര് 2812, എറണാകുളം 2490, തിരുവനന്തപുരം 2217, കോഴിക്കോട് 2057, കൊല്ലം 1660, പാലക്കാട് 1600, മലപ്പുറം 1554, ആലപ്പുഴ 1380, കോട്ടയം 1176, വയനാട് 849, കണ്ണൂര് 810, ഇടുക്കി 799, പത്തനംതിട്ട 799, കാസര്‍ഗോഡ് 284 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്….\nഎടാ, എടീ, നീ വിളികള് വേണ്ടെന്ന് പൊലീസിന് ഡിജിപിയുടെ സര്‍ക്കുലര്. ഹൈക്കോടതി നിര്‍ദേശപ്രകാരമാണ് ഡിജിപി അനില് കാന്ത് സര്‍ക്കുലര് ഇറക്കിയത്. പൊലീസുകാരുടെ പെരുമാറ്റരീതി സ്‌പെഷ്യല് ബ്രാഞ്ച് സൂക്ഷ്മമായി നിരീക്ഷിക്കും. മോശം പെരുമാറ്റം ഉണ്ടായാല് കര്‍ശന നടപടിയുണ്ടാകുമെന്നും ഡിജിപി സര്‍ക്കുലറില് പറയുന്നു. പൊലീസ് ഉദ്യോഗസ്ഥര് ജനങ്ങളോട് മാന്യമായി പെരുമാറണമെന്നും സഭ്യമായ വാക്കുകള് മാത്രമെ ഉപയോഗിക്കാവൂ എന്നും സര്‍ക്കുലറില്…\nകുഞ്ഞാലിക്കുട്ടിയുടെ കള്ളപ്പണ ഹവാല ഇടപാടുകളുടെ സത്യാവസ്ഥ പുറത്ത് കൊണ്ടുവരാനുള്ള പോരാട്ടം ശക്തമായി തുടരുമെന്ന് കെടി ജലീല്. എആര് നഗര് സഹകരണ ബാങ്ക് വിവാദവുമായി ബന്ധപ്പെട്ട് മുഖ്യമന്ത്രി വിളിപ്പിച്ചെന്ന വാര്‍ത്തകള് പുറത്തുവന്നതിനു പിന്നാലെ, ഫെയ്‌സ്ബുക്ക് പോസ്റ്റിലുടെയാണ് ജലീലിന്റെ പ്രഖ്യാപനം. വിവാദത്തിനിടെ ഇന്നു രാവിലെയാണ് ജലീലിനെ മുഖ്യമന്ത്രി വിളിപ്പിച്ചത്. മുഖ്യമന്ത്രിയെ കണ്ട് വിശദമായി കാര്യങ്ങള് സംസാരിച്ചെന്ന് ജലീല് പറഞ്ഞു….\nറവന്യൂ വകുപ്പ് ഡിജിറ്റലാകുന്നു; ഭൂ നികുതി ഇനി മൊബൈല് ആപ്പിലൂടെ ; ഭൂമി തരംമാറ്റല് അപേക്ഷയും ഓണ്‍ലൈനില്\nഭൂ നികുതി മൊബൈല് ആപ്പിലൂടെ അടയ്ക്കുന്നത് അടക്കം റവന്യൂ വകുപ്പിന്റെ സേവനങ്ങള് ഡിജിറ്റലാക്കുന്നു. ഇതിന്റെ ഉദ്ഘാടനം മുഖ്യമന്ത്രി പിണറായി വിജയന് ഇന്ന് നിര്‍വഹിക്കും. പുതിയ സേവനങ്ങള് നിലവില് വരുന്നതോടെ, ഭൂ നികുതി അടയ്ക്കല് മുതല് ഭൂമി തരംമാറ്റലിനുള്ള അപേക്ഷാ സമര്‍പ്പണം വരെ ഓണ്‍ലൈനാകും. ഭൂനികുതി അടയ്ക്കാനുള്ള മൊബൈല് ആപ്ലിക്കേഷന്, തണ്ടപ്പേര് അക്കൗണ്ട്, അടിസ്ഥാന ഭൂനികുതി രജിസ്റ്റര്…\nകൊച്ചി മെട്രോയില് സ്‌കൂള് അധ്യാപകര്‍ക്ക് ഇന്ന് സൗജന്യ യാത്ര. അധ്യാപക ദിനവും ഇന്നത്തെ ലോക സാക്ഷരതാ ദിനവും പ്രമാണിച്ചാണ് സൗജന്യ യാത്ര ഒരുക്കുന്നത്. അറിവിന്റെ വെളിച്ചം പകരുന്ന അധ്യാപകരോടുള്ള ആദരവായാണ് ഇത്. സ്‌കൂള് ഐഡി കാര്‍ഡുമായി എത്തിയാല് അധ്യാപകര്‍ക്ക് മെട്രോ ട്രെയിനില് സൗജന്യമായി യാത്ര ചെയ്യാം. രാവിലെ മുതല് രാത്രി വരെയുള്ള യാത്രകള്‍ക്ക് ഇളവുണ്ടാകുമെന്ന് കെഎംആര്‍എല്…\nനിപ; കേരളത്തിന് പുറമേ മറ്റ് സംസ്ഥാനങ്ങള്‍ക്കും ജാഗ്രതാ നിര്‍ദേശം നൽകി കേന്ദ്രം\nകേരളത്തിന് പുറമെ മറ്റ് സംസ്ഥാനങ്ങൾക്കും നിപയുമായി ബന്ധപ്പെട്ട് ജാഗ്രതാ നിർദേശം നൽകി കേന്ദ്ര സർക്കാർ. കർണാടക, തമിഴ്നാട് ഉൾപ്പെടെയുള്ള സംസ്ഥാനങ്ങൾക്കാണ് ജാഗ്രത നിർദേശം നൽകിയിരിക്കുന്നത്. കൊവിഡ് വാക്‌സിനേഷൻ കേന്ദ്രങ്ങളിൽ ഉൾപ്പെടെ നിരീക്ഷണം കർശനമാക്കണം. നിപ സാഹചര്യങ്ങൾ സംസ്ഥാനങ്ങൾ സൂഷ്മമായി വിലയിരുത്തണമെന്നും സംസ്ഥാനങ്ങളോട് കേന്ദ്രം നിർദേശിക്കുന്നു. ഒക്ടോബർ വരെ കേരളത്തിലേക്കുള്ള യാത്ര ഒഴിവാക്കണമെന്ന് കർണാടക സർക്കാർ നിർദേശിച്ചിട്ടുണ്ട്….\nകേന്ദ്രസഹായം കുറയുന്നു; കേരളത്തിന്റെ സാമ്പത്തിക സ്ഥിതി ഗുരുതരമാകുമെന്ന് ധനമന്ത്രി\nസംസ്ഥാനത്തിന്റെ സാമ്പത്തിക സ്ഥിതി വരും വര്‍ഷങ്ങളില് കൂടുതല് ഗുരുതരമാകുമെന്ന് ധനമന്ത്രി കെ.എന്. ബാലഗോപാല്. കേന്ദ്ര വിഹിതത്തില് ഉണ്ടാകുന്ന കുറവ് സംസ്ഥാനത്തെ കടുത്ത പ്രതിസന്ധിയിലേക്ക് തള്ളിവിടുമെന്നാണ് ധനവകുപ്പിന്റെ വിലയിരുത്തല്. ലോക്ഡൗണ് പ്രതിസന്ധിയിലെ വരുമാന നഷ്ടങ്ങള്‍ക്കിടയിലാണ് പുതിയ പ്രതിസന്ധി. വലിയ തകര്‍ച്ചയാണ് കഴിഞ്ഞ ഒന്നര വര്‍ഷമായി നികുതി വരുമാനത്തിലും നികുതി ഇതര വരുമാനത്തിലും സര്‍ക്കാര് നേരിടുന്നത്. ട്രഷറി പൂട്ടാതെ…\nസംസ്ഥാനത്തെ കൊവിഡ് വ്യാപനത്തിന്റെ പശ്ചാതലത്തിൽ നടപ്പാക്കിയിരുന്ന രാത്രി കർഫ്യൂ ഇനി ഇല്ല. തീരുമാനം ഇന്നുമുതൽ പ്രാബല്യത്തിൽവരും. മുഖ്യമന്ത്രിയുടെ അധ്യക്ഷതയിൽ ചേ‍ർന്ന കൊവിഡ് അവലോകനയോഗത്തിലാണ് ഇതുമായി ബന്ധപ്പെട്ട തീരുമാനമുണ്ടായത്. രാത്രിയിലെ നിയന്ത്രണങ്ങൾ ഒഴിവാക്കിയതിനൊപ്പം ഞായറാഴ്ച ലോക്ക്ഡൗണും പിൻവലിച്ചിട്ടുണ്ട്. സംസ്ഥാനത്ത് കൊവിഡ് കേസുകൾ കുറഞ്ഞ പശ്ചാത്തലത്തിലാണ് തീരുമാനം. ഒരാഴ്ചത്തെ ശരാശരി രോഗ സ്ഥിരീകരണ നിരക്ക് 17.91 ശതമാനമായി കുറഞ്ഞിട്ടുണ്ട്….\nഗായകനായി വേദി കീഴടക്കി തരൂര്; കൈയടിച്ച് സദസ്സ്\nഗായകനായി കോണ്‍ഗ്രസ് നേതാവും പാര്‍ലമെന്റ് അംഗവുമായ ശശി തരൂര് വേദിയില്. തരൂരിന്റെ ഹിന്ദി പാട്ടിന് കൈയടിച്ച് സദസും. ഐടി പാര്‍ലമെന്ററി കമ്മിറ്റി യോഗത്തിനു ശേഷമുള്ള സാംസ്‌കാരിക പരിപാടിയിലാണ് ഗായകനായി തരൂര് എത്തിയത്. ദൂരദര്‍ശന്റെ ആഭിമുഖ്യത്തിലുള്ള സാംസ്‌കാരിക പരിപാടിക്കു ശേഷമായിരുന്നു തരൂരിന്റെ ‘അരങ്ങേറ്റം’. അംഗങ്ങള് നിര്‍ബന്ധിച്ചതുകൊണ്ടാണ് പാടാന് ഒരുങ്ങിയതെന്ന് തരൂര് ട്വിറ്ററില് കുറിച്ചു. റിഹേഴ്‌സല് ഒന്നുമില്ലാതെ പാടിയതാണെന്നും…\nപണിക്കന്‍കുടി സിന്ധു കൊലപാതകം : പ്രതി ബിനോയി പിടിയില്\nഇടുക്കി പണിക്കന്‍കുടി സിന്ധു കൊലപാതകക്കേസിലെ പ്രതി ബിനോയി അറസ്റ്റില്. പെരിഞ്ചാംകുട്ടിയില് നിന്നാണ് ബിനോയി പിടിയിലായത്. പെരിഞ്ചാംകുട്ടി തേക്കുമുള പ്ലാന്റേഷനില് ഒളിവില് കഴിയുകയായിരുന്നു ഇയാളെന്ന് പൊലീസ് സൂചിപ്പിച്ചു. 20 ദിവസമായി ഒളിവില് കഴിയുകയായിരുന്ന ബിനോയിയെ കണ്ടെത്താനായി ഇടുക്കി ഡിവൈഎസ്പിയുടെ നേതൃത്വത്തില് മൂന്ന് സ്‌ക്വാഡുകള് രൂപീകരിച്ച് അന്വേഷണം വ്യാപകമാക്കിയിരുന്നു. മൂന്ന് ആഴ്ച മുന്‍പു കാണാതായ ഇടുക്കി പണിക്കന്‍കുടി വലിയപറമ്പില്…\nനിപ ബാധ: വാളയാർ അതിർത്തി വഴിയുള്ള യാത്രാ നിയന്ത്രണം ശക്തമാക്കി തമിഴ്നാട് സർക്കാർ\nസംസ്ഥാനത്ത് നിപ കൂടി റിപ്പോർട്ട് ചെയ്തതോടെ വാളയാർ അതിർത്തി വഴിയുള്ള യാത്രാ നിയന്ത്രണം ശക്തമാക്കി തമിഴ്നാട് സർക്കാർ. പനി, ജലദോഷം, മറ്റ് രോഗ ലക്ഷണങ്ങൾ ഉള്ളവരെ തമിഴ്‌നാട്ടിലേക്ക് കടത്തി വിടില്ലെന്ന് കോയമ്പത്തൂർ ജില്ലാ കളക്ടർ ജി എസ് സമീരൻ വ്യക്തമാക്കി. അതിർത്തി കടക്കുന്ന വാഹനങ്ങളിൽ നിന്നും അനാവശ്യമായി യാത്രക്കാരെ പുറത്തിറങ്ങാൻ അനുവദിക്കില്ലെന്നും. നിയന്ത്രണം ലംഘിക്കുന്നവർക്കെതിരെ കേസെടുക്കുമെന്നും…\nസംസ്ഥാനത്ത് വീണ്ടും നിപ വൈറസ് റിപ്പോര്‍ട്ട് ചെയ്തതോടെ പ്രതിരോധ പ്രവര്‍ത്തനങ്ങള് ശക്തിപ്പെടുത്തിയതായി മുഖ്യമന്ത്രി പിണറായി വിജയൻ പറഞ്ഞു. ആരോഗ്യ വകുപ്പ് മന്ത്രി വീണാ ജോര്‍ജിന്റെ നേതൃത്വത്തില് മന്ത്രിമാരായ എ.കെ. ശശീന്ദ്രന്, പി.എ. മുഹമ്മദ് റിയാസ്, അഹമ്മദ് ദേവര്‍കോവില് എന്നിവര് കോഴിക്കോട്ടെത്തി പ്രവര്‍ത്തനങ്ങള് ഏകോപിപ്പിക്കുന്നുണ്ട്. ആരോഗ്യ വകുപ്പിന്റെ നേതൃത്വത്തില് വിവിധ വകുപ്പുകളുടെ ഏകോപനത്തോടെയുള്ള പ്രവര്‍ത്തനങ്ങളാണ് കോഴിക്കോട്ട് നടത്തി…


garden for blinds/calicut university Archives - Calicut Journal\nHome » Tag Archives: garden for blinds/calicut university\nTag Archives: garden for blinds/calicut university\nതേഞ്ഞിപ്പലം; പ്രകൃതിയുടെ നിറങ്ങള് ഒരിക്കല് പോലും കാണാന് ഭാഗ്യമില്ലാതെ പോയവര്‍ക്കായി കാലിക്കറ്റ് സര്‍വ്വകലാശാല ക്യാമ്പസില് ആധുനിക ഉദ്യാനം തുറക്കുന്നു. 17 ലക്ഷം രൂപ ചെലവഴിച്ച് സ്ഥാപിച്ച ഉദ്യാനം ഈ മാസം സന്ദര്‍ശകര്‍ക്കായി തുറക്കും. സര്‍വ്വകലാശാലാ ക്യാംപസിലെ ബോട്ടാണിക്കല് ഗാര്‍ഡന് സമീപത്ത് പ്രത്യേകം കെട്ടിടവും അനുബന്ധ സൗകര്യങ്ങളും ഒരുക്കിയാണ് അന്ധര്‍ക്കായുള്ള പൂന്തോട്ടം പണികഴിപ്പിച്ചിരിക്കുന്നത്. സുഗന്ധം പരത്തുന്ന ചെടികള് കെട്ടിടത്തിന് പുറത്തും, തൊട്ടറിയാന് കഴിയും വിധം കായ്കനികള് കെട്ടിടത്തിന് അകത്ത് പ്രത്യേകം ചെറിയ ടേബിളിലും സജ്ജീകരിക്കും. ബ്രെയില് ലിപിയില് രേഖപ്പെടുത്തിയ ബോര്‍ഡും വിരല് തൊടുമ്പോള് ചെടികളുടെയും കായ്കനികളുടെയും ...


പെണ്‌ണേ നീ ഇരയാകുന്നു.\nനീ രാത്രിയില് തനിച്ചു നടക്കരുത്\nആണിനെ അതു പ്രലോഭിപ്പിച്ചേക്കാം\nനീ ഒരിക്കലും ഒറ്റക്കു നടക്കരുത്\nഏതു അവസരവും ആണിനെ പ്രേരിപ്പിച്ചേക്കാം\nഅതിക്രമികളോ ബന്ധുക്കളോ നിന്നെ പ്രാപിച്ചേക്കാം\nനീ അല്പവസ്ത്രയായി നടക്കരുത്\nആണിനെ അതു മോഹിപ്പിക്കും\nനീ അണിഞ്ഞൊരുങ്ങി നടക്കരുത്\nനിന്റെ എല്ലാ വസ്ത്രവും ആണിനെ ആകര്‍ഷിക്കുന്നു.\nചില ആണിന് ഇളംപെണ്‍കുട്ടികളിലാണു ഭ്രമം\nചിലര്‍ക്ക് വൃദ്ധകളിലാണു ഹരം\nനിനക്കു അച്ഛനും അമ്മാവനും ഉണ്ടാകരുത്\nബന്ധുക്കള് അധികാരത്തോടെ നിന്നെ പ്രാപിക്കും\nഅയലത്തെ ആണുങ്ങള് നിന്നെ ആക്രമിക്കും\nവിവാഹത്തോടെ ബലാത്സംഗം നിയമപരമാകുന്നു\nനീ ഒന്നുമാത്രം ചെയ്യുക\nനീ ഈ ഭൂമിയില് ഇല്ലാ എന്നും\n(കടപ്പാട്. ലണ്ടന് റേപ്പ് ക്രൈസിസ് സെന്റര് ഗൈഡ്‌ലൈന്‍സ്, + മാതൃഭൂമി ആഴ്ചപ്പതിപ്പ്)\nPosted by ഗുരുജി at 11:19 AM 18 comments:\nLabels: എന്റെ കവിത\nഎം. എസ്. വിശ്വനാഥന് - തെക്കേ ഇന്ത്യയുടെ സുകൃതം\nഎം. എസ്. അന്ന്\nഎം. എസ്. ഇന്ന്\n1928 ജൂണ് 24 ന് പാലക്കാട് ഇലപ്പുള്ളിയില് മനയങ്ങാത്ത് കുടുംബത്തില് ജനനം.\nഅച്ഛന് - സുബ്രഹ്മണ്യന്.; അമ്മ - നാരായണിക്കുട്ടി.\n13 വയസ്സില് തിരുവനന്തപുരത്ത് അരങ്ങേറ്റം.\n1948-ല് റിലീസായ ജെനോവ എന്ന ചിത്രത്തിലെ ഗാനങ്ങളുടെ സംഗീതസംവിധാനത്തിലൂടെ ശ്രദ്ധേയനായി.\nതമിഴ്നാട് സംസ്ഥാനത്തെ പൊതു ചടങ്ങുകളില് ആലപിക്കുന്ന 'തമിഴ് തായ് വാഴ്ത്ത്' എന്ന ഔദ്യോഗിക ഉദ്‌ബോധനഗീതത്തിന്റെ സംഗീതസംവിധായകന്\nഅമേരിക്കയിലെ ഹാര്‍വാര്‍ഡ് യൂണിവേഴ്സിറ്റിയില് മ്യൂസിക് കോമ്പോസിഷന് പഠനവിഷയമാക്കാനായി തെരഞ്ഞെടുത്തിട്ടുള്ള ദക്ഷിണഭാരതത്തിലെ ഏക സംഗീതസംവിധായകന്.\nപേരറിഞ്ഞര്, മെല്ലിശൈ മന്നര് എന്നീപ്പേരുകളില് തമിഴ്‌നാടിലാകെ അറിയപ്പെടുന്നു.\nകേരള സംസ്ഥാനത്തിന്റെ കമുകറ അവാര്‍ഡ്, തമിഴ്‌നാട് സംസ്ഥാനത്തിന്റെ കലൈമാമണി അവാര്‍ഡ് എന്നിവയാല് ആദരിക്കപ്പെട്ടു.\nവേള്‍ഡ് ഫെസ്റ്റ് ഹൂസ്റ്റണില് നിന്നും 'വിശ്വതുളസി' എന്ന ചിത്രത്തിലെ സംഗീത സംവിധാനത്തിന് ഗോള്‍ഡ് റെമി അവാര്‍ഡ്.\nഒട്ടനവധി പ്രാദേശിക ആദരവുകള്, ആവാര്‍ഡുകള്\nPosted by ഗുരുജി at 7:47 PM7comments:\nPosted by ഗുരുജി at 10:44 AM9comments:\n(ഇ-മെയിലില് കിട്ടിയ ഒരു തമാശക്കഥ.)\nഉറ്റ ചങ്ങാതിമാരായിരുന്ന രണ്ടു വക്കീലന്‍മാരുണ്ടായിരുന്നു. ജീവിതത്തില് എന്തും പരസ്‌പരം പങ്കുവെച്ചു ജീവിച്ച അവരുടെയിടയില് അകലങ്ങള് ഇല്ലായിരുന്നു. തങ്ങളുടെ സ്‌നേഹം തുടര്‍ന്നുകൊണ്ടുപോകുവാന് അവര് ഒരു തീരുമാനത്തിലെത്തി.\nരണ്ടുപേര്‍ക്കും കൂടി ഒരു ഭാര്യ മതി.\nരണ്ടുപേരും ഈ തീരുമാനത്തോടെ മുന്നോട്ടുപോയി. അങ്ങനെ അവര് രണ്ടുപേരും ചേര്‍ന്ന് ഒരു പെണ്‍കുട്ടിയെ വിവാഹം കഴിച്ചു. മാസങ്ങള്‍ക്കു ശേഷം ഭാര്യയെ പ്രസവത്തിനായി ഹോസ്പിറ്റലില് അഡ്‌മിറ്റ് ചെയ്തു.\nപ്രസവത്തിനായി ഭാര്യയെ മറ്റേര്‍ണിറ്റി വിഭാഗത്തിലേക്കു കൊണ്ടുപോയി. വക്കീലന്‍മാര് രണ്ടുപേരും അക്ഷമയോടെ പുറത്തു കാത്തു നിന്നു. രണ്ടുപേര്‍ക്കും ആശങ്ക, ഉത്‌കണ്ഠ, വേവലാതി.\nകുറെ നേരത്തെ കാത്തിരിപ്പിനു ശേഷം അതില് ഒരാള് പറഞ്ഞു "എനിക്കിങ്ങനെ കാത്തു നില്‍ക്കാന് വയ്യ. എനിക്കു വല്ലാത്ത ഉത്‌കണ്ഠയായിരിക്കുന്നു. ഞാന് വെളിയില് കാറിനകത്തു പോയിരിക്കാം. റിസല്‍ട്ട് എന്തായാലും നീ വന്നു പറഞ്ഞാല് മതി"\nകൂട്ടുകാരന് സമ്മതിച്ചു. അങ്ങനെ ഒരാള് പുറത്തു കാറിലും മറ്റെയാള് ആശുപത്രിയിലും വേവലാതിയോടെ കാത്തു നിന്നു.\nഒരു മണിക്കൂറിനുശേഷം വളരെ വിഷാദത്തോടെ ആശുപത്രിയില് കാത്തുനിന്ന വക്കീല് കാറിനകത്തിരിക്കുന്ന വക്കീലിന്റെ അടുത്തെത്തി.\n"എന്തു പറ്റി? എന്താണ് നിന്റെ മുഖത്ത് ഇത്ര ദു:ഖം?"\nവേദനയോടെ കൂട്ടുകരന് വക്കീല് പറഞ്ഞു.\n'നമ്മുടെ ഭാര്യ പ്രസവിച്ചു. ഇരട്ടക്കുട്ടികളായിരുന്നു. പക്ഷേ എന്റെ കുട്ടി മരിച്ചുപോയി"\n--------വക്കീല് എന്തായാലും വക്കീലല്ലേ????............\nPosted by ഗുരുജി at 10:35 AM 11 comments:\nവിവാഹം, സന്താനങ്ങള് - ജിബ്രാന്റെ വീക്ഷണം.\nഒന്നിച്ചു ജീവിക്കാന് പിറന്നവരാണ് നിങ്ങള്. എപ്പോഴുമെപ്പോഴും ഒന്നിച്ചു തന്നെ വാഴുക.\nമൃത്യുവിന്റെ വെണ്‍ചിറകുകള് നിങ്ങളുടെ ദിനങ്ങളെ ശിഥിലമാക്കുമ്പോഴും നിങ്ങള് ഒരുമിച്ചു തന്നെ പുലരുക.\nനിശ്ശബ്ദമായ ഈശ്വരസ്‌മരണയിലും നിങ്ങള് ഒരുമിച്ചിരിക്കുക.\nഎന്നാല് നിങ്ങളുടെ ഒരുമിക്കലില് അകലങ്ങള് ഉണ്ടായിരിക്കട്ടെ. ആ അകലങ്ങള്‍ക്കിടയില് സ്വര്‍ഗ്ഗസമീരണന് നൃത്തം വെയ്ക്കട്ടെ.\nപരസ്പരം സ്‌നേഹിക്കുക. എന്നാല് പരസ്‌പരസ്‌നേഹം ബന്ധനങ്ങള് തീര്‍ക്കാതിരിക്കട്ടെ. രണ്ടു ആത്മാവുകളുടെ തീരങ്ങള്‍ക്കിടയില് അതൊരു അലയാഴിയാകട്ടെ.\nഅന്യോന്യം പാനപാത്രങ്ങള് നിറയ്ക്കുക. എന്നാല് ഒരേ പാനപാത്രത്തില് നിന്ന് കുടിക്കാതിരിക്കുക. നിങ്ങളുടെ ഭോജ്യം പങ്കുവെക്കുക. എന്നാല് ഒരേ പങ്കില് നിന്ന് കഴിക്കാതിരിക്കുക.\nഒന്നിച്ചു പാട്ടുപാടിയും നൃത്തമാടിയും ആനന്ദിക്കുവിന്. എന്നാല് ഒരേ സംഗീതത്താല് സ്പന്ദിക്കുമ്പോഴും വീണയുടെ തന്ത്രികള് വേറിട്ടു നില്‍ക്കും പോലെ, ഓരോ വ്യക്തിയും ഒറ്റക്കുതന്നെ കഴിയുക.\nഹൃദയങ്ങള് പരസ്പരം കൈമാറുവിന്. മറ്റൊരാളിനു സൂക്ഷിക്കുവാനായിട്ടാകരുത്. എന്തെന്നാല് ജീവിതത്തിന്റെ കരങ്ങള്‍ക്കല്ലേ ഹൃദയങ്ങളെ ഉള്‍ക്കൊള്ളാനാകൂ.\nഓക്കുമരവും സൈപ്രസും മറ്റൊന്നിന്റെ തണലില് വളരാതെയിരിക്കും പോലെ, ദേവാലയത്തിലെ കല്‍ത്തൂണുകള് വേറിട്ടുനില്‍ക്കും പോലെ, ഒട്ടിച്ചേരാതെ, എന്നാല് ഒരുമിച്ച് ഒന്നായി അടുത്തടുത്ത് നില്‍ക്കുവിന്.\nനിങ്ങളുടെ കുഞ്ഞുങ്ങള് നിങ്ങള്‍ക്ക് ജീവിതത്തോടുള്ള ആസക്തിയുടെ സന്താനങ്ങളാകുന്നു.\nനിങ്ങളിലൂടെ വന്നെത്തുന്നെങ്കിലും അവര് നിങ്ങളില് നിന്ന് ആവിര്‍ഭവിക്കുന്നില്ല.\nനിങ്ങളുടെ കുഞ്ഞുങ്ങള് നിങ്ങളോടൊപ്പമുണ്ടെങ്കിലും അവര് നിങ്ങള്‍ക്ക് സ്വന്തമല്ല.\nഅവര്‍ക്ക് നിങ്ങളുടെ സ്‌നേഹം നല്‍കുക. നിങ്ങളുടെ വിചാരങ്ങള് കൊടുക്കാതിരിക്കുക. എന്തെന്നാല് അവര്‍ക്ക് സ്വന്തം വിചാരങ്ങളുണ്ടല്ലോ.\nഅവരുടെ ഉടലുകള്‍ക്ക് ഇടം നല്‍കുക. ആത്മാവുകളെ പാര്‍പ്പിക്കാതിരിക്കുക. എന്തെന്നാല് നിങ്ങളുടെ കിനാവുകളില്‍പോലും ചെന്നെത്താന് കഴിയാത്ത നാളെയുടെ മന്ദിരത്തിലാണല്ലോ അവരുടെ ചേതനകള് വസിക്കുന്നത്.\nഅവരെപ്പോലെയാകാന് നിങ്ങള്‍ക്കു പരിശ്രമിക്കാം. എന്നാല് അവരെ നിങ്ങളെപ്പോലെയാക്കാന് ഒരുമ്പെടാതിരിക്കുക. ജീവിതം പിന്നോട്ടൊഴുകുകയോ, ഇന്നലെകളോട് കുശലം പറയുകയോ ചെയ്യുന്നില്ല.\nനിങ്ങള് കേവലം ധനുസ്സുകള് മാത്രമാണ്. കുഞ്ഞുങ്ങള് മുന്നോട്ടു കുതിക്കുന്ന ചേതന മുറ്റിയ ശരങ്ങളാകുന്നു. അനന്തതയുടെ പഥത്തില് കാലമെന്ന എയ്തുകാരന് തന്റെ ലക്ഷ്യം കണ്ട് ശരങ്ങള് സുഗമമായി ദൂരങ്ങളിലേക്ക് കുതിക്കുവാനായി തന്റെ കരുത്തിനാല് നിങ്ങളെ കുലയ്ക്കുന്നുവെന്നു മാത്രം.\nകാലമെന്ന ആ ധനുര്‍ധാരിയുടെ കൈകളില് നിങ്ങള് വഴങ്ങുന്നത് ഹൃദയാഹ്ലാദത്തിനാകട്ടെ. ചലിത ബാണങ്ങളെപ്പോലെ, സ്ഥായിയായ ധനുസ്സിനേയും അവന് സ്‌നേഹിക്കുന്നുവല്ലോ.\nPosted by ഗുരുജി at 4:33 PM9comments:\nമാതാപിതാക്കള് അറിയാന് രണ്ടു കഥകള്\nപൊതുനിരത്തിലൂടെ പെരുങ്കള്ളനെ രാജസന്നിധിയിലേക്കു നടത്തിക്കൊണ്ടുപോകുന്നു. രാജസന്നിധിയില് വെച്ച് കള്ളനുള്ള ശിക്ഷ വിധിക്കാന് പോവുകയാണ്.\nനിരത്തിലാകെ കള്ളനെ കാണാനും കൂകി വിളിക്കാനും ജനങ്ങള് കൂടിയിരിക്കുകയാണ്. ഇരുകൈകളും ചങ്ങലയാല് ബന്ധിതനായ പെരുങ്കള്ളന് തല കുനിച്ച് രാജസേനയോടൊപ്പം നടന്നുപോകുന്നു.\nബന്ധനസ്ഥനാക്കി പെരുങ്കള്ളനെ നടത്തിക്കൊണ്ടുപോകുന്നതു കണ്ടു ഹൃദയഭേദകമായ രീതിയില് കരഞ്ഞുകൊണ്ട് കള്ളന്റെ അമ്മ ആള്‍ക്കൂട്ടത്തിനിടയിലൂടെ അലറി വിളിച്ചു മുന്നോട്ടു വന്നു.\nമുന്നില് നടന്നു പോകുന്ന മന്ത്രിയുടെ കാലുകളിലേക്കു ഓടി വന്നു വീണ കള്ളന്റെ അമ്മ വിലപിച്ചു. 'മന്ത്രിശ്രേഷ്ഠാ, എന്റെ മകനോട് പൊറുക്കേണമേ...ഈ വാര്‍ദ്ധക്യത്തില് ഇവനല്ലാതെ എനിക്കു വേറെ ആരും തുണയില്ലേ..അവനെശിക്ഷിക്കരുതേ...'\nതന്റെ അമ്മ മന്ത്രിയുടെ കാല്‍ക്കല് വീണു കരയുന്നതു കണ്ട പെരുങ്കള്ളന് മന്ത്രിയോടായി പറഞ്ഞു...\n“അല്ലയോ മന്ത്രീ..അങ്ങു എന്നെ ശിക്ഷിക്കുന്നതിനു പകരം ആദ്യം ശിക്ഷിക്കേണ്ടത് എന്റെ ഈ അമ്മയെത്തന്നെയാണ്. ചെറുപ്പത്തില് ഞാന് അയല്‍വീടുകളില് നിന്നും ചെറിയ ചെറിയ സാധനങ്ങള് മോഷ്ടിച്ചു കൊണ്ടുവന്നപ്പോള്, എന്നെ ഒന്നു ശാസിക്കാതെ, ഒരു തവണയെങ്കിലും ശിക്ഷിക്കാതെ, അതെല്ലാം സന്തോഷത്തോടെ വാങ്ങി വെച്ച് എന്നെ ഒരു പെരുങ്കള്ളനാക്കിയതു എന്റെ മാതാവാണ്...അതുകൊണ്ട് എന്നേക്കാള് മുന്നെ അങ്ങ് എന്റെ അമ്മയെ ശിക്ഷിച്ചാലും.."\nഒരു യുവാവിനെ വധശിക്ഷക്കു വിധിച്ചിരിക്കുകയാണ്. സമൂഹത്തിലെ പ്രശസ്തനായ ഒരു തത്വചിന്തകനും എഴുത്തുകാരനുമായിരുന്നു യുവാവിന്റെ പിതാവ്. കോടതിയില് ഹാജരാക്കിയ യുവാവിനോട് ന്യായാധിപന് ചോദിച്ചു. "അല്ലയോ ചെറുപ്പക്കാരാ, വളരെയേരെ പ്രശസ്തനും തത്വചിന്തകനുമായ ഒരു പിതാവിന്റെ പുത്രനല്ലേ താങ്കള്? കോടതിയില് ഹാജരാക്കിയ യുവാവിനോട് ന്യായാധിപന് ചോദിച്ചു. "അല്ലയോ ചെറുപ്പക്കാരാ, വളരെയേരെ പ്രശസ്തനും തത്വചിന്തകനുമായ ഒരു പിതാവിന്റെ പുത്രനല്ലേ താങ്കള്? അദ്ദേഹത്തെക്കുറിച്ച് ഒരു വേള ചിന്തിച്ചിരുന്നുവെങ്കില് നിനക്ക് ഈ തെറ്റ് ഒഴിവാക്കാമായിരുന്നില്ലേ?\nവളരെ നിര്‍വികാരതയോടെ യുവാവ് പറഞ്ഞു. ' ഞാന് എന്നും എന്റെ പിതാവിനെ ഓര്‍ത്തിരുന്നു. ഞാന് സ്കൂളില് പഠിക്കുമ്പോള് എന്റെ സംശയങ്ങള്‍ക്കുത്തരം തേടി ചെല്ലുമ്പോള് അദ്ദേഹം തിരക്കിലാണെന്നു പറഞ്ഞു എന്നെ മടക്കി അയച്ചിരുന്നു. എന്റെ ഏകന്തതയില് കൂട്ടുകൂടുവാനായും ഒത്തുകളിക്കാനുമായി ഞാന് അദ്ദേഹത്തിന്റെ അടുത്തു ചെല്ലുമ്പോള് ഏതൊ ഗ്രന്‌ഥങ്ങള് വായിക്കാനുണ്ട്, ശല്യം ചെയ്യാതെ അകന്നുപോകൂ എന്നു പറഞ്ഞു എന്നെ ഒഴിവാക്കിയിരുന്നു..."\nമറുവാക്കു പറയാനില്ലാതെ തല താഴ്ത്തി ന്യായാധിപന് വിധിനിര്‍ണ്ണയത്തിന്റെ അനന്തരനടപടികളിലേക്കു ഊളിയിട്ടു..\nമക്കള്‍ക്കായി മാതാപിതാക്കള്‍ക്കു നല്‍കാന് കഴിയുന്നത് അവരുടെ സമയവും ശിക്ഷണവും മാത്രമാണ്. നിങ്ങള് സമ്പാദിച്ചു കൂട്ടുന്നവ നാളെ അവരെ തമ്മില് കലഹിക്കാനും അലസന്‍മാരാക്കാനും മാത്രമേ ഉതകുന്നുള്ളൂ. മക്കള് നന്നാവുന്നതിന്റേയും ചീത്തയാകുന്നതിന്റേയും ഉത്തരവാദികള് മാതാപിതാക്കള് മാത്രമാണ്....\nPosted by ഗുരുജി at 10:41 AM9comments:\nഖലീല് ജിബ്രാനെ എടുത്തെഴുതുന്നത്..\n1. പണ്ടു പണ്ടു നിങ്ങള് നിങ്ങളുടെ അമ്മയുടെ സ്വപ്നമായിരുന്നു. നിങ്ങളെ പ്രസവിക്കാന് അവള് ഉറക്കമൊഴിഞ്ഞിരുന്നു.\n2. ഒഴിഞ്ഞ കൈ മറ്റുള്ളവരുടെ മുമ്പില് നീട്ടി ഒന്നും കിട്ടാതിരിക്കുന്നത് തീര്‍ത്തും കഷ്ടം തന്നെ. നിറയെ വെച്ചുനീട്ടുന്ന എന്‍റെ കയ്യില് നിന്നും എടുക്കാനാരുമില്ലെങ്കില് അതല്ലേ കൂടുതല് കഷ്ടം.\n3. മറ്റുള്ളവരുടെ തെറ്റുകളെപ്പറ്റി അങ്ങനെ വിചാരിച്ചു നടക്കുന്നതിനേക്കാള് വലിയൊരു തെറ്റുണ്ടോ?\n4. സൌഹ്യദം എപ്പൊഴും ഒരു ഉത്തരവാദിത്തമാണ്. അത് ഒരു അവസരമല്ല.\n5. എല്ലാ അവസ്ഥയിലും നിങ്ങള് നിങ്ങളുടെ സുഹ്യത്തിനെ മനസ്സിലാക്കുന്നില്ലെങ്കില് നിങ്ങള് ഒരിക്കലും അയാളെ മനസ്സിലാക്കില്ല.\n6. നേത്രങ്ങളിലെ വെറുപ്പ് അധരങ്ങളിലെ പുഞ്ചിരികൊണ്ട് മൂടാമെന്ന് കരുതുന്നവന് വലിയ വിഡ്ഢിയാണ്.\n7. ഒപ്പം ചിരിച്ചോനെ മറന്നാലും ഒപ്പം കരഞ്ഞോനെ നിങ്ങള് മറക്കില്ല.\n8. അതിഥികള് വരാനില്ലാത്ത വീടുകള് ശവക്കുഴികള്‍ക്കു തുല്യമത്രെ.\n9. മുള്‍ക്കിരീടം പണിയുന്ന കൈകള് പോലും മടിയുള്ള കൈകളേക്കാള് ഭേദമാണ്.\n10. നിങ്ങളുടെ ഏറ്റവും നല്ല ആട മറ്റൊരാള് നെയ്തതാണ്. നിങ്ങളുടെ ഏറ്റവും രുചികരമായ ഭക്ഷണം മറ്റൊരാളിന്‍റെ മേശപ്പുറത്തു നിന്നും കഴിക്കുന്നതാണ്.\n11. നിങ്ങള്‍ക്കു ആവശ്യമുള്ളതിനേക്കാള് എനിക്കു ആവശ്യമുള്ളത് നല്കുന്നതല്ല സൌജന്യം. എനിക്കു ആവശ്യമുള്ളതിനേക്കാള് നിങ്ങള്‍ക്കു ആവശ്യമുള്ളതിനെ നല്കുന്നതാണ്.\n12. പണമിടപാടുകാര്‍ക്ക് നല്ല പൂന്തോട്ടക്കാരനാകാന് ആവില്ല.\n13. സൂര്യനെതിരെ പിന്നാമ്പുറമായി നില്ക്കുമ്പോള് മാത്രമേ നിങ്ങള് നിങ്ങളുടെ നിഴലിനെ കാണുന്നുള്ളു.\n14. നമ്മള് നേടിയതിനേക്കാള് പ്രിയപ്പെട്ടവയാണ് ആഗ്രഹിച്ചിട്ടും നമുക്കു നേടാനാവത്തവ.\n16. കാമുകനും കാമുകിക്കും ഇടയിലുള്ള മറയാണു പ്രണയം.\n17. വീണുടയാതെ എങ്ങനെയാണ് എന്‍റെ ഹ്യദയം തുറക്കാനാവുന്നത്\n18. ഓരോ ദിവസവും പുതുക്കാത്ത പ്രണയം ഒരു ശീലമാവുകയും അങ്ങനെ അടിമത്തമാവുകയും ചെയ്യുന്നു.\n19. ഇന്നലെകളുടെ കടം വീട്ടാനാണ് പലപ്പോഴും നാളെകളില് നിന്നും നമ്മള് കടം വാങ്ങുന്നത്.\n20. നിങ്ങള് ഓടിക്കപ്പെടുമ്പോഴാണ് വേഗം കൂടുതലുള്ളവനാകുന്നത്.\n21. നിങ്ങളുടെ ചിറകുകള് കൊണ്ട് മറ്റുള്ളവര് പറക്കാനിടയുള്ളപ്പോള് ഒരു തൂവല് പോലും കൊടുക്കാത്ത നിങ്ങളുടെ നടപടിയെ എങ്ങനെയാണ് ന്യായീകരിക്കുക.\n22. കൊള്ളരുതാത്തവന് എന്നു മുദ്രകുത്തിയവനോടൊപ്പം നിലകൊള്ളുന്നവനാണ് ശരിക്കും നല്ലവന്.\n23. ആമകള്‍ക്കു മുയലിനേക്കാള് വഴിയുടെ പൊരുള് നന്നായറിയും.\n24. എത്ര ചിറകുള്ള ആത്മാവായാലും, ശരീരത്തിന്റെ അനിവാര്യതയില് നിന്നും രക്ഷപ്പെടാനാവില്ല.\n25. ജീവിച്ചിരുക്കുന്നവര്‍ക്കായി പരേതര് നിര്‍മ്മിച്ച കല്ലറകളാണ് നിങ്ങളുടെ തറവാട്.\nPosted by ഗുരുജി at 8:15 AM 12 comments:\nവായിച്ചു വളര്‍ന്നവന് വിളയും\nവായിക്കാതെ വളര്‍ന്നവന് വളയും.\nഅക്ഷരമേ നിന്നെ എനിക്കിക്ഷ പിടിച്ചു\nഅതില് 'അര' മുള്ളതിനാല്\nആ എന്നൊരക്ഷരം എത്തറ വലുത്\nആ എന്നോതും നേരത്തെന്നുടെ\nPosted by ഗുരുജി at 7:22 AM2comments:\nLabels: കുഞ്ഞുണ്ണിമാഷിന്റെ കവിതകള്\nPosted by ഗുരുജി at 4:19 PM 19 comments:\nPosted by ഗുരുജി at 9:34 AM3comments:\nPosted by ഗുരുജി at 11:22 AM 17 comments:\nPosted by ഗുരുജി at 8:21 AM6comments:\nനാനാത്വത്തില് ഏകത്വം, യൂണിറ്റി ഇന് ഡൈവേര്‍സിറ്റി, അനേകതാ മേം ഏകത..\nഇതു നമ്മള് സ്കൂളിലെ ചരിത്ര പാഠങ്ങളില് നിന്നും പഠിച്ചിറങ്ങിയ ഭാരതീയ പൌരധര്‍മ്മ സമവാക്യം. എന്നാല് നാനാത്വങ്ങളുടെ നാണംകെട്ട സമവാക്യങ്ങള്‍ക്കിടയില് കുടുങ്ങിക്കിടക്കുന്ന പ്രവാസി മലയാളി സമൂഹത്തിന്‍റെ ഇടവഴികളിലേക്കു നമുക്കൊന്നു നോക്കാം.\nഒരു മലയാളി ജോലി ചെയ്യുന്ന സ്ഥാപനത്തിലോ, താമസസ്ഥലത്തോ പുതിയതായി ഒരു മലയാളി വന്നു ചേര്‍ന്നാല് ആദ്യം അന്വേഷിക്കുക അയാളുടെ സ്ഥലമായിരിക്കും. ഗള്‍ഫുലോകത്തെ മലയാളികള്‍ക്കിടയിലെ ആദ്യത്തെ വേര്‍തിരിവ് തുടങ്ങുന്നത് ഒരാള് 'തെക്കനാണോ' അതോ 'വടക്കനാണോ' എന്നതിലൂടെയാണ്.\nഎറണാകുളത്തിനു തെക്കോട്ടുള്ളവരൊക്കെ തെക്കനും അവിടെ നിന്ന് വടക്കൊട്ടുള്ളവരെല്ലം വടക്കനുമാണ്. യാതൊരു മുന്‍പരിചയമോ, അനുഭവമോ ഇല്ലാതെ തന്നെ ഒരാളുടെ വ്യക്തിത്വത്തിന് വിലയിടുന്ന വൃത്തികെട്ട അളവുകോലായി മാറുന്നു ഈ വേര്‍തിരിവ്. ഇത്തരം ഒരു സൈലെന്റ് ഗ്രൂപ്പിസത്തില് തുടങ്ങി സ്വയം വര്‍ഗ്ഗങ്ങളായി തരം തിരിച്ച് മലയാളികല് തങ്ങളുടെ 'ഗോത്രസംസ്കാരം' പ്രവാസലോകത്ത് അനുശീലിക്കുന്നു.\n'തെക്കന്‍മാരെ വിശ്വസിക്കരുത്', 'വടക്കന്‍മാരൊക്കെ സ്വാര്‍ത്ഥന്‍മാരാണ് ' എന്നൊക്കെയുള്ള മുന്‍വിധിയിലൂടെയും ന്യായപ്രമാണങ്ങളിലൂടെയും സ്വന്തം ഭാഷ സംസാരിക്കുന്ന തന്‍റെ സഹോദരനെ വേര്‍തിരിച്ചും വര്‍ഗ്ഗീകരിച്ചും മാറ്റുന്നവര് ഈ വടക്കന്-തെക്കന് വേര്‍തിരിവിലൂടെ ഐക്യമില്ലായ്മയുടെ ആദ്യത്തെ ആണി അടിക്കുന്നു. അതിനുശേഷം ഇയാള് തന്‍റെ തന്നെ ജില്ലയില് പെട്ട ആളാണോ എന്ന് മൌനമായി ഒരു ചെറിയ ക്ലാസ്സിഫിക്കേഷന് നടത്തും. അടുത്ത മുറിച്ചുമാറ്റല് മതത്തിന്‍റെ കത്തി കൊണ്ടാണ്. പിന്നാലെ വരുന്നു ജാതിത്തിരിവുകള്.\nഹിന്ദുവാണെന്നറിഞ്ഞാല് അടുത്ത ആകാംക്ഷ തുടങ്ങുന്നത് അയാള് നായരാണോ? ഈഴവനാണോ? അമ്പലവാസിയാണോ? അതോ പട്ടികജാതിയോ? നായരായാലോ, അയാള് മേനോനാണോ? പിള്ളയാണോ? നമ്പ്യാരാണോ? കുറുപ്പാണോ? പണിക്കരാണോ? കൈമളാണോ? ഈഴവനെങ്കില് അയാള് ചാന്നനാണോ, ചേകവരാണോ എന്നു തുടങ്ങുന്നു ഉത്‌കണ്ഠകള്.\nകൃസ്ത്യാനികള്‍ക്കിടയിലെ വേര്‍തിരിവാണ് വേദനാജനകം. ഏവരും കൃസ്തുദേവന്‍റെ അനുയായികള് തന്നെ. പക്ഷേ അദ്ദേഹത്തിനുണ്ടായ തിരുമുറിവുകളേക്കാള് എത്രയോ കൂടുതലാണ് കൃസ്ത്യാനികള്‍ക്കിടയിലെ 'വേര്-മുറിവുകള്'. ആദ്യം നോക്കുന്നത് ഒരാള് കത്തോലിക്കനാണോ അതൊ പ്രൊട്ടെസ്‌റ്റന്റ് ആണോയെന്നാണ്. ഇനി കത്തോളിക്കനായാലോ, അവന് സീറോ മലബാര്‍കാരനാണോ, മലങ്കര സഭയാണോ, ലത്തീന് കത്തോലിക്കനാണോ അതൊ ക്നാനായ ആണോ? ഇങ്ങനെ പോകുന്നു ആശങ്കകള്.\nഇനി പ്രൊട്ടെസ്‌റ്റെന്റ് ആയാലോ അവന് മാര്‍ത്തൊമ്മയാണോ, യാക്കോബായാണോ, ബാവ കക്ഷിയാണോ, മെത്രാന് കക്ഷിയാണോ? അതൊ ഇനി പെന്തക്കോസ്താണോ? ഇനി പെന്തക്കോസ്താണേലോ, ഇവാഞ്ചലിക്കനാണോ അതോ ബ്രദറനോ? ഇത്തരം വര്‍ഗ്ഗീകരണങ്ങളുടെ സുവിശേഷങ്ങള് പാടി പ്രവാസലോകത്ത് മലയാളി കൃസ്ത്യാനികള് നടക്കുമ്പോള് ' നിന്നെപ്പോലെ നിന്‍റെ അയല്‍ക്കാരനെ സ്‌നേഹിക്കുക' എന്നു പറഞ്ഞ ആ തിരുരൂപം രൂപക്കൂടിനുള്ളില് കിടന്നുപിടയുന്നത് ആരു കാണാന്?\nഭാഗ്യവശാല് പ്രവാസലോകത്തെ മലയാളി മുസ്ലീമുകള്‍ക്കിടയില് ഇത്തരം ഒരു വര്‍ഗ്ഗീകരണം താരതമ്യേന കുരഞ്ഞിരിക്കുന്നതായാണ് കാണുന്നത്. എന്നാല് വടക്കേ ഇന്‍ഡ്യകാര്‍ക്കിടയില് സുന്നി, ഷിയാ, ബോറ തുടങ്ങിയ വര്‍ഗ്ഗീകരണങ്ങളുടെ സാന്നിദ്ധ്യമുണ്ടെങ്കിലും മലയാളി മുസ്ലീമുകള് പൊതുവെ ഇത്തരം ഒരു വര്‍ഗ്ഗീകരണത്തിലൂടെ വേര്‍തിരിവു കാണിക്കുന്നതു വിരളമായി മാത്രമേ കാണാന് കഴിയൂ.\nജില്ലയുടേയും ജാതിയുടേയും പേരില് കൂട്ടായ്‌മകള് സംഘടിപ്പിച്ചും അസോസ്സിയേഷന് രൂപീകരിച്ചും സ്വയം ചെറിയ ചെറിയ കൂടുകളുണ്ടാക്കി അതില് കസേരയിട്ടിരിക്കുന്ന മലയാളികള് തനിക്കിഷ്ടമുള്ളവരെ മാത്രമേ, അല്ലെങ്കില് തന്‍റെ നാട്ടുകാരനെ മാത്രമേ, അതുമല്ലെങ്കില് തന്‍റെ ജാതിക്കരനെ മാത്രമേ സഹായിക്കൂ എന്നു വാശി പിടിക്കുമ്പോള് നമ്മള് പഠിച്ചിറങ്ങിയ നാനാത്വത്തിലെ ഏകത്വമെന്ന അഖണ്ഡമന്ത്രം മരുഭൂമിയിലെ മണല്‍കാറ്റില് എവിടെയോ മൂടപ്പെടുന്നു. കൂട്ടായ്‌മയിലൂടെ, ഒത്തൊരുമയിലൂടെ ലോകത്താദ്യമായി ബാലറ്റിലൂടെ സോഷ്യലിസത്തെ ഭരണചക്രത്തിലെത്തിച്ച മലയാളികളാണ് ഇങ്ങനെ ചെറിയ കൂടുകളുണ്ടാകുന്നത് എന്നതാണ് ഇതിലെ വിരോധാഭാസം.\nകൂട്ടുകൂടുന്നതിലും റൂമില് കൂടെ താമസിക്കാന് ആളെ തെരഞ്ഞെടുക്കുന്നതിലും എല്ലാം ഇത്തരം അളവുകോലുകള് കൊണ്ടുനടക്കുന്നവരെ പ്രവാസലോകത്ത് കാണാം. നാട്ടുകാരനാണ് കൂടെ താമസിക്കുന്നതെങ്കില് നാട്ടില് പോകുമ്പോള് 'എന്തേലും കൊടുത്തുവിടാമല്ലോ' എന്നു കരുതുന്നതിനും അപ്പുറത്തേക്ക് പലപ്പോഴും ഇത്തരം വര്‍ഗ്ഗീകരണം വളരുന്നതായിക്കാണാം.\nപക്ഷേ ഇക്കൂട്ടര് മറക്കുന്ന ഒന്നുണ്ട്. വടക്കനായാലും തെക്കനായാലും ഹിന്ദുവായാലും കൃസ്ത്യാനിയായാലും നിങ്ങളെ ഈ പ്രവാസലോകത്ത് ആരും കെട്ടിവാഴിക്കാനായി കൊണ്ടുവന്നതല്ല. പണിയെടുപ്പിക്കാനായി കൊണ്ടുവന്നതാണ്. കവറോളിട്ടു പണിയുന്നവരും ടൈയും കെട്ടി പണിയുന്നവരും കമ്പ്യൂട്ടറില് പണിയുന്നവരും എല്ലാം അറബിയുടെയോ അമേരിക്കന്‍റെയോ ഒക്കെ കേവലം പണിക്കാര് മാത്രമാണ്.\nഏതെങ്കിലും ഒരു മലയാളി എവിടെയെങ്കിലും പീഡിപ്പിക്കപ്പെടുമ്പോള് ആ പീഡനം നാളെ നിന്‍റെ നേരെയും വരുമെന്നു കരുതി അവനെ സഹായിക്കാന് അവനോടൊപ്പം നില്‍ക്കാതെ അവന് വേറെ ജാതിയാണെന്നോ, വേറെ ജില്ലക്കാരനാണെന്നോ കരുതി അവനെ തഴയുന്നതിലെ ആ 'മാനുഷികതയെ' എങ്ങനെയാണു ന്യായീകരിക്കാനാകുക.\nപ്രതികരിക്കാന് ഒരുപാടു പരിമിതികളുള്ള പ്രവാസലോകത്ത് നിങ്ങളുടെ നാട്ടുകാരനോ ജാതിക്കാരനോ അല്ലയെന്ന പേരില് പാര്‍ശ്വവത്‌കരിച്ച് നിന്നെപ്പോലെ അന്നം തേടി വന്ന, നിന്‍റെ തന്നെ ഭാഷ സംസാരിക്കുന്ന, സഹോദരനെ മാറ്റിനിര്‍ത്താതെയിരിക്കുക. ഒരാപത്തു വരുമ്പോള് കൂടെയുണ്ടാവുക ഏതു നാട്ടുകാരനാണെന്നാരറിഞ്ഞു?\n'ഞാന് ' 'എന്റേത് ' 'എന്റെ നാട്ടുകാര്' എന്നുള്ളിടത്തുനിന്നാണ് എല്ലാ പ്രശ്നങ്ങളും തുടങ്ങുന്നതെന്ന് സ്വാമി വിവേകാനന്ദന് പറഞ്ഞത് ഇനി ഈ പ്രവാസി മലയാളികളെ കണ്ടിട്ടാണോ? എനിക്കു സംശയമുണ്ട്.\nPosted by ഗുരുജി at 9:15 AM3comments:\nഞാന് ഒരു പാമ്പ് - കവിത\nഎന്‍റെ ഉള്ളിന്‍റെ ഉറക്കുള്ളില്\nഒരു പാമ്പ് ചുരുണ്ടുറങ്ങുന്നു.\nവിഷം മുറ്റിയ പല്ലുകളുമായി\nഅപരദു:ഖങ്ങളില് ലാഭം തേടി\nഅത് മാളങ്ങള് പരതുന്നു.\nമിഴിപ്പോളകള് തുറന്ന് എന്നില്\nPosted by ഗുരുജി at 7:40 PM5comments:\nഒരു ട്രെയിന് പുറപ്പെട്ടു തുടങ്ങി. യാത്രക്കര് വളരെയധികം. വൈകിട്ട്5മണിക്കുള്ള ഷട്ടില് ട്രെയിനായിരുന്നു. നഗരത്തില് നിന്നും ജോലി കഴിഞ്ഞു പോകുന്നവരും കോളേജ് കുട്ടികളുമായിരുന്നു യാത്രക്കാരിലധികവും. ട്രെയിനിലെ ജനാലക്കരുകില് വയസ്സായ ഒരു അച്ഛനും അയാളുടെ മുപ്പതു വയസ്സോളം പ്രായം തോന്നിക്കുന്ന മകനും ഇരിപ്പുണ്ട്. ട്രെയിന് ഓടിത്തുടങ്ങിയപ്പോള് വൃദ്ധന്‍റെ മകന്‍സന്തോഷം കൊണ്ട് തുള്ളിച്ചാടാന് തുടങ്ങി.\n"നോക്കൂ അച്ഛാ, പച്ച നിറമുള്ള മരങ്ങള് പുറകോട്ടു ഓടി മാറുന്നതു കാണാന് എന്തു ഭംഗിയാണ്.."\nമുപ്പതു വയസ്സോളം പ്രായമുള്ള മകന്‍റെ ഈ തുള്ളിച്ചാടല് കണ്ട് വണ്ടിയിലെ സ്തിരം യാത്രക്കര് പരസപരം നോക്കി ഗൂഢമായി ചിരിച്ചു.\nഓഫീസ് പീയൂണായ തോമസ് പറഞ്ഞു. 'വട്ടാണെന്നാ തോന്നുന്നത്"\nബാങ്ക് ക്ലാര്‍ക്കായ സുമതി ഇതു കണ്ട് അടുത്തു നിന്ന കൂട്ടുകാരിയോട് അടക്കം പറഞ്ഞു ചിരിച്ചു.\nപുറത്ത് തുലാവര്‍ഷത്തിന്‍റെ വരവറിയിച്ചുകൊണ്ട് ഇടിവെട്ടി. പെട്ടെന്നു തന്നെ മഴയും പെയ്തു തുടങ്ങി. എന്നിട്ടും ജനാലയുടെ അരികില് നിന്നും മാറാതെ ഇരുന്ന ചെറുപ്പക്കാരന് ജനാലയുടെ ചില്ലുകള് അടച്ചില്ല.\nമഴ തിമിര്‍ത്തു പെയ്യാന് തുടങ്ങിയപ്പോള് ചെറുപ്പക്കാരന് വീണ്ടും സന്തോഷവാനായി.\nമഴത്തുള്ളികള് ശക്തിയായി താഴേക്കു വീഴുന്നതു കണ്ട ചെറുപ്പക്കാരന് മതിമറന്ന സന്തോഷത്താല് അച്ഛനെ തട്ടിക്കൊണ്ടു പറഞ്ഞു.\n'നോക്കൂ അച്ഛാ.. എന്തു ഭംഗി"\nചെറുപ്പക്കാരന് പറയുന്നതു കേട്ടു എല്ലാവരും പുറത്തേക്കു നോക്കി. അവര് അവിടെ ഒന്നും കണ്ടില്ല. നൂല്‍വണ്ണത്തില് മഴ പെയ്യുന്നു..പാലത്തിനരുകിലുള്ള വേനല്‍പച്ചയുടെ വെളുത്തപൂക്കള് പഞ്ഞിക്കെട്ടുപോലെ നനഞ്ഞിരിക്കുന്നു. അത്രമാത്രം. ഇതു എത്ര വര്‍ഷമായി പല തവണ കാണുന്നുണ്ട്.\nജനാലവഴി മഴത്തുള്ളികള് ദേഹത്തു പതിക്കാന് തുടങ്ങിയപ്പോള് കോളേജ് ഗേളായ രേഷ്മക്കു ദേഷ്യം വന്നു. രേഷ്‌മയെ സഹായിക്കാന് അവസരം കാത്തിരുന്ന ചിലര് ചെറുപ്പക്കാരനോടു തട്ടിക്കയറി.\n'ജനല് അടയ്ക്കടൊ' എന്നവര് ഉച്ചത്തില് അലറി. എന്നിട്ടു ചെറുപ്പക്കാരന്‍റെ അച്ചനോട് ചോദിച്ചു..\n'മോന് എത്ര നാളായി അസുഖം തുടങ്ങിയിട്ട്' ? 'വല്ല ഊളംപാറയ്ക്കും കൊണ്ടുപൊയ്ക്കൂടേ'\nവൃദ്ധനായ അച്ഛന് വളരെ താഴ്മയോട് അവരോടു പറഞ്ഞു...\n'ഞങ്ങള് ആശുപത്രി വിട്ടുവരുന്നവരാണ്. ഇന്നു രാവിലെയാണ് എന്‍റെ മകനെ ഡിസ്‌ചാര്‍ജ്ജ് ചെയ്തത്. ജനിച്ചപ്പോള് മുതല് ഇവനു കാഴ്ചയുണ്ടായിരുന്നില്ല. കഴിഞ്ഞ ആഴ്ച്ചയാണ് ഇവനു കണ്ണു കിട്ടിയത്. ഈ കാഴ്ചകളൊക്കെ ആദ്യമായിട്ടാണ് ഇവന് കാണുന്നത്. അതുകൊണ്ടാണ്..നിങ്ങള് ക്ഷമിക്കണം.\nPosted by ഗുരുജി at 1:19 AM6comments:


brown-sugar-case ALUVA3arrested abin jose | അനാഥയുവാവിനെ കാരിയറാക്കി മയക്കുമരുന്ന് കടത്താൻ ശ്രമിച്ചു; ഏജന്റിനെ പറ്റിച്ച് ബ്രൗൺ ഷുഗർ വിൽക്കാനും ശ്രമിച്ചു; പടിക്കപ്പെടുമെന്ന് ഉറപ്പായതോടെ കൊടുത്തയച്ചയാൾ ആത്മഹത്യ ചെയ്തു; എബിന്റെ മരണം മറ്റ് മൂന്ന് പേരേയും കുടുക്കി; അറസ്റ്റിലായത് ആലുവയിൽ നിന്നുള്ള യുവാക്കൾ - MarunadanMalayali.com\nJuly 27, 2015 | 07:02 AM IST | Permalink\nആലുവ: കുവൈത്തിലേക്ക് പോയ അനാഥനായ ഉദ്യോഗാർത്ഥിയുടെ പക്കൽ കൊടുത്തുവിട്ട ഒന്നര കിലോ ബ്രൗൺഷുഗർ നാട്ടിൽ തന്നെ മറിച്ചു വിൽക്കാൻ ശ്രമിക്കുന്നതറിഞ്ഞ് ഏജന്റ് തൂങ്ങിമരിച്ചു. ഏജന്റിന്റെ ആത്മഹത്യ തുടർന്ന് പിടിക്കപ്പെടുമെന്ന് ഉറപ്പായായപ്പോൾ ഉദ്യോഗാർത്ഥി ഉൾപ്പെടെ മൂന്ന് പേർ കീഴടങ്ങി. കൊച്ചി കേന്ദ്രീകരിച്ച് നടക്കുന്ന മയക്കുമരുന്ന് ഇടപാടുകൾ വ്യക്തമാക്കുന്നതാണ് സംഭവങ്ങൾ. മയക്കുമരുന്ന് കടത്തിന്റെ കേന്ദ്രമായി ദൈവത്തിന്റെ സ്വന്തം നാട് മാറുന്നു. മയക്കുമരുന്ന് കടത്തിന് ഉപയോഗിക്കുന്ന ഒരു തന്ത്രം കൂടിയാണ് ഈ സംഭവത്തോടെ പുറത്തു വരുന്നത്.\nപറവൂർ വള്ളുവള്ളി നടുവിലേപ്പറമ്പിൽ നിസാർ അഹമ്മദിന്റെ മകൻ മുഹമ്മദ് ഹാരിസി(27)നെയാണ് ഞായറാഴ്ച പുലർച്ചെ 4.30ഓടെ വീട്ടിലെ കിടപ്പുമുറിയിൽ തൂങ്ങി മരിച്ച നിലയിൽ കണ്ടെത്തിയത്. ഇയാൾ മയക്കുമരുന്ന് കടത്തിലെ പ്രധാന കണ്ണിയാണ്. കോഴിക്കോട് വേനപ്പാറ പുതുമന വീട്ടിൽ എബിൻ ജോസ് (24), ആലുവ തുരുത്ത് മംഗലശ്ശേരി വീട്ടിൽ ഷാഫി നൗഷാദ് (21), ആലുവ തോട്ടുമുഖം പണിക്കാശ്ശേരി വീട്ടിൽ ആബിക് (27) എന്നിവരാണ് ഇയാൾ കൊടുത്തയച്ച മയക്കുമരുന്ന് വിൽക്കാൻ ശ്രമിച്ചത്. നിൽക്കക്കള്ളിയില്ലാതെ ആയപ്പോഴാണ് ഇവർ കീഴടങ്ങിയത്. ആത്മഹത്യ ചെയ്ത ഹാരിസ് വള്ളുവള്ളി കൊച്ചാലിലുള്ള എൽജി ഗോഡൗണിൽ സൂപ്പർവൈസറായിരുന്നു.\nമയക്കുമരുന്ന് റാക്കറ്റുമായി ബന്ധമുള്ള പ്രതികളിലൊരാളായ പറവൂർ വള്ളുവള്ളി നടുവിലപ്പറമ്പിൽ മുഹമ്മദ് ഹാരിഷ് ആത്മഹത്യചെയ്തതിനെ തുടർന്ന് താൻ മയക്കുമരുന്ന് റാക്കറ്റിന്റെ വലയിൽ അകപ്പെട്ടതാണെന്ന് പറഞ്ഞ് എബിൻ ജോസും മറ്റ് രണ്ട് സൃഹൃത്തുക്കളും ചേർന്ന് ഹെറോയിൻ ആലുവ എക്‌സൈസ് സ്‌ക്വാഡിന്റെ ഓഫിസിൽ എത്തിക്കുകയായിരുന്നു. കഴിഞ്ഞദിവസം ആലുവയിൽനിന്ന് ബംഗളരൂവിലേക്കുള്ള സ്വകാര്യ വോൾവോ ബസിലാണ് എബിൻ ജോസ് കുവൈത്തിലേക്ക് പോകുന്നതിന് യാത്രയായത്. വണ്ടിയത്തെിയ സമയത്താണ് ആലുവ സ്വദേശിയായ ഇബ്രാഹിം എന്നയാൾ മയക്കുമരുന്ന് അടങ്ങിയ ബാഗും വിമാനടിക്കറ്റും വിസയും കൈമാറിയത്.\nഎന്നാൽ, എബിൻ ജോസിന് വിസ തരപ്പെടുത്താൻ ഇടനിലക്കാരായി നിന്ന സുഹൃത്തുക്കളായ ആലുവ തുരുത്ത് സ്വദേശി മുഹമ്മദ് ഷാഫിയും തോട്ടുംമുഖം സ്വദേശി അബീക്കും ബാഗിൽ കുഴൽപ്പണമാണെന്നും യാത്രാമധ്യേ തൃശൂരിൽ ഇറങ്ങി ബാഗ് കൈമാറണമെന്നും ആവശ്യപ്പെട്ടു. തൃശ്ശൂർ പാലിയേക്കര ടോളിനടുത്ത് ബസിൽനിന്നിറങ്ങി എബിൻ അവിടെ കാത്തുനിന്ന കാറിൽ ആലുവ സ്വദേശിയായ അമിയെന്ന ആളോടൊപ്പം കയറി ബാഗ്പരിശോധിച്ചപ്പോൾ ബാഗിനകത്ത് പലഹാരങ്ങൾക്കടിയിലായി പ്രത്യേകം തുന്നിചേർത്ത അറയിൽ കാർബൺ പേപ്പറുകളിൽ പൊതിഞ്ഞ നിലയിൽ ഹെറോയിൻ കണ്ടത്തെി. തുടർന്ന്, ആലുവയിൽവച്ച് ബാഗ് കൈമാറിയ ഇബ്രാഹിമിനെ വിളിച്ച് മയക്കുമരുന്നടങ്ങിയ ബാഗ് തിരിച്ചുനൽകണമെങ്കിൽ 25 ലക്ഷം രൂപ തരണമെന്നാവശ്യപ്പെട്ടു. ഇതിനിടെ, മുഹമ്മദ് ഹാരിഷ് മരിച്ചെന്ന് അറിഞ്ഞതോടെയാണ് കേസിൽ തങ്ങൾ അറിയാതെ അകപ്പെട്ടതാണെന്ന് പറഞ്ഞ് മൂവർസംഘം എക്‌സൈസിന് കീഴടങ്ങിയത്. എന്നാൽ തുടർന്ന് നടന്ന ചോദ്യം ചെയ്യലിൽ കഥയാകെ മാറി. ബ്രൗൺ ഷുഗർ മറിച്ചു വിൽക്കാൻ കീഴടങ്ങിയ മൂവരും ശ്രമിച്ചെന്നും വ്യക്തമായി.\nസംഭവത്തെ കുറിച്ച് എക്‌സൈസ് വിശദീകരിക്കുന്നത് ഇങ്ങനെ: കുവൈത്തിലേക്ക് പോയ എബിന്റെ കൈവശമാണ് ഹാരിഷ് ബ്രൗൺഷുഗർ കൊടുത്ത് വിട്ടത്. കുവൈറ്റിലുള്ള ഏജന്റിന് കൈമാറാണ് നിർദ്ദേശിച്ചിരുന്നത്. എന്നാൽ, എബിൻ മറ്റു പ്രതികളോടൊപ്പം ചേർന്ന് ബ്രൗൺഷുഗർ തൃശ്ശൂർ വിൽക്കാൻ ശ്രമിക്കുകയായിരുന്നു. നാട്ടിൽ ബ്രൗൺഷുഗർ വിറ്റാൽ പിടിക്കപെടുമെന്ന് അറിയാമായിരുന്ന ഹാരിഷ് ആത്മഹത്യ ചെയ്യുകയായിരുന്നു. കുവൈറ്റിലേക്ക് ജോലിക്ക് പോകാനിരുന്ന എബിന്റെ കൈവശം ഏജന്റ് ഹാരിഷാണ് മയക്കുമരുന്ന് അടങ്ങിയ ബാഗ് നൽകിയത്. മയക്കുമരുന്ന് മറിച്ചുവിറ്റ് പണം ഉണ്ടാക്കാനുള്ള ശ്രമത്തിലായി എബിൻ. ഇതിന് ഷാഫി നൗഷാദിനെയും ആബിക്കിനെയും ഒപ്പം കൂട്ടി. ഇക്കാര്യം പുറത്തായതോടെയാണ് ഹാരിഷ് ഭയന്ന് ആത്മഹത്യ ചെയ്തത്. തുടർന്ന് എക്‌സൈസിനെ തെറ്റിദ്ധരിപ്പിച്ച് രക്ഷപ്പെടാൻ ആദ്യം ശ്രമിച്ച മൂന്ന് പേരും പിന്നീട് കീഴടങ്ങുകയായിരുന്നു\nവീട്ടിൽ സംരക്ഷിക്കാൻ ആളില്ലാത്തതിനാൽ എബിൻ ജോസ് കഴിഞ്ഞ പത്ത് വർഷത്തോളമായി ആലുവ സ്‌നേഹക്കൂട് എന്ന അനാഥാലയത്തിലായിരുന്നു. പത്താം ക്‌ളാസിന് ശേഷം സി.സി ടി.വി കാമറയുടെ സർവീസിംഗുമായി ബന്ധപ്പെട്ട് ജോലി ചെയ്തുതുടങ്ങി. അതോടെ, സുഹൃത്തുക്കളുമൊന്നിച്ച് നസ്രത്തിന് സമീപം വീട് വാടകയ്‌ക്കെടുത്തായി താമസം. ഈ സമയം കൂടെ ജോലി ചെയ്തിരുന്നവരാണ് ഷാഫിയും ആബിക്കും. ഷാഫി മുഖേനയാണ് എബിൻ ഹാരിഷിനെ പരിചയപ്പെട്ടത്. 2012 മുതൽ രണ്ട് വർഷം വിദേശത്ത് ജോലി ചെയ്തിട്ടുള്ള എബിൻ വീണ്ടും വിദേശത്ത് പോകാൻ ഹാരിഷിനെ സമീപിക്കുകയായിരുന്നു. കുവൈറ്റിൽ സൂപ്പർമാർക്കറ്റിൽ ജോലിക്കുള്ള സൗജന്യ വിസയും വിമാനടിക്കറ്റുമെല്ലാം ശരിയാക്കിയെന്നാണ് അറിയിച്ചത്.\nപ്രതികൾക്കൊപ്പം നേരത്തെ ജോലി ചെയ്തിരുന്ന കാസർകോട് സ്വദേശി അബുവെന്നയാൾ മയക്കുമരുന്ന് കേസിൽ കുവൈറ്റിൽ ജയിലിൽ കിടക്കുകയാണ്. അന്ന് ഹാരിഷാണ് അബുവിന്റെ കൈവശം മയക്കുമരുന്ന് കൊടുത്തുവിട്ടതെന്ന് എബിനും അറിയാം. ഇത്തരത്തിൽ തനിക്കും തന്നയക്കുന്ന മയക്കുമരുന്ന് മറിച്ച് വിൽക്കാമെന്നുമായിരുന്നു എബിന്റെ കണക്കുകൂട്ടൽ. ബാംഗ്‌ളൂരിൽ നിന്ന് ഞായറാഴ്‌ച്ച വൈകിട്ടാണ് വിമാനത്തിന് ടിക്കറ്റ് ലഭിച്ചത്. ഇതനുസരിച്ച് ശനിയാഴ്‌ച്ച വൈകിട്ട് നാലിന് ആലുവ ബൈപ്പാസിൽ നിന്നും സ്വകാര്യ ബസിലാണ് എബിൻ ബാംഗ്‌ളൂർക്ക് തിരിച്ചത്. നാല് മണിയോടെ ഹാരീഷിന്റെ രണ്ട് സുഹൃത്തുക്കൾ ബൈക്കിലെത്തി പലഹാരങ്ങളെന്ന ഭാവേന ബാഗ് കൈമാറി. എബിൻ തൃശൂരിൽ ബസ് ഇറങ്ങിയ ശേഷം കൂട്ടാളികളെ വിളിച്ചു വരുത്തി ആലുവയിലേക്ക് പോകുകയായിരുന്നു.\nഇതിനിടയിൽ ഹാരീഷിനെ എബിൻ ഫോണിൽ ബന്ധപ്പെട്ടപ്പോഴാണ് മയക്കുമരുന്ന് മറിച്ചുവിൽക്കാൻ ശ്രമിക്കുന്നതിനെപ്പറ്റി ഹാരീഷിന് സൂചന കിട്ടിയത്. തുടർന്നായിരുന്നു ഹാരീഷിന്റെ ആത്മഹത്യ. പ്രതികളെ എക്‌സൈസ് സിഐ ശശികുമാറിന്റെ നേതൃത്വത്തിൽ വിശദമായി ചോദ്യം ചെയ്ത് വരികയാണ്. ഹാരിസിന്റെ മാതാവ്: മറിയുമ്മ, സഹോദരി: തസ്‌നി.


കുട്ടികളെ എങ്ങനെ വളര്‍ത്താം, വിജയിപ്പിക്കാം - Nammude Kodakara\nഇന്നത്തെ രക്ഷിതാക്കള്‍ക്ക് പുതുതലമുറയുടെ താത്പര്യങ്ങള് എളുപ്പത്തില് സ്വീകാര്യമാകില്ല. എന്നാല് അവഗണിക്കാനും പറ്റില്ല. കുട്ടികളുടെ മാനസികവും ശാരീരകവുമായ ഘടനയെ പ്രതികൂലമായി സ്വാധീനിക്കുന്ന ഘടകങ്ങളില് നിന്നകറ്റി അവരെ സംസ്‌കാരസമ്പന്നരും സ്വന്തം അഭിരുചികള്‍ക്കനുസരിച്ച് വിജയം വരിക്കുന്നവരുമാക്കാന് സഹായിക്കുന്ന പുസ്തകമാണ് കുട്ടികളെ എങ്ങനെ വളര്‍ത്താം വിജയിപ്പിക്കാം.\nഅമ്മയുടെ ശാന്തമായ, സമാധാനമുള്ള ഒരു മാനസികാവസ്ഥ കുഞ്ഞിന്റെ മാനസികവളര്‍ച്ചയെ കുറച്ചൊന്നുമല്ല സഹായിക്കുന്നത്. ഭാര്യാഭര്‍ത്താക്കന്മാര് തമ്മിലുള്ള സ്‌നേഹവും ധാരണയുമാണ് ഇതില് പ്രധാനം. കുഞ്ഞിന്റെ വരവ് യാദൃച്ഛികമാകരുത്. അത് ദമ്പതികള് ‘പ്ലാന്’ ചെയ്ത് തീരുമാനിക്കേണ്ട ഒന്നാണ്. കുഞ്ഞിന്റെ വരവിനെ പ്രതീക്ഷയോടെ രണ്ടുപേരും കാത്തിരിക്കണം. അതൊരാഘോഷമാക്കണം.രണ്ടു വീട്ടുകാരില്‍നിന്നും വേണ്ടത്ര സ്‌നേഹവും സംരക്ഷണവും അമ്മയ്ക്കു ലഭിക്കണം. ഭര്‍ത്താവിനെ പിരിഞ്ഞിരിക്കുന്ന ഗര്‍ഭിണിയുടെ ആധിയും പിരിമുറുക്കവും കുട്ടിക്കു പകര്‍ന്നുകിട്ടാതിരിക്കില്ല. വഴക്കിട്ട് അല്ലെങ്കില് ബന്ധം വേര്‍പെടുത്തി പിരിഞ്ഞിരിക്കുന്ന ഗര്‍ഭിണിയുടെ മാനസികസംഘര്‍ഷം വിവരണാതീതമാണ്. ആ കുഞ്ഞിന് സാധാരണ കുട്ടികളെക്കാള് ടെന്‍ഷനും പിരിമുറുക്കവും കൂടുതലായിരിക്കുമെന്ന് പറയേണ്ടതില്ലല്ലോ.\nകുട്ടിയില് ഭയം കുത്തിവെക്കരുത്\nആദ്യനാളുകളില് കുട്ടി കരഞ്ഞാല് അമ്മ താരാട്ടു പാടി ഉറക്കും. കുട്ടി കുറെ വളരുമ്പോള് ആശ്വസിപ്പിക്കാന് ശ്രമിക്കും. എന്നിട്ടും കരച്ചിലടക്കുന്നില്ലെങ്കില്, ‘കോക്കാന് വരും, പിടിച്ചുകൊണ്ടുപോകും’ എന്നൊക്കെ പറഞ്ഞ് വിരട്ടാന് തുടങ്ങും. ഭയപ്പെടുത്തുന്ന ചേഷ്ടകള് മാതാപിതാക്കള് കാണിക്കുകയും ചെയ്യും. അവര് കുട്ടിയില് ഭയം കുത്തിവെക്കാനാരംഭിക്കുകയാണ്.\nകുട്ടി ഒറ്റയ്ക്ക് കിടന്ന് കളിച്ചാല് അമ്മയ്ക്ക് വേവലാതിയാണ്. ‘നിങ്ങള് അങ്ങോട്ട് ചെല്ല്. മോന് അവിടെ ഒറ്റയ്ക്കല്ലേ കിടക്കുന്നത്’ എന്നു പറഞ്ഞ് ഭര്‍ത്താവിനെ കുട്ടിയുടെ അടുത്തേക്കു വിടും. കുട്ടി ഒറ്റയ്ക്ക് കിടന്ന് കളിക്കുന്നത് നല്ലതല്ലേ? മാനസികവളര്‍ച്ചയ്ക്ക് അത്തരം അനുഭവങ്ങള് വേണംതാനും. മോന്റെയടുത്ത് ആരുമില്ല എന്നൊക്കെ പറഞ്ഞ് ബഹളംവെച്ചാല് അത് കുട്ടിയില് ഭയമുണ്ടാക്കാനേ സഹായിക്കൂ.\nനടക്കാറാകുമ്പോള് കുട്ടി ഒറ്റയ്‌ക്കെങ്ങാന് മുറ്റത്തേക്കിറങ്ങിയാല് ഉണ്ടാകാവുന്ന പൊല്ലാപ്പ് ചില്ലറയൊന്നുമല്ല. ‘മോനെ കാണുന്നില്ലല്ലോ’ എന്നോ മറ്റോ പറഞ്ഞ് അമ്മ ബഹളംകൂട്ടും. താഴെ എവിടെയെങ്കിലും നില്ക്കുന്നത് കണ്ടാല് ഓടിച്ചെന്ന് വാരിക്കൂട്ടിയെടുത്ത് മാറോടണയ്ക്കും. ‘എന്റെ പൊന്നുമോന് ഇനി രാത്രി തനിച്ച് മുറ്റത്തേക്കിറങ്ങല്ലേ’ എന്നൊരു താക്കീതു കൊടുക്കുകയും ചെയ്യും. ഒറ്റയ്ക്ക് മുറ്റത്തേക്കിറങ്ങുമ്പോള് കുട്ടി പ്രകൃതിയെ കൂടുതല് മനസ്സിലാക്കും. കുഞ്ഞിനെ സംബന്ധിച്ച് രാവും പകലും ഒരുപോലെയാണ്. രാത്രി വെളിച്ചമില്ല എന്നു മാത്രം. രാത്രിയെ പേടിക്കേണ്ടതാണെന്ന് അച്ഛനമ്മമാരാണ് കുട്ടിയില് കുത്തിവെക്കുന്നത്. അമിതസംരക്ഷണം ഭയത്തിലാണ് കൊണ്ടുചെന്നെത്തിക്കുക. കുഞ്ഞിന്റെ എല്ലാ കാര്യത്തിലും അമ്മ കൂടെയുണ്ടാകും. അഞ്ചാറു വയസ്സാകുന്നതുവരെ കൂടെ കിടത്തി ഉറക്കും. ഭക്ഷണം കൊടുക്കുന്നതില് അമിതതാത്പര്യവും ഉത്കണ്ഠയും കാണിക്കും.\nആവശ്യമില്ലാതെ കുട്ടിയെ എടുത്ത് ഉമ്മവെക്കുകയും ലാളിക്കുകയും ചെയ്യേണ്ട കാര്യമില്ല.കുട്ടിക്ക് ചെയ്യാന് പറ്റുന്നതെല്ലാം സ്വന്തമായി ചെയ്തു ശീലിക്കട്ടെ.\nരണ്ടു വയസ്സായാല് ഒറ്റയ്ക്ക് കിടത്തി ഉറക്കുക.\nഭൂത പ്രേത പിശാചുക്കളുടെ വിവരണങ്ങള് വേണ്ട.\nഅച്ഛനമ്മമാര് സ്‌നേഹത്തോടെ കഴിയുക.\nഅതിഥികളുടെ മുന്നില്‍വെച്ച് കുട്ടിയെ താഴ്ത്തിക്കെട്ടരുത്\nപ്രസിദ്ധനായ ഒരു ജഡ്ജിയുടെ സഹോദരീപുത്രിക്കുണ്ടായ അനുഭവം നോക്കൂ:\nവിവാഹപ്പാര്‍ട്ടിക്കാര് വന്നാല് അവള് അങ്ങോട്ടു ചെല്ലില്ല. പെണ്ണുകാണല് നടക്കാതെ ആലോചനകള് മുടങ്ങുന്നു.\n‘അവള് എന്തുകൊണ്ടാവും അവരുടെ മുമ്പില് വരാന് ഇഷ്ടപ്പെടാത്തത്?’ അദ്ദേഹം ചോദിച്ചു.\n‘വിരുന്നുകാര് വരുമ്പോള് കുട്ടിയെ കളിയാക്കി അച്ഛനമ്മമാര് സംസാരിച്ചിട്ടുണ്ടോ?’ ഞാന് തിരക്കി.\nകുറച്ചുനേരം കഴിഞ്ഞ് ജഡ്ജി പറഞ്ഞു:\n‘ഉണ്ട്. അവള് കുറച്ച് കറുത്തിട്ടാണ്. വിരുന്നുകാര് വരുമ്പോള് ‘അകത്തെങ്ങാനും പോയി ഇരുന്നുകൂടേ’ എന്ന് എന്റെ സഹോദരി അവളോട് പറയാറുണ്ട്.’\nഅപ്പോള് അതാണ് കാരണം.\nസ്വന്തം അച്ഛനും അമ്മയും കളിയാക്കുന്നത് ഒരു കുട്ടിയും സഹിക്കില്ല. തീവ്രമായ അപകര്‍ഷതാബോധം അതുണ്ടാക്കുകയും ചെയ്യും. കളിയാക്കല് മറ്റുള്ളവരുടെ മുന്നില്‍വെച്ചാകുമ്പോള് കുട്ടി തന്നിലേക്കുതന്നെ ഉള്‍വലിയും. കാലക്രമേണ ആരുടെയും മുന്നില് അവള് വരാന് ഇഷ്ടപ്പെടില്ല. താന് കൊള്ളത്തില്ല എന്ന് കുട്ടി വിശ്വസിക്കും.\nകറുത്തിട്ടാണെങ്കിലും സൗന്ദര്യം കുറവാണെങ്കിലും കുട്ടിയെ പൂര്‍ണമായി അംഗീകരിക്കുകയും സ്‌നേഹിക്കുകയുമാണ് വേണ്ടത്. കുട്ടിയുടെ രൂപത്തിന് അച്ഛനമ്മമാരല്ലേ ഉത്തരവാദികള്. നമ്മുടെ മാതാപിതാക്കള് വീട്ടിലാരെങ്കിലും വന്നാല് മക്കളെക്കുറിച്ച് നല്ലതൊന്നും പറയില്ല.\nഅതിഥികളില് ആരെങ്കിലും മോനെക്കുറിച്ച് ചോദിച്ചാല്, ‘ഓ, അവനൊന്നും പഠിക്കില്ല. കളിയാണെപ്പോഴും. ഇപ്പോള് കുറെ ചീത്ത കൂട്ടുകാരുമുണ്ട്’ എന്നോ മറ്റോ കുറ്റപ്പെടുത്തി സംസാരിക്കും. കുട്ടി ഒരു വിഷയത്തിനു തോറ്റെങ്കില് അതായിരിക്കും ആദ്യം പറയുക.\n‘ഇവന് ഇപ്രാവശ്യം കണക്കിന് തോറ്റു. ഏഴിലാണ് പഠിക്കുന്നതെന്ന വിചാരമില്ല. മുറിയടച്ചിരിക്കുന്നത് കാണാം.’\nഅതിഥികളുടെ കൂട്ടത്തിലെ കുട്ടിയെ പുകഴ്ത്താന് മറക്കാറുമില്ല. ‘ജോസുമോനെ കണ്ട് പഠിക്ക്. ക്ലാസിലെ സെക്കന്‍ഡ് റാങ്കാണ്. ഇതൊക്കെ ഇവിടത്തെ കുട്ടികളോട് പറഞ്ഞിട്ടെന്താ കാര്യം?’\nസ്വന്തം മക്കളെ പുകഴ്ത്തുന്നവരുമുണ്ട്. അതും ശരിയല്ല. ഉള്ളതുപോലെ വേണം പറയാന്.\n‘സോണിയ ഇപ്രാവശ്യം ഇംഗ്ലീഷിനു തോറ്റു. ഇപ്പോള് അവള് വാശിയോടെ പഠിക്കുന്നുണ്ട്. അടുത്ത പ്രാവശ്യം ജയിക്കാതിരിക്കില്ല.’\nവിരുന്നുവന്ന കുട്ടിക്ക് സ്‌കോളര്‍ഷിപ്പ് കിട്ടി എന്ന് കരുതുക. ‘രാജിക്ക് സ്‌കോളര്‍ഷിപ്പ് കിട്ടിയല്ലോ? മിടുക്കി. കുട്ടികളായാല് അങ്ങനെ വേണം. ഇവിടെയും ഉണ്ടല്ലോ ഒരെണ്ണം. ജയിച്ചുകിട്ടിയാല് ഭാഗ്യം.’\nഎല്ലാവര്‍ക്കും സ്‌കോളര്‍ഷിപ്പ് കിട്ടില്ലല്ലോ. സ്വന്തം കുട്ടിയെ പ്രോത്സാഹിപ്പിക്കുകയാണ് വേണ്ടത്. ‘ഇവിടത്തെ കുട്ടി സ്‌കോളര്‍ഷിപ്പ് പരീക്ഷയൊന്നും എഴുതിയിട്ടില്ല ഇതുവരെ. അടുത്ത വര്‍ഷം എഴുതാന് മോന് താത്പര്യമുണ്ട്. മോള്‍ക്കിനിയും രണ്ടു വര്‍ഷംകൂടിയുണ്ടല്ലോ.’ ഈ രീതിയില് സംസാരിച്ചാല് കുട്ടിക്ക് വേദനിക്കില്ല.\nസുരക്ഷിതത്വബോധവും സ്‌നേഹവുമാണ് കുട്ടികള് മാതാപിതാക്കളില്‍നിന്ന് പ്രതീക്ഷിക്കുക. അതിന്റെ സ്ഥാനത്ത് കളിയാക്കലാണെങ്കിലോ? കുട്ടിയുടെ ആത്മവിശ്വാസം കുറയും; ആത്മനിന്ദ കൂടും.\nമക്കളുടെ നല്ല വശങ്ങള്‍ക്കും കഴിവുകള്‍ക്കുമാണ് ഊന്നല് കൊടുക്കേണ്ടത്. പരാജയങ്ങളെ മറ്റുള്ളവരുടെ മുന്നില് വിളമ്പണ്ട. കുട്ടികളെ താരതമ്യം ചെയ്ത് അവഹേളിക്കുന്നതും ശരിയല്ല. കുട്ടികള് വ്യത്യസ്തരല്ലേ? നിങ്ങളുടെ കുട്ടി എന്തായിരിക്കുന്നുവോ അതംഗീകരിക്കുക. കുറ്റവും കുറവും കഴിവുകളും ചേര്‍ന്നതാണ് കുട്ടിയുടെ വ്യക്തിത്വം. കുറവുകളെ പെരുപ്പിച്ചു കാണിക്കുന്നത് ഒരുതരം കളിയാക്കലാണ്.\nഅതിഥികളുടെ മുന്നില് മക്കളെ ഇടിച്ചുതാഴ്ത്തിയിട്ട് നിങ്ങള് എന്തുനേടാനാണ്? വിരുന്നുകാര്‍ക്ക് അതൊക്കെ കേള്‍ക്കാന് രസമായിരിക്കും. മറ്റുള്ളവരുടെ കുറ്റവും കുറവും കേള്‍ക്കാന് ആരാണ് ഇഷ്ടപ്പെടാത്തത്?\nകുട്ടികളില് ആത്മവിശ്വാസം വളര്‍ത്താന്\nകുട്ടികള് മാതാപിതാക്കളുടെ തുടര്‍ച്ചയാണല്ലോ. അവരുടെ ജീനുകളാണ് കുട്ടികളിലുള്ളത്. അതേ രൂപവും ഭാവവും. പക്ഷേ, കുട്ടികളുടെ വ്യക്തിത്വവും ആത്മവിശ്വാസവും കുടുംബസാഹചര്യങ്ങളെയും നിങ്ങളുടെ പെരുമാറ്റത്തെയും ആശ്രയിച്ചാണ് വികസിച്ചുവരിക. ആത്മവിശ്വാസമില്ലാതെ വിജയം കൈവരിക്കാനാവില്ല. ആത്മവിശ്വാസം എങ്ങനെ വളര്‍ത്തിയെടുക്കാം?\n1. കുട്ടിയില് സുരക്ഷിതത്വബോധം ഉണ്ടാക്കിയെടുക്കണം. പരസ്പരസ്‌നേഹവും ധാരണയുമുള്ള മാതാപിതാക്കള്‍ക്ക് ഇതിനു കഴിയും. തമ്മില് വഴക്കടിക്കുന്നവര് അരക്ഷിതാവസ്ഥയാണ് കുട്ടിയുടെ മനസ്സില് നിറയ്ക്കുക.\n2. കുട്ടിയെ പൂര്‍ണമായി അംഗീകരിക്കുക. അവന് കറുത്തിട്ടാണെങ്കിലും വെളുത്തിട്ടാണെങ്കിലും. കഴിവുണ്ടെങ്കിലും ഇല്ലെങ്കിലും. കുട്ടിയുടെ രൂപത്തിനും ബുദ്ധിക്കുമെല്ലാം നിങ്ങളാണല്ലോ ഉത്തരവാദികള്.\n3. കുട്ടിയെ മറ്റു കുട്ടികളുമായി താരതമ്യം ചെയ്യരുത്. ഓരോ കുട്ടിയുടെയും ജനിതകഘടകങ്ങള് വ്യത്യസ്തമാണല്ലോ.\n4. കുട്ടിയെ ഒരു വ്യക്തിയായും സുഹൃത്തായും കാണുക. എല്ലാ കാര്യങ്ങളും പങ്കുവെക്കുകയും ചര്‍ച്ചചെയ്യുകയും ചെയ്യുക.\n5. കുട്ടിയില് ഒരു രീതിയിലുള്ള ഭയവും കുത്തിവെക്കരുത്. യക്ഷിക്കഥകളും മറ്റും പറഞ്ഞ് പേടിപ്പിക്കരുത്.\n6. വിജയിച്ചിട്ടുള്ള മഹദ്‌വ്യക്തികളുടെ കഥകള് പറഞ്ഞുകൊടുക്കുക. ഏതു സാഹചര്യത്തില്‍നിന്നും ആര്‍ക്കും വിജയിക്കാമെന്നും.\n7. കുട്ടി വിജയിക്കുമെന്ന് ഉറച്ചു വിശ്വസിക്കുക. ആ വിശ്വാസം അവനോട് പെരുമാറുമ്പോള് പ്രതിഫലിക്കുകയും വേണം.\n8. കുട്ടിയെ ചീത്തവിളിക്കരുത്, ലേബല് ചെയ്യരുത്, ശപിക്കരുത്, കളിയാക്കരുത്. മറിച്ച്, അവനെക്കുറിച്ച് അഭിമാനത്തോടെ സംസാരിക്കുകയും ചിന്തിക്കുകയും ചെയ്യുക.\n9. കുഞ്ഞുന്നാളിലേ കുട്ടിയുടെ ആവശ്യങ്ങള് അറിഞ്ഞ് നിറവേറ്റുക. വൈകാരികസ്‌നേഹം കൊടുക്കുക.\n10. അച്ചടക്കവും ചിട്ടയും പരിശീലിപ്പിക്കാം. അതിരുകള് നിശ്ചയിക്കാം. അതു ലംഘിക്കാതെ നോക്കുകയുമാകാം.\n11. വീട്ടിലെ പ്രശ്‌നങ്ങള് കുട്ടിയുമായി പങ്കുവെക്കുക. അവന്റെ അഭിപ്രായങ്ങള് ആരായുക.\n12. കുട്ടി എന്ത് നല്ല കാര്യം ചെയ്താലും അഭിനന്ദിക്കണം. തോറ്റാലും ജയിച്ചാലും പ്രോത്സാഹിപ്പിക്കണം. പരാജയപ്പെടുമ്പോള് പ്രത്യേകിച്ചും.\n13. തീരുമാനങ്ങളെടുക്കുന്നതിനുള്ള ധാരാളം അവസരങ്ങള് ഉണ്ടാക്കിക്കൊടുക്കണം. കുട്ടിയുടെ കാര്യങ്ങള് കുട്ടി തീരുമാനിക്കട്ടെ.\n14. കുട്ടിക്ക് പ്രശ്‌നങ്ങളുണ്ടാകുമ്പോള് ‘നിങ്ങള് കൂടെയുണ്ട്’ എന്നു കാണിച്ചുകൊടുക്കുക.\n15. കുട്ടിയുടെ നൈസര്‍ഗികവാസന കണ്ടുപിടിച്ച് ആ മേഖലയില് തിരിച്ചുവിടുക.\n16. കളിക്കാനും ഉല്ലസിക്കാനും മറ്റുള്ളവരുമായി ഇടപെടാനും ധാരാളം അവസരങ്ങള് കൊടുക്കുക.\n17. കുട്ടികള് മറ്റുള്ളവരുമായി ആരോഗ്യപരമായ ഇടപെടല് നടത്തുന്നുണ്ടെന്ന് ഉറപ്പു വരുത്തണം.\n18. ഇഷ്ടമുള്ള ഏതെങ്കിലുമൊരു പാഠ്യേതരവിഷയത്തില് കുട്ടി പങ്കെടുക്കട്ടെ. ഏതെങ്കിലും കളിയിലോ ഡിബേറ്റിങ് മുതലായ ടീമുകളിലോ പ്രവര്‍ത്തിക്കട്ടെ.\n19. സാമൂഹിക ആചാരമര്യാദകള് പാലിക്കാന് പ്രേരിപ്പിക്കുക.\n20. സത്യസന്ധതയ്ക്കും ജോലി നന്നായി ചെയ്യാനുള്ള സന്നദ്ധതയ്ക്കും ഊന്നല് കൊടുക്കുക.\nകുട്ടികള് കളിമണ്ണുപോലെയാണ്. ഏതു രീതിയിലും നമുക്കവരെ വളര്‍ത്തിക്കൊണ്ടുവരാം. ഇത്രയൊക്കെ ശ്രദ്ധിച്ചാല് കുട്ടിയില് ആത്മവിശ്വാസം വികസിക്കാതിരിക്കില്ല.\nപ്രൊഫ. പി.എ. വര്‍ഗീസ്\nTotal Visits: 1,201,609


സോണിയ കോണ്‍ഗ്രസ് നേതാക്കളെ കാണും | Congress President Sonia Gandhi to meet party leaders - Malayalam Oneindia\nസോണിയ കോണ്‍ഗ്രസ് നേതാക്കളെ കാണും\nതിരുവനന്തപുരം: സോണിയാഗാന്ധി ആഗസ്ത് 29 ഞായറാഴ്ച കോണ്‍ഗ്രസ് നേതാക്കളെ കാണും. ആഗസ്ത് 29 ഞായറാഴ്ച വൈകീട്ട് മൂന്ന് മണിയോടെ കൊച്ചിയില് വിമാനമിറങ്ങുന്ന സോണിയ നേരെ എസ്എന്‍ഡിപിയുടെ ഗുരുവര്‍ഷം 150 പരിപാടി ഉദ്ഘാടനം ചെയ്യാന് കൊല്ലത്തേയ്ക്കാണ് ആദ്യം പോവുക. ശ്രീനാരായണഗുരുവിന്റെ 150ാം ജന്മശതാബ്ദിയുടെ ഭാഗമായാണ് എസ്എന്‍ഡിപി ഗുരുവര്‍ഷം 150 സംഘടിപ്പിയ്ക്കുന്നത്.\nകൊല്ലത്ത് നിന്ന് ദില്ലിയിലേക്ക് മടങ്ങുന്ന സോണിയ മടക്കയാത്രയില് കൊച്ചിയില് വച്ചാണ് കോണ്‍ഗ്രസ് നേതാക്കളെ കാണുക. കൂടിക്കാഴ്ചയ്ക്കായി 50 കോണ്‍ഗ്രസ് നേതാക്കള്‍ക്ക് സോണിയ കത്ത് നല്കിയിട്ടുണ്ട്.\nസോണിയയോടൊപ്പം അഹമ്മദ് പട്ടേലും കേരളത്തിലെത്തുന്നുണ്ട്. കേന്ദ്രപ്രതിരോധമന്ത്രി പ്രണബ് കുമാര് മുഖര്‍ജി ആഗസ്ത് 30 തിങ്കളാഴ്ച കേരളത്തില് എത്തും. ഇതിന് ശേഷം കേരളത്തിലെ കോണ്‍ഗ്രസ് മന്ത്രിസഭയില് അഴിച്ചുപണി നടത്തേണ്ടതിനെക്കുറിച്ചുള്ള നിര്‍ണ്ണായക ചര്‍ച്ചകള് നടക്കും.\nഗുരുവര്‍ഷം പരിപാടിയില് ഏകദേശം മൂന്ന് ലക്ഷം ശ്രീനാരായണീയര് പങ്കെടുക്കമെന്ന് എസ്എന്‍ഡിപിയോഗം പറയുന്നു.


November 11, 2017 , ജോയിച്ചന് പുതുക്കുളം\nതാമ്പാ, ഫ്‌ളോറിഡ: ഫെഡറേഷന് ഓഫ് മലയാളി അസോസിയേഷന്‍സ് ഓഫ് അമേരിക്കാസ് (ഫോമ) അതിന്റെ നെറുകയിലെ മറ്റൊരു പൊന്‍തൂവലായ ഫ്‌ളോറിഡ സണ്‍ഷൈന് റീജിയന്റെ ആഭിമുഖ്യത്തില് നടത്തപ്പെടുന്ന ‘ഫോമ യുവജനോത്സവം 2018′-ന് ഇന്ന് തിരശീല ഉയരും.\nഫ്‌ളോറിഡയിലും സമീപ പ്രദേശങ്ങളിലും നിറഞ്ഞുനില്‍ക്കുന്ന നിരവധി മലയാളി അസോസിയേഷനുകളാണ് ഇതിനു നേതൃത്വം കൊടുക്കുന്നത്.\nസെന്റ് ജോസഫ് സീറോ മലബാര് കാത്തലിക് ചര്‍ച്ച് ഓഡിറ്റോറിയത്തില് (5501 WilliamsRd, Seffner, Florida 33584) വച്ച് നടക്കുന്ന മത്സരപരിപാടികളുടെ പ്രൗഡഗംഭീരമായ സമാപന സമ്മേളനം വൈകിട്ട്5മണിക്ക് നടത്തപ്പെടും.\nഫോമയുടെ നേതൃനിരയിലുള്ള വിവിധ നേതാക്കന്മാര് ചടങ്ങില് സംസാരിക്കും. ഒപ്പം പ്രവാസി മലയാളികളുടെ രാഷ്ട്രീയ, സാമുദായിക, സാംസ്കാരിക നേതാക്കന്മാര് വേദി അലങ്കരിക്കും.\nഫോമോത്സവത്തോടനുബന്ധിച്ച് അമേരിക്കന് മലയാളി സംഘാടകരുടെ സഹകരണത്തോടുകൂടി പുറത്തിറക്കുന്ന മനോഹരമായ സുവനീറിന്റെ പ്രകാശനവും തദവസരത്തില് നടക്കും. സജി കരിമ്പന്നൂരാണ് സുവനീര് ചീഫ് എഡിറ്റര്.\nഗ്രൂപ്പ് എ.ബി,സി,ഡി,ഇ എന്നീ കാറ്റഗറികളിലാണ് മത്സരം ക്രമീകരിച്ചിരിക്കുന്നത്. വിജയികള്‍ക്ക് ഫോമ ചിക്കാഗോ കണ്‍വന്‍ഷന് 2018-ല് നടക്കുന്ന “ഗ്രാന്റ് ഫിനാലേയില്’ മത്സരിക്കാന് അവസരം ലഭിക്കും. ഒപ്പം കലാതിലകത്തിനും കലാപ്രതിഭയ്ക്കും പ്രശസ്ത സിനിമാ സംവിധായകന് സിദ്ദിഖിന്റെ അടുത്ത ചിത്രത്തില് അവസരവും ലഭിക്കും.\nപരിപാടികള്‍ക്ക് സണ്‍ഷൈന് റീജിയന് വൈസ് പ്രസിഡന്റ് ബിനു മാമ്പിള്ളിയുടെ നേതൃത്വത്തില് വിപുലമായ കമ്മിറ്റി പ്രവര്‍ത്തിച്ചുവരുന്നു.\nകൂടുതല് വിവരങ്ങള്‍ക്ക്: ഡോ. ജഗതി നായര്, ജോമോന് കളപ്പുരയ്ക്കല്, ഷീലാ ജോസ്, ജോസ്‌മോന് തത്തംകുളം, മാത്യു വര്‍ഗീസ്, ബിജു തോണിക്കടവില്, സാജന് കുര്യന്, സേവി മാത്യു, ബാബു ദേവസ്യ, തോമസ് ദാനിയേല്, ജൂനാ തോമസ്, അഞ്ജനാ കൃഷ്ണന്, ബിഷിന് ജോസഫ്, ആബേല് റോബിന്, അനീനാ ലാസര്, ജോസ്‌മോന് കീരേടന്, ബിജി ജിനോ നോയല് മാത്യു, ലക്ഷ്മി രാജേശ്വരി, റോഷിനി ബിജോയി, സഞ്ജു ആനന്ദ്, ജോസ് തോമസ്, സാജന് മാത്യു, ദിയാ കാമ്പിയില്, ജിജോ ജോസഫ്, ലിജു ആന്റണി, വിജയന് നായര്, ബാബു ചൂരക്കുളം, സോണി തോമസ്, ജിതേഷ് പള്ളിക്കര, സജി കരിമ്പന്നൂര് എന്നിവരുമായി ബന്ധപ്പെടുക.


bribe allegation against isac on santiyago martinസാന്റിയാ\nതിരുവനന്തപുരം: സാന്റിയാഗോ മാര്‍ട്ടിന്റെതടക്കമുള്ള അന്യ സംസ്ഥാന ലോട്ടറികള്‍ക്ക് പ്രവര്‍ത്തനാനുമതി നല്‍കിയതോടെ മന്ത്രി തോമസ് ഐസക് കോടികളുടെ അഴിമതി നടത്തിയിരിക്കയാണെന്ന് പ്രതിപക്ഷം നിയമസഭയില് ആരോപിച്ചു. എന്നാല് ലോട്ടറി മാഫിയകള്‍ക്കു വേണ്ടി ചട്ടങ്ങളില് മാറ്റം വരുത്തിയ ഇപ്പോഴത്തെ കേന്ദ്ര ആഭ്യന്തര മന്ത്രിയാണ് അഴിമതി നടത്തിയതെന്ന് ഐസക് തിരിച്ചടിച്ചു. ധൃതിപിടിച്ച് ലോട്ടറിക്ക് അനുമതി നല്‍കിയ ഉദ്യോഗസ്ഥനെതിരെ വകുപ്പ്തല നടപടിയെടുക്കുമെന്ന് ഐസക് വ്യക്തമാക്കി.\nലോട്ടറി അഴിമതി സംബന്ധിച്ച് അന്വേഷണം വേണമെന്ന ആവശ്യം അംഗീകരിക്കാന് തയ്യാറാകാതിരുന്നതിനെ തുടര്‍ന്ന് പ്രതിപക്ഷം നിയമസഭയില് നിന്ന് ഇറങ്ങിപ്പോയി.\nധനവിനിയോഗ ബില് സംബന്ധിച്ച ചര്‍ച്ചയിലാണ് വി ഡി സതീശന് ലോട്ടറിയുമായി ബന്ധപ്പെട്ട ആരോപണങ്ങള് ഉന്നയിച്ചത്. ലോട്ടറി മാഫിയകള്‍ക്കു വേണ്ടി വിവിധ കോടതികളില് ഹാജരായിരുന്ന അശോകന് എന്ന വക്കീലിനെയാണ് സര്‍ക്കാര് കേസ് ഏല്‍പിച്ചതെന്ന് സതീശന് ആരോപിച്ചു. പ്രതിദിനം അന്യ സംസ്ഥാന ലോട്ടറിക്കാര് 40 കോടി രൂപയാണു ഇവിടെനിന്നും കൊണ്ടുപോകുന്നത്.\nപുതുതായി രണ്ടു ലോട്ടറി അ}ുവദിച്ചതിലൂടെ സി പി ഐ എമ്മിന് 100 മുതല് 150 കോടിവരെ ലഭിക്കുന്നുണ്ട്. ഇതുകൊണ്ടു സാന്റിയാഗോ മാര്‍ട്ടിനാണു നേട്ടമെന്നും സതീശന് ആരോപിച്ചു. ആരോപണം പ്രതിപക്ഷ നേതാവ് ഉമ്മന്‍ചാണ്ടിയും ആവര്‍ത്തിച്ചു. എന്നാല് മറുപടി പ്രസംഗത്തില് ഐസക് പ്രതിപക്ഷ ആരോപണം തള്ളിക്കളഞ്ഞു. ഈ സര്‍ക്കാരാണു ലോട്ടറി മാഫിയകള്‍ക്കെതിരെ നടപടി സ്വീകരിക്കുന്നതിനു സിബി മാത്യൂസിനെ അ}്വേഷണക്കമ്മിഷനായി നിയമിച്ചത്. അദ്ദേഹത്തിന്റെ റിപ്പോര്‍ട്ടിന്റെ അടിസ്ഥാനത്തിലാണു രജിസ്‌ട്രേഷന് നല്‍കാന് പണം സ്വീകരിച്ച പാലക്കാട് എസിക്കെതിരെ നടപടി സ്വീകരിച്ചതും രജിസ്‌ട്രേഷന് റദ്ദാക്കാനുള്ള നടപടിയെടുത്തതും.\nഹൈക്കോടതി സിംഗിള് ബഞ്ച് സര്‍ക്കാര് നടപടി ശരിവയ്ക്കുകയും ചെയ്തു. കേസ് ഡിവിഷന് ബഞ്ചിലെത്തിയപ്പോഴാണു സംഗതികള് മാറിമറിഞ്ഞത്. അവിടെ ലോട്ടറിക്കാര്‍ക്കു വേണ്ടി ഹാജരായതു നളിനി ചിദംബരമാണ്. കേരളം അതിനെ മറികടക്കാന് ഡല്‍ഹിയില് നിന്നു വക്കീലിനെ കൊണ്ടുവന്നെങ്കിലും കോടതിയില് ഹാജരായ സോളിസിറ്റര് ജനറല് കേന്ദ്രത്തെ മറികടക്കാനാണു സംസ്ഥാനം ശ്രമിക്കുന്നതെന്നു കുറ്റപ്പെടുത്തി. സിക്കിം, ഭൂട്ടാന് സര്‍ക്കാരുകളും ഇതില് കക്ഷിചേര്‍ന്നു. അതോടെ കേസ് സംസ്ഥാനത്തിനെതിരാവുകയായിരുന്നു. പിന്നീട് സുപ്രീംകോടതിയില് പോയെങ്കിലും വിധി എതിരായി.\nഒരുദിവസം നാലു നറുക്കെടുപ്പു മാത്രമേ പാടുള്ളുവെന്ന കേരളത്തിന്റെ ആവശ്യം മറികടന്ന് കേന്ദ്രം അത് 24 ആക്കി. പുതിയ ലോട്ടറികള്‍ക്കു രജിസ്‌ട്രേഷന് നല്‍കണമെന്നു കോടതിയില് പോയി വാദിച്ചിട്ടു ഇവിടെ 25 കോടി വാങ്ങിയെന്നു പറയുന്നതു ലജ്ജാകരമാണ്. പുതിയ ചട്ടം ഉണ്ടാക്കാന് എത്ര കോടി കിട്ടിയെന്നാണു പറയേണ്ടത്. പുതിയ ആഭ്യന്തര മന്ത്രി വന്നശേഷമാണു ഈ മാറ്റം. അദ്ദേഹത്തിന്റെ ഭാര്യ ഈ കേസുകള് വാദിക്കുമ്പോഴെങ്കിലും ഇതിനു തുനിയാന് പാടില്ലായിരുന്നുവെന്നു മന്ത്രി പറഞ്ഞു. എന്നാല് സംസ്ഥാനത്ത് അന്വേഷണം പ്രഖ്യാപിക്കുന്നതിന് സര്‍ക്കാര് തയ്യാറാവാത്തതില് പ്രതിഷേധിച്ച് ഇറങ്ങിപ്പോവുകയാണെന്ന് പ്രതിപക്ഷം പ്രഖ്്യാപിക്കുകയായിരുന്നു.


കോപ്പ അമേരിക്ക: അർജൻ്റീനയെ സമനിലയിൽ പിടിച്ച് ചിലെ; ഫ്രീകിക്ക് ഗോളുമായി മെസ്സി – News18 Malayalam\nസമനിലയിൽ കലാശിച്ച മത്സരത്തിൽ അർജൻ്റീനക്കായി ലയണൽ മെസ്സി മനോഹരമായ ഫ്രീകിക്ക് ഗോൾ നേടി. കളിയിൽ ഒട്ടേറെ അവസരങ്ങൾ സൃഷ്ടിച്ച താരം ഒരുക്കിക്കൊടുത്ത അവസരങ്ങൾ മുതലാക്കുന്നതിൽ സഹതാരങ്ങൾ പരാജയപ്പെട്ടതാണ് അർജൻ്റീനയുടെ സമനിലക്ക് കാരണമായത്\nLast Updated : June 15, 2021, 04:54 IST\nസമനില കൊണ്ട് കോപ്പ അമേരിക്ക പ്രയാണം തുടങ്ങി അർജൻ്റീന. ഗ്രൂപ്പ് മത്സരത്തിൽ ചിലെക്കെതിരെ 1-1 എന്ന നിലയിലാണ് കളി അവസാനിച്ചത്. സമനിലയിൽ കലാശിച്ച മത്സരത്തിൽ അർജൻ്റീനക്കായി ലയണൽ മെസ്സി മനോഹരമായ ഫ്രീകിക്ക് ഗോൾ നേടി. കളിയിൽ ഒട്ടേറെ അവസരങ്ങൾ സൃഷ്ടിച്ച താരം ഒരുക്കിക്കൊടുത്ത അവസരങ്ങൾ മുതലാക്കുന്നതിൽ സഹതാരങ്ങൾ പരാജയപ്പെട്ടതാണ് അർജൻ്റീനയുടെ സമനിലക്ക് കാരണമായത്. എഡ്വേർഡോ വർഗാസാണ് കളിയിൽ ചിലെക്കായി സമനില ഗോൾ നേടിയത്.\nചിലെയുടെ മുന്നേറ്റം കണ്ട് തുടക്കമിട്ട മത്സരത്തിൽ അർജൻ്റീനയ്ക്ക് മേൽ സമ്മർദ്ദം ചെലുത്തി കളിച്ച അവർ ആദ്യ മിനിറ്റുകൾക്കുള്ളിൽ തന്നെ ഫ്രീകിക്ക് നേടിയെടുത്തു. സെറ്റ്പീസിൽ നിന്ന് പക്ഷേ അവർക്ക് കാര്യമായി ഒന്നും നേടാൻ കഴിഞ്ഞില്ല. അർജൻ്റൈൻ പ്രതിരോധ താരം ഒട്ടാമെൻഡി അധികം അപകടം കൂടാതെ പന്തിനെ ക്ലിയർ ചെയ്തു. ചിലെയുടെ ആദ്യ മിനിറ്റുകളിലെ ആധിപത്യം മറികടന്ന് അർജൻ്റീന പതിയെ അവരുടെ താളത്തിലേക്ക് വന്നു. പതിയെ ഗോളിലേക്ക് അവസരങ്ങൾ തുറന്നെടുത്ത അവർ ചിലെ പ്രതിരോധത്തിന് വെല്ലുവിളി ഉയർത്തിക്കൊണ്ടിരുന്നു. അർജൻ്റീന മുന്നേറാൻ തുടങ്ങിയതോടെ കൗണ്ടർ അറ്റാക്കിംഗ് അവസരങ്ങൾക്കായി ചിലെ കാത്തിരുന്നു. ഇടക്ക് കിട്ടിയ ഒരു അവസരത്തിൽ അവർ മുന്നേറിയെങ്കിലും മികച്ച രീതിയിൽ പ്രതിരോധ നിര കാത്ത് ഒട്ടാമെൻഡി അവർക്ക് മുന്നിൽ നിന്നു.\nമറുവശത്ത്, അർജൻ്റീനക്കായി ലോ ചെൽസോ, ഗോൺസാലസ്, മെസ്സി, ലുവാതാരോ മാർട്ടിനസ് എന്നിവർ മുന്നേറ്റങ്ങൾ നടത്തിയെങ്കിലും അതെല്ലാം ചിലെയുടെ ഗോളി ക്ലോഡിയോ ബ്രാവോയുടെ മികവിൻ്റെ മുന്നിൽ നിഷ്പ്രഭമായി. ഇരു ടീമുകളും കളിയിൽ ഒപ്പത്തിനൊപ്പം നിന്ന സമയത്താണ് കളിയിൽ വഴിത്തിരിവായി അർജൻ്റീന ഗോൾ നേടിയത്. 33ആം മിനിറ്റിൽ അർജൻ്റീന താരമായ ലോ ചെൽസോയെ ബോക്സിനു മുന്നിൽ വെച്ച് വീഴ്‌ത്തിയതിന് റഫറി അർജൻ്റീനക്ക് അനുകൂലമായി ഫ്രീകിക്ക് വിധിച്ചു. ഫ്രീകിക്ക് എടുത്ത ലയണൽ മെസ്സി പന്തിനെ ചിലെ പ്രതിരോധ മതിലിനു മുകളിലൂടെ തൊടുത്തു വിട്ട പന്ത് ചിലെ ഗോളി ബ്രാവോക്ക് അവസരം നൽകാതെ പോസ്റ്റിൻ്റെ വലതു മൂലയിലേക്ക് പറന്നിറങ്ങി. അർജൻ്റീനക്ക് വേണ്ടി 145ആം മത്സരത്തിൽ കളിക്കാനിറങ്ങിയ താരത്തിൻ്റെ ദേശീയ ജേഴ്‌സിയിലെ 73ആം ഗോൾ. ഗോൾ വീണത് അർജൻ്റീനയുടെ ആവേശം ഉയർത്തി ലീഡ് നേടാനായി അവർ ആക്രമിച്ചു കളിച്ചു. ഇതിൻ്റെ ഭാഗമായി ലഭിച്ച ഒരു അവസരം പക്ഷേ അവർക്ക് മുതലെടുക്കാൻ കഴിഞ്ഞില്ല. ആരാലും മാർക് ചെയ്യപ്പെടാതെ ഇരുന്ന ലുവതാരോ മാർട്ടിനസിന് കിട്ടിയ അവസരം പക്ഷേ താരം പുറത്തേക്ക് അടിച്ച് കളഞ്ഞു.\nAlso read-Euro Cup| യൂറോ കപ്പ്: ഗോളടിക്കാൻ മറന്ന സ്‌പെയിനെ സമനിലയിൽ തളച്ച് സ്വീഡൻ\nഒരു ഗോളിൻ്റെ മുൻതൂക്കവുമായി രണ്ടാം പകുതിയിൽ ഇറങ്ങിയ അർജൻ്റീനക്ക് മുന്നിൽ വെല്ലുവിളി ഉയർത്തിക്കൊണ്ട് ചിലെ മുന്നേറ്റ നിര അവസരങ്ങൾ സൃഷ്ടിച്ച് കൊണ്ടിരുന്നു. ഇതിൽ സമ്മർദ്ദത്തിൽ ആയ അർജൻ്റീന ഫൗളുകൾ വഴങ്ങാൻ തുടങ്ങി. അതിനു അവർക്ക് വില നൽകേണ്ടി വന്നത് ഒരു സമനില ഗോൾ ആയിരുന്നു. 53ആം മിനിറ്റിൽ അർജൻ്റീന ബോക്സിൽ വർഗാസ് നടത്തിയ മുന്നേറ്റത്തിൽ ടഗ്ലാഫികോയുടെ പിഴവിൽ നിന്നാണ് അവർക്ക് സമനില ഗോൾ വഴങ്ങേണ്ടി വന്നത്. പെനാൾട്ടിക്കായി ചിലെ താരങ്ങൾ നടത്തിയ അപ്പീലിനെ തുടർന്ന് വാർ പരിശോധന നടത്തിയതിന് ശേഷമാണ് ചിലെക്ക് അനുകൂലമായി പെനാൾട്ടി വിധിച്ചത്. വിദാലിൻ്റെ ഷോട്ട് അർജൻ്റീന ഗോളി എമിലിയാനോ മാർട്ടിനസ് തടുത്തിട്ടെങ്കിലും റീബൗണ്ടിൽ നിന്നും ലഭിച്ച ഷോട്ടിൽ ചിലെ താരം വർഗാസ് തൻ്റെ ടീമിൻ്റെ സമനില ഗോൾ നേടി.\nവിജയ ഗോൾ നേടാനായി പൊരുതിയ ഇരു ടീമുകളും അവരുടെ ടീമിൽ മാറ്റം വരുത്തി പുതിയ താരങ്ങളെ കളത്തിലിറക്കി. പക്ഷേ കാര്യമായ മുന്നേറ്റങ്ങൾ ഇരുഭാഗത്ത് നിന്നും ഉണ്ടായില്ല. ശേഷം കളി തീരാൻ 10 മിനിറ്റ് ബാക്കി നിൽക്കെ ലയണൽ മെസ്സി ബോക്സിലേക്ക് ഒരു നല്ല അവസരം നൽകിയെങ്കിലും പന്തിലേക്ക് തല വച്ച ഗോൺസാലസിൻ്റെ ഹെഡർ ഗോൾപോസ്റ്റിന് മുകളിലൂടെയാണ് പോയത്.\nഅധികസമത്തിലേക്ക് നീണ്ട കളിയുടെ മൂന്നാം മിനിറ്റിൽ വീണ്ടും മെസ്സി ഒരു അവസരം ഒരുക്കി നൽകിയെങ്കിലും ചിലെ താരം റോക്കോയുടെ സമയോചിത ഇടപെടൽ അർജൻ്റീനയെ ഗോൾ നേടുന്നതിൽ നിന്നും വിലക്കി. പിന്നീട് കളിയുടെ അവസാന മിനിറ്റിൽ ഒരു മുന്നേറ്റം നടത്തി അർജൻ്റീന കോർണർ നേടിയെടുത്തെങ്കിലും അത് ഗോളാക്കി മാറ്റാൻ അവർക്ക് കഴിഞ്ഞില്ല.\nChile drew Argentina in the Copa America match; Messi scoresafree-kick goal\nFirst published: June 15, 2021, 04:54 IST


കുറിച്ചു വെച്ചോളൂ, ഇവന് ഇന്ത്യയ്ക്കായി ഒളിമ്പിക്‌സില് മെഡലുമായി തിളങ്ങും – Southlive Malayalam: Kerala News, Malayalam News, Breaking News, Movie News, Political News\nകുറിച്ചു വെച്ചോളൂ, ഇവന് ഇന്ത്യയ്ക്കായി ഒളിമ്പിക്‌സില് മെഡലുമായി തിളങ്ങും\nAugust 28, 2018 , 4:01 pm\nഏഷ്യാ കപ്പിലെ ഇന്ത്യയുടെ കണ്ടെത്തലാണ് നീരജ് ചോപ്ര. ജാവലിന്‍ത്രോയില് അന്താരാഷ്ട്ര നിലവാരത്തിലുള്ള ഒരു കായികതാരത്തെയാണ് ഇന്ത്യ ഈ ഏഷ്യ കപ്പിലൂടെ കണ്ടെത്തിയിരിക്കുന്നത്. ‘തലമുറയിലെ പ്രതിഭ’ എന്നാണ് മുന് പരിശീലകനായിരുന്ന ഗാരി കല്‍വെര്‍ട്ട് 20കാരനായ നീരജിനെ വിശേഷിപ്പിച്ചത്. ദേശീയ തലത്തിലും ഏഷ്യ കപ്പിലും എല്ലാം വെല്ലുവിളികളില്ലാതെയാണ് നീരജ് കുതിക്കുന്നത്.\n88.06 മീറ്റര് ദൂരത്തേക്ക് ജാവലിന് എറിഞ്ഞാണ് നീരജ് ചോപ്ര ഏഷ്യന് ഗെയിംസില് സ്വര്‍ണ് നേടിയത്. നീരജെറിഞ്ഞ നാല് ഏറിനും പിന്നിലായി മാത്രമാണ് വെള്ളി നേടിയ താരത്തിന് എറിയാനായുളളു. ഒരു ഇന്ത്യക്കാരന് ആദ്യമായാണ് ജാവലിന് ത്രോയില് ഏഷ്യന് ഗെയിംസില് സ്വര്‍ണം നേടുന്നത്. നീരജിന്റെ കരിയറിലെ ഏറ്റവും മികച്ച ദൂരവും ഈ ദേശീയ റെക്കോഡ് പ്രകടനം തന്നെ.\nദോഹയില് ഈ വര്‍ഷം നടന്ന ഡയമണ്ട് ലീഗില് എറിഞ്ഞ 87.43 മീറ്ററായിരുന്നു ഇതുവരെയുള്ള മികച്ച ദൂരം. പ്രകടനത്തിലെ സ്ഥിരതയാണ് നീരജ് ചോപ്രയുടെ ഏറ്റവും വലിയ പ്രത്യേകത. ഏഴ് തവണയാണ് 85 മീറ്ററിലേറെ അദ്ദേഹം ജാവലിന് എറിഞ്ഞത്.\nജാവലിന് താരങ്ങളിലെ മികച്ച പ്രകടനം പുറത്തുവരിക അവരുടെ 20കളുടെ അവസാനത്തിലും 30കളുടെ തുടക്കത്തിലുമാണെന്നാണ് കണക്കുകള് പറയുന്നത്. ആ കണക്കും 20കാരനായ നീരജിന് അനുകൂലമാണ്. അഞജു ബേബി ജോര്‍ജ് അടക്കമുളളവര് നീരജിന്റെ മികച്ച പ്രകടനം ഇനി വരാനിരിക്കുന്നതേയുളളുവെന്നാണ് പ്രവചിക്കുന്നത്.\nജര്‍മ്മനിയുടെ തോമസ് റോഹ്ലര് 90.30 മീറ്റര് എറിഞ്ഞാണ് 2016ലെ റിയോ ഒളിമ്പിക്സില് ജാവലിന് സ്വര്‍ണം നേടിയത്. 20 വയസുള്ളപ്പോള് അദ്ദേഹത്തിന്റെ മികച്ച ദൂരം 80.79 മീറ്ററായിരുന്നു. റിയോയില് വെള്ളി നേടിയ കെനിയന് താരം ജൂലിയസ് യേഗോ ചോപ്രയുടെ പ്രായത്തില് 75.44 മീറ്റര് വരെയാണ് പരമാവധി എറിഞ്ഞത്. അതുകൊണ്ടു തന്നെയാണ് നീരജ് ചോപ്ര ഒരിന്ത്യക്കാരനും ഇതുവരെ മറികടന്നിട്ടില്ലാത്ത 90 മീറ്ററിലേറെ എറിയുമെന്ന് പറയുമ്പോള് അസ്വാഭാവികമായി ഒന്നും തോന്നാത്തതും.\n2020ലെ ടോക്കിയോ ഒളിമ്പിക്‌സില് നീരജ് അത്ഭുതം കാട്ടുമോയെന്നാണ് എല്ലാവരും ഉറ്റുനോക്കുന്നത്. ഈ ഫോം തുടര്‍ന്നാല് ഇന്ത്യക്കായി ജാവലിന് ത്രോയില് ഒളിമ്പിക്സ് മെഡല് ഈ 20കാരന് നേടുമെന്ന് ഉറപ്പിക്കാം.


സ്വര്‍ണവില സര്‍വകാല റെക്കാര്‍ഡില് | Gold, Price, Akshay Tritiya, Rupee, Kochi, സ്വര്‍ണം, വില, അക്ഷയതൃതീയ, രൂപ, കൊച്ചി - Malayalam Oneindia\nസ്വര്‍ണവില സര്‍വകാല റെക്കാര്‍ഡില്\nPublished: May 17 2010, 11:11 [IST]\nകൊച്ചി: രാജ്യത്തെ സ്വര്‍ണവിലയില് സര്‍വകാല റെക്കാര്‍ഡ്. പവന് 320 രൂപ കൂടി 13,840 രൂപയായി. ഒരു ഗ്രാമിന് 1730 രൂപയാണ് വില. രാജ്യത്ത് ആദ്യമായാണ് സ്വര്‍ണവില പവന് 13,840ല് എത്തുന്നത്. രാജ്യാന്തര വിപണിയിലെ വില വര്‍ദ്ധനവാണ് ആഭ്യന്തര വിപണിയിലും പ്രതിഫലിച്ചത്. ഇതിന് പുറമെ രൂപയുടെ മൂല്യത്തിലുണ്ടായ ഇടിവും സ്വര്‍ണ വില കുതിച്ചുയരാന് ഇടയാക്കി. യൂറോപ്യന് യൂണിയന് വിപണിയില് സ്വര്‍ണ്ണവില ഇന്നലെ ഔണ്‍സിന് 1200 ഡോളറില് എത്തിയിരുന്നു.\nഅതേ സമയം മഞ്ഞലോഹത്തിന്റെ വില വര്‍ധിച്ചതൊന്നും അക്ഷയതൃതീയ ദിനത്തില് സ്വര്‍ണം വാങ്ങാനെത്തിയവരെ പിന്നോട്ടടിച്ചില്ല. കഴിഞ്ഞ വര്‍ഷത്തെ അത്രതന്നെ തിരക്ക് കടകളില് അനുഭവപ്പെട്ടതായി വന്‍കിട ജ്വല്ലറി ഉടമകള് പറഞ്ഞു.\nഞായറാഴ്ച രാവിലെ എട്ടുമണിക്ക് കച്ചവടം തുടങ്ങിയ സ്വര്‍ണക്കടകള് രാത്രി ഏറെ വൈകിയാണ് അടച്ചത്. സ്വര്‍ണാഭരണങ്ങള്‍ക്കു പുറമേ നാണയങ്ങള് വാങ്ങാനും ധാരാളം പേര് എത്തി.\nസ്വര്‍ണം വില രൂപ കൊച്ചി gold price rupee\nStory first published: Monday, May 17, 2010, 11:11 [IST]


‘ഉത്തരമുണ്ട് എല്ലാ ചോദ്യങ്ങള്‍ക്കും’; യുകെയിലെ ചൈല്‍ഡ് ജീനിയസ്\n‘ഉത്തരമുണ്ട് എല്ലാ ചോദ്യങ്ങള്‍ക്കും’; യുകെയിലെ ചൈല്‍ഡ് ജീനിയസ് പട്ടം ഇന്ത്യന് ബാലന്\nAugust 21, 2017, 11:51 am\nയുകെയിലെ ഇത്തവണത്തെ ചൈല്‍ഡ് ജീനിയസ് പട്ടം ഇന്ത്യന് വംശജനായ 12 കാരന് രാഹുല് ദോഷിയ്ക്ക്. എല്ലാ ചോദ്യങ്ങള്‍ക്കും ശരിയായ ഉത്തരം നല്‍കിയാണ് ഇത്തവണ ചാനല്4പരിപാടി നടത്തുന്ന ചൈല്‍ഡ് ജീനിയസ് പട്ടം രാഹുല് സ്വന്തമാക്കിയത്. എട്ടു മുതല് 12 വയസുവരെയുള്ള കുട്ടികള്‍ക്കായാണ് മത്സരം. ഇതില് വിവിധ ഘട്ടങ്ങളിലായി കുട്ടികളുടെ ഗണിതം, ഓര്‍മശക്തി, ഇംഗ്ലീഷ് പ്രാവിണ്യം, പൊതു വിജ്ഞാനം, ശാസ്ത്രാവബോധം, ചരിത്രാവബോധം തുടങ്ങിയവ അളക്കും.\nഎല്ലാ റൗണ്ടുകളിലെല്ലാം ഉജ്ജ്വലമായ വിജയം കരസ്ഥമാക്കിയാണ് രാഹുല് ചൈല്‍ഡ് ജീനിയസ് പട്ടവുമായി ചാനല് 4ന്റെ വേദിയില് നിന്ന് മടങ്ങിയത്. ഐടി മാനേജരായ മിനേഷിന്റെയും കോമളിന്റെയും മകനാണ് രാഹുല്. വടക്കന് ലണ്ടനിലാണ് രാഹുല് താമസിക്കുന്നത്. മനേസ ടെസ്റ്റില് രാഹുലിന്റെ ഐക്യൂ നിലവാരം 162ാണ്. വിജയത്തെക്കുറിച്ചുള്ള മാധ്യമ പ്രവര്‍ത്തകരുടെ ചോദ്യത്തിന് ആവേശത്തിലുള്ള മറുപടിയായിരുന്നില്ല രാഹുലിന്റേത്. സന്തോഷം എന്നുമാത്രമായിരുന്നു പ്രതികരണം. ചെറുപ്പം മുതല് തന്നെ കുട്ടികളോടൊത്ത് കളിക്കാന് മകന് താത്പര്യപ്പെട്ടിരുന്നില്ലെന്നും വായിക്കാനും ഗണിത ശാസ്ത്രത്തിലെ പ്രശ്‌നങ്ങള് ചെയ്തു പഠിക്കാനുമാണ് അവനു താത്പര്യമെന്നും അമ്മ കോമള് പറഞ്ഞു.\nദിവസവും രാഹുല് പത്രം വായിക്കുമെന്നും നന്നേ ചെറുപ്പത്തില് തന്നെ നന്നായി വായിക്കാന് മകന് പഠിച്ചെന്നും രാഹുലിന്റെ അമ്മ പറഞ്ഞു. ഗണിത ശാസ്ത്രം, പൊതുവിജ്ഞാനം, തുടങ്ങിയ വിഷയങ്ങളാണ് രാഹുലിന് ഏറ്റവും പ്രിയം. ലാറ്റിനാണ് രാഹുലിന്റെ ഇഷ്ട ഭാഷ.


പൊലീസിനെ വെട്ടിച്ച് പാഞ്ഞ കാര് കരണം മറിഞ്ഞു; ഞെട്ടിക്കുന്ന വീഡിയോ പുറത്ത്!\nഅമേരിക്കയിലെ ഒക്‌ലഹോമയില് കഴിഞ്ഞ വെള്ളിയാഴ്ച്ച പ്രദേശിക സമയം രാവിലെ 10.30 നായിരുന്നു നാടകീയ സംഭവങ്ങൾ അരങ്ങേറിയത്. നിർത്താനുള്ള നിർദ്ദേശങ്ങൾ പാലിക്കാതെ അമിത വേഗത്തിൽ പോകുകയായിരുന്ന കാർ പൊലീസ് പിന്തുടരുകയായിരുന്നു. ഇതിനിടെ വാഹനത്തിലുണ്ടായിരുന്ന ഒരാൾ ഇടയ്ക്ക് ചാടി രക്ഷപ്പെടുന്നതും വീഡിയോയിൽ വ്യക്തമാണ്.\nOklahoma City, First Published Dec 10, 2018, 10:47 PM IST\nകുതിച്ചു പായുന്ന ഒരു കാറിനെ പിന്തുടരുന്ന നിരവധി പൊലീസ് വാഹനങ്ങൾ. അതിവേഗത്തിലൊടുന്ന കാറിൽ നിന്ന് ഇടയ്ക്കുവെച്ച് ചാടി രക്ഷപ്പെടുന്ന യാത്രക്കാരൻ. ഒടുവില് നിയന്ത്രണം വിട്ട് പോസ്റ്റിലിടിച്ച് തലകീഴായി മറിയുന്ന കാര്. തോക്കു ചൂണ്ടി പാഞ്ഞടുക്കുന്ന പൊലീസുകാര്. ആക്ഷൻ ത്രില്ലർ സിനിമയെക്കുറിച്ചാണ് പറയുന്നതെന്നു കരുതിയെങ്കില് തെറ്റി. ഇപ്പോൾ സമൂഹമാധ്യമങ്ങളിൽ വൈറലായിക്കൊണ്ടിരിക്കുന്ന ദൃശ്യങ്ങളാണിത്.\nഅമേരിക്കയിലെ ഒക്‌ലഹോമയില് കഴിഞ്ഞ വെള്ളിയാഴ്ച്ച പ്രദേശിക സമയം രാവിലെ 10.30 നായിരുന്നു നാടകീയ സംഭവങ്ങൾ അരങ്ങേറിയത്. നിർത്താനുള്ള നിർദ്ദേശങ്ങൾ പാലിക്കാതെ അമിത വേഗത്തിൽ പോകുകയായിരുന്ന കാർ പൊലീസ് പിന്തുടരുകയായിരുന്നു. ഇതിനിടെ വാഹനത്തിലുണ്ടായിരുന്ന ഒരാൾ ഇടയ്ക്ക് ചാടി രക്ഷപ്പെടുന്നതും വിഡിയോയിൽ വ്യക്തമാണ്.\nകാർ അവസാനം റോ‍ഡരികിലെ പോസ്റ്റിൽ ഇടിച്ച് മറിയുകയായിരുന്നു. ഡ്രൈവറെ കൂടാതെ രണ്ടുപേർ കൂടി വാഹനത്തിലുണ്ടായിരുന്നു. ഇവരെ പൊലീസ് ആശുപത്രിയില് പ്രവേശിപ്പിച്ചു. ഒക്‌ലഹോമയിലെ ലോക്കൽ ടെലിവിഷൻ ചാനലിന്റെ ഹെലികോപ്റ്ററിലാണ് സംഭവങ്ങളുടെ ദൃശ്യങ്ങൾ പതിഞ്ഞത്.\nLast Updated Dec 11, 2018, 7:20 AM IST\nCar rolls into power line after Oklahoma police chase\nകാര് കരണം മറിഞ്ഞു


അഡോബി റീഡറിലെ പിഴവ് കമ്പ്യൂട്ടര് ഉപയോക്താക്കള്‍ക്ക് ഭീഷണി - തരികിട\nHome » adobe reader » copypaste » internet » IT Doctor » news » പഠനം » അഡോബി റീഡറിലെ പിഴവ് കമ്പ്യൂട്ടര് ഉപയോക്താക്കള്‍ക്ക് ഭീഷണി\nadobe reader copypaste internet IT Doctor news പഠനം\nഅഡോബി റീഡറിലെ പിഴവ് കമ്പ്യൂട്ടര് ഉപയോക്താക്കള്‍ക്ക് ഭീഷണി\nഅഡോബി റീഡറിലെ ഗുരുതരമായ പിഴവ് കമ്പ്യൂട്ടര് ഉപയോക്താക്കള്‍ക്ക് ഭീഷണി സൃഷ്ടിക്കുന്നു. കുബുദ്ധികല്‍ക്ക് നിങ്ങളറിയാതെ നിങ്ങളുടെ കമ്പ്യൂട്ടര് വരുതിയിലാക്കാന് ആ പിഴവ് കാരണമായേക്കാമെന്നാണ് മുന്നറിയിപ്പ്.\nസര്‍വവ്യാപിയായ ഒരു സോഫ്ട്‌വേറാണ് അഡോബിയുടെ റീഡര്. മിക്ക കമ്പ്യൂട്ടര് പ്ലാറ്റ്‌ഫോമുകളിലും റീഡറുണ്ട്. അതിനാല്, പുതിയതായി കണ്ടെത്തിയ പിഴവ് മുതലെടുക്കാന് കഴിയുന്നവര്‍ക്ക് വിന്‍ഡോസ് ഉപയോഗിക്കുന്ന കമ്പ്യൂട്ടറുകള് മാത്രമല്ല, മാക് ഒഎസ് എക്‌സ്, യുനിക്‌സ് തുടങ്ങിയ പ്ലാറ്റ്‌ഫോമുകളിലെ കമ്പ്യൂട്ടറുകളെയും കെണിയില്‍പ്പെടുത്താനാകും.\nഅഡോബി റീഡര് എക്‌സ് (10.1.1) പതിപ്പിലും റീഡറിന്റെ മുന്‍പതിപ്പുകളിലും 'ഗുരുതരമായ പിഴവ്' കടന്നുകൂടിയിട്ടുള്ളതായി അഡോബി തന്നെയാണ് വെളിപ്പെടുത്തിയത്. റീഡറിന്റെ പല വേര്‍ഷനുകളിലും ഈ പിഴവ് ഉണ്ടെങ്കിലും, വിന്‍ഡോസ് കമ്പ്യൂട്ടറുകളിലെ അഡോബി റീഡര് 9. x വഴി മാത്രമേ ഇതുവരെ ആക്രമണം നടന്നിട്ടുള്ളുവെന്ന് അഡോബി അറിയിച്ചു.\nസോഫ്ട്‌വേറിലെ പിഴവ് തിരുത്താനുള്ള ശ്രമം ഊര്‍ജിതമാണെന്നും, വിന്‍ഡോസിനായുള്ള അഡോബി റീഡറിന്റെയും അക്രോബാറ്റ് 9.x ന്റെയും അപ്‌ഡേറ്റ് 2011 ഡിസംബര് 12 നകം പുറത്തിറക്കുമെന്നും കമ്പനി വ്യക്തമാക്കി. യുനിക്‌സ് വേര്‍ഷന്റെ അപ്‌ഡേറ്റ് 2012 ജനവരി 12 ന് മുമ്പും രംഗത്തെത്തിക്കും.\nലോക്ക്ഹീഡ് മാര്‍ട്ടിനിലെയും, ഓണ്‍ലൈന് സുരക്ഷാകൂട്ടായ്മയായ ഡിഫന്‍സ് സെക്യൂരിറ്റി ഇന്‍ഫര്‍മേഷന് എക്‌സ്‌ചേഞ്ചിലെയും ചിലരാണ് അഡോബി റീഡറിലെ പഴുത് കണ്ടെത്തി അതെപ്പറ്റി അഡോബിക്ക് മുന്നറിയിപ്പ് നല്‍കിയത്.\nപിഡിഎഫ് റീഡറുകള് പൊതുവെ നേരിടുന്ന ഭീഷണിയിലേക്ക് വെളിച്ചം വീശുന്നതാണ് അഡോബി റീഡറിലെ കെണിയെന്ന് വിലയിരുത്തപ്പെടുന്നു. ലളിതവും എളുപ്പം ഉപയോഗിക്കാവുന്നതുമായ സോഫ്ട്‌വേറുകളാണ് പിഡിഎഫുകള്. അതുകൊണ്ടു തന്നെ ബഹുഭൂരിപക്ഷം കമ്പ്യൂട്ടര് ഉപയോക്താക്കളും പിഡിഎഫ് സോഫ്ട്‌വേറുകള് ഉപയോഗിക്കുന്നു.\nവ്യാപകമായി ഉപയോഗിക്കപ്പെടുന്നതിനാല്, കുബുദ്ധികളായ കമ്പ്യൂട്ടര്‍ദ്രോഹികള്‍ക്ക് ദുഷ്ടപ്രോഗ്രാമുകള് കുടിയിരുത്താന് പറ്റിയ വേദിയാകുന്നു പിഡിഎഫുകള്. മിക്ക പ്ലാറ്റ്‌ഫോമുകളിലും പിഡിഎഫ് റീഡറുകളുള്ളതിനാല്, വ്യാപകമായ കമ്പ്യൂട്ടര് ആക്രമണങ്ങള്‍ക്ക് അവ തുണയാവുകയും ചെയ്യുന്നു.\nപിഴവ് മുതലെടുത്ത് ആരെങ്കിലും നിങ്ങളെ കെണിയിലാക്കാതിരിക്കാന് എത്രയും വേഗം അഡോബി റീഡര് എക്‌സ് (Adobe Reader X) ഡൗണ്‍ലോഡ് ചെയ്ത് കമ്പ്യൂട്ടറില് ഇന്‍സ്റ്റാള് ചെയ്യുക.\nഇത് എഴുതിയത് muneer v ibrahim at 7:35 AM\nLabels: adobe reader, copypaste, internet, IT Doctor, news, പഠനം


കോവിഡ് വ്യാപനം; മലപ്പുറത്തിനായി ആക്ഷന് പ്ലാന്; തിങ്കളും ചൊവ്വയും 75,000 പരിശോധനകള് നടത്തും – News18 Malayalam\nകോവിഡ് വ്യാപനം; മലപ്പുറത്തിനായി ആക്ഷന് പ്ലാന്; തിങ്കളും ചൊവ്വയും 75,000 പരിശോധനകള് നടത്തും\nനിലവിലുള്ള നിയന്ത്രണങ്ങള് നടപ്പിലാക്കുന്നതിനായി ജില്ലാ ഭരണസംവിധാനത്തിന്റെയും പൊലീസിന്റെയും നേതൃത്വത്തില് കര്‍ശനമായ പരിശോധനകളാണ് നടക്കുന്നത്\nLast Updated : May 22, 2021, 21:54 IST\nതിരുവനന്തപുരം: കോവിഡ് ടെസ്റ്റ് പോസിറ്റിവിറ്റി നിരക്ക് കൂടുതലുള്ള മലപ്പുറം ജില്ലയില് നിയന്ത്രണങ്ങള് കര്‍ശനമാക്കുമെന്ന് മുഖ്യമന്ത്രി പിണറായി വിജയന്. മലപ്പുറത്തിനായി ആക്ഷന് പ്ലാന് നടപ്പാക്കും. തിങ്കള്, ചൊവ്വ ദിവസങ്ങള് 75,000 പരിശോധനകള് നടത്തും. നിയന്ത്രണങ്ങള് കര്‍ശനമാക്കുന്നതിന്റെ ഭാഗമായി മലപ്പുറത്ത് കൂടുതല് പൊലീസ് ഉദ്യോഗസ്ഥരെ നിയോഗിച്ചു. ക്രമസമാധാന വിഭാഗം എഡിജിപി, ഉത്തരമേഖല ഐജി എന്നിവര് മലപ്പുറത്ത് ക്യാംപ് ചെയ്ത് നടപടികള്‍ക്ക് നേതൃത്വം നല്‍കുന്നുണ്ട്.\nനിലവിലുള്ള നിയന്ത്രണങ്ങള് നടപ്പിലാക്കുന്നതിനായി ജില്ലാ ഭരണസംവിധാനത്തിന്റെയും പൊലീസിന്റെയും നേതൃത്വത്തില് കര്‍ശനമായ പരിശോധനകളാണ് നടക്കുന്നത്. നിയന്ത്രണങ്ങള് ലംഘിക്കുന്നവര്‍ക്കെതിരെ നിയമാനുസൃതമായ എല്ലാ നടപടികളും സ്വീകരിക്കാന് പൊലീസിന് നിര്‍ദേശം നല്‍കി.\nAlso Read-എസ്എസ്എല്‍സി ഐടി പ്രാക്ടിക്കല് പരീക്ഷ ഒഴിവാക്കും; മൂല്യനിര്‍ണയം ജൂണ്7മുതല്\nട്രിപ്പിള് ലോക്ക്ഡൗണ് നിലവിലുള്ള മലപ്പുറത്ത് നാളെ കൂടുതല് നിയന്ത്രണം ഏര്‍പ്പെടുത്തും. അടിയന്തര ആവശ്യങ്ങള്‍ക്കുള്ള മെഡിക്കല് സേവനങ്ങള് മാത്രമേ ഞായറാഴ്ച ജില്ലയില് പ്രവര്‍ത്തിക്കുവെന്ന് ജില്ലാ ഭരണകൂടം അറിയിച്ചു. അതേസമയം തിങ്കളാഴ്ച മുതല് സാധാരണഗതിയിലുള്ള നിയന്ത്രണങ്ങളാകും ഉണ്ടാകുക.\nഞായറാഴ്ച അവശ്യസാധനങ്ങള് വില്‍ക്കുന്ന കടകള് തുറന്ന് പ്രവര്‍ത്തിക്കില്ല. ആര്‍ക്കും പുറത്തിറങ്ങാന് പറ്റാത്ത നിയന്ത്രണമാണ് ഞായറാഴ്ച ഏര്‍പ്പെടുത്തുന്നത്. രൂക്ഷമായ കോവിഡ് വ്യാപനത്തെ തുടര്‍ന്ന് കര്‍ശന നിയന്ത്രണങ്ങള് ഏര്‍പ്പെടുത്തേണ്ടത് അനിവാര്യമായ സാഹചര്യത്തിലാണ് തീരുമാനമെന്ന് ജില്ല ദുരന്തനിവാരണ ചെയര്‍മാന് കൂടിയായ കലക്ടര് അറിയിച്ചു.\nAlso Read-'മൂന്നാം തരംഗത്തിനുള്ള സാധ്യതയുള്ളതിനാല് ജാഗ്രത കൈവെടിയരുത്'; മുഖ്യമന്ത്രി പിണറായി വിജയന്\nസംസ്ഥാനത്ത് നിലവില് മലപ്പുറത്ത് മാത്രമാണ് ട്രിപ്പിള് ലോക്ക്ഡൗണ് നിലവിലുള്ളത്. മലപ്പുറമടക്കം നാല് ജില്ലകളിലായിരുന്നു ആദ്യഘട്ടത്തില് ട്രിപ്പിള് ലോക്ക്ഡൗണ് പ്രഖ്യാപിച്ചത്. എന്നാല് ടെസ്റ്റ് പോസിറ്റിവിറ്റി നിരക്ക് കുറഞ്ഞ സാഹചര്യത്തില് തിരുവനന്തപുരം, എറണാകുളം, തൃശൂര് ജില്ലകളിലെ ട്രിപ്പിള് ലോക്ക്ഡൗണ് പിന്‍വലിക്കുകയായിരുന്നു. അതേസമയം ട്രിപ്പിള് ലോക്ക്‌ഡൌണ് പ്രഖ്യാപിച്ചിട്ടും മലപ്പുറത്തെ രോഗവ്യാപനം കുറയാത്തത് ആശങ്കയോടെയാണ് അധികൃതര് കാണുന്നത്. കഴിഞ്ഞ മൂന്ന് ദിവസങ്ങളിലെ ജില്ലയിലെ ടെസ്റ്റ് പോസ്റ്റിവിറ്റി നിരക്ക് ശരാശരി 33 ശതമാനമാണ്.\nഅതേസമയം സംസ്ഥാനത്ത് ലോക്ക്ഡൗണ് മെയ് 30വരെ നീട്ടാന് തീരുമാനിച്ചതായി മുഖ്യമന്ത്രി പിണറായി വിജയന് കഴിഞ്ഞ ദിവസം പറഞ്ഞിരുന്നു. ടെസ്റ്റ് പോസിറ്റിവിറ്റി കുറയാത്ത മലപ്പുറം ജില്ലയില് ട്രിപ്പിള് ലോക്ക്ഡൗണ് തുടരും. ഇവിടെ കര്‍ശന നടപടികളിലേക്ക് പോകേണ്ടിവരുമെന്നും മുഖ്യമന്ത്രി വാര്‍ത്താസമ്മേളനത്തില് അറിയിച്ചു. അതേസമയം, എറണാകുളം, തൃശൂര്, തിരുവനന്തപുരം ജില്ലകളില് നേരത്തെ പ്രഖ്യാപിച്ച ട്രിപ്പിള് ലോക്ക്ഡൗണ് ഇന്നലെ അവസാനിച്ചു.\nFirst published: May 22, 2021, 21:54 IST\ncm pinarayi vijayanCovid 19malappuram


If Bogus Voting proved, Punishment details here | കള്ളവോട്ട് ചെയ്ത് പിടിക്കപ്പെട്ടാല് എന്തു സംഭവിക്കും; നിയമം അനുശാസിക്കുന്ന ശിക്ഷ ഇങ്ങനെ - Malayalam Oneindia\nകള്ളവോട്ട് ചെയ്ത് പിടിക്കപ്പെട്ടാല് എന്തു സംഭവിക്കും; നിയമം അനുശാസിക്കുന്ന ശിക്ഷ ഇങ്ങനെ\nPublished: April 29 2019, 13:32 [IST]\nകൊച്ചി: കള്ളവോട്ട് വിവാദം കേരളത്തില് ചൂടേറിയ ചര്‍ച്ചയാണ്. പലപ്പോഴും കള്ളവോട്ട് ചെയ്തുവെന്ന ആരോപണം ഉയരാറുണ്ടെങ്കിലും ഇത്തവണ തെളിവുകള് പുറത്തുവന്നതാണ് ചര്‍ച്ച ചൂടേറാന് കാരണം. കാസര്‍ഗോഡ് മണ്ഡലത്തില് വരുന്ന കണ്ണൂര് ജില്ലയിലെ പിലാത്തറ സ്‌കൂളിലെ ബൂത്തുകളില് കള്ളവോട്ട് ചെയ്തുവെന്നാണ് കോണ്‍ഗ്രസ് പുറത്തുവിട്ട വീഡിയോയില് നിന്ന് വ്യക്തമാകുന്നത്.\nഇക്കാര്യം സംബന്ധിച്ച് ജില്ലാ കളക്ടറോട് വിശദീകരണ റിപ്പോര്‍ട്ട് തേടിയിരുന്നു മുഖ്യ തിരഞ്ഞെടുപ്പ് കമ്മീഷണര്. അദ്ദേഹം വിശദമായ റിപ്പോര്‍ട്ട് സമര്‍പ്പിച്ചു. ഇത് തിരഞ്ഞെടുപ്പ് കമ്മീഷന് സമര്‍പ്പിക്കും. ഈ സാഹചര്യത്തില് 90 ശതമാനത്തിലധികം പോളിങ് നടന്ന എല്ലാ ബൂത്തിലും റീപോളിങ് നടത്തണമെന്ന ആവശ്യവുമായി കോണ്‍ഗ്രസ് രംഗത്തുവന്നിട്ടുണ്ട്.\nആലപ്പുഴയിലും മാവേലിക്കരയിലും കള്ളവോട്ട് നടന്നുവെന്നാണ് പുതയ ആരോപണം ഉയര്‍ന്നിരിക്കുന്നത്. വിഷയം ചൂടുപിടിക്കുകയാണ് എന്ന് ചുരുക്കം.\nഞെട്ടിക്കുന്ന വാര്‍ത്ത; യുപിയില് നേതാക്കളുടെ കൂട്ട അറസ്റ്റ്, ബിജെപിക്ക് വോട്ട് പിടിച്ച് പോലീസ്!!\nകൂടുതൽ punishment വാർത്തകൾ\nസൗദിയില് വമ്പന് പരിഷ്‌കാരം; ശിക്ഷാരീതികള് മാറ്റുന്നു, സല്‍മാന് രാജാവിന്റെ പ്രത്യേക നിര്‍ദേശം\nപുതിയ മോട്ടോര് വാഹന നിയമങ്ങള് 2019: പുതുക്കിയ ട്രാഫിക് നിയമ ലംഘന പിഴകള് ഇങ്ങനെയാണ്\npunishment kannur kasaragod lok sabha elections 2019 കാസര്‍ഗോഡ് കണ്ണൂര്\nIf Bogus Voting proved, Punishment details here\nStory first published: Monday, April 29, 2019, 13:32 [IST]